
Plus un penseur est lucide, plus il a 
de chances d*étre isolé et incompris. 
Car son génie est celui de Téquilibre 
et de la mesure. Or, les hommes, en 
immense majorité, ne sont frappés que 
par la mesure sans génie ou par le 
génie sans mesure. 

H. L. FOLUN. 






INDLEDNING 



KEJSER PROBUS 

1. 

EN Dag i Juli 1881 gik pludselig en Anelse om den 
tilkommende Verdenskrig igennem mil Sind. Jeg 
levede da i Berlin, havde opholdt mig dér en Række 
Aar og var personligt kun tilfreds med den gode og 
hjertelige Modtagelse, jeg som fremmed dér havde 
faaet, og med de mange berigende Indtryk, som dér 
strømmede ind over mig. 

Men jeg fandt, at den politiske Konservatisme, som 
Tyskland da repræsenterede, var en Ulykke for Menne- 
skeheden. Jeg bemærkede, at Frisind i større Stil da 
kun næredes af de Ældre, som snart maatte uddø, 
og jeg følte, at om blot ti Aar vilde, som jeg da skrev 
»Tyskland ligge ene, afsondret, forladt af Nabostaterne 
som en Konservatismens Fæstning«. 

Et Syn betog mig, et af de Fremsyn, som Ingen 
frivilligt kan fremmane, og jeg skrev: »Tyskland vil 
ligge dér, gammelt og afblomstret, væbnet til Tæn- 
derne, rustet med alle Videnskabens Mord- og For- 
svarsvaaben. Og saa vil der følge store Kampe og 
Krige. Sejrer Tyskland, saa vil Europa i Sammenlig- 
ning med Amerika politisk blive hvad Asien nu er i 
Sammenligning med Europa; men overvindes Tysk- 
land, saa . . . 

Dog det sømmer sig ikke at spille Profet.« 

Hvis den velvillige Læser vil betænke, at dette 

skreves 33 Aar før Verdenskrigens Udbrud, og at der 
sikkert i den europæiske og amerikanske Literatur 
ikke saa tidligt vil findes nogen lignende Anelse om 
et almindeligt Magtforbund imod Centraleuropa, saa 
vil han maaske snarere paaskønne hvad der her kom 
til at stemme med de Forhold og Omstæhdigheder, 
som i denne Formodning foregrebes, end han vil op- 
holde sig ved hvad denne Anelse rummer af blotte 
Tilnærmelser til Sandheden. 

Det Tyskland, hvorpaa her er tænkt og som her 
er ment, er selvfølgelig Kejser Wilhelm Fs Tyskland; 
noget andet exislerede ikke da. Det er da en letkøbt 
Overlegenhed, adskillige tyskvenlige Skribenter har 
lagt for Dagen, naar de har paavist, at Wilhelm IPs 
Tyskland ikke frembød alle de Træk som Bedste- 
faderens, og en anden billigere købt Overlegenhed, 
som adskillige ildfulde Beundrere af England har 
blæret sig med, naar de har godtgjort, at jeg selv 
ikke nu som da mener, at en tysk Sejr vilde have 
været enstydig med Europas Forvandling til et Asien. 

Allerede i 1872 anførte jeg i et lille Flyveskrift For- 
klaring og Forsvar Ludwig Feuerbachs Ord om hvor 
beklageligt en Forfatter er stillet, naar man paalægger 
ham den Nødvendighed, at lære sine Kritikere at læse 
o: at læse Bøger, som er skrevne med Aand; thi 
disses Skrivemaade bestaar bl. a. deri, at de ogsaa 
forudsætter Aand hos Læseren, ikke udtaler Alt, men 
lader Læseren sige sig selv de Forhold, Betingelser og 
Indskrænkninger, under hvilke enhver Sætning alene 
er gyldig og alene er tænkt af Forfatteren. Naar der- 
for Læseren, af Ladhed eller Dadlesyge, ikke udfylder 
disse tomme Mellemrum, ikke selvvirksom fuldstændig- 
gør Forfatteren, men kun har Aand og Forstand imod 
ham, ikke for ham, saa er det intet Under, at det i 



sig selv værgeløse og viljeløse Skrift bliver erklæret for 
jammeriigt Gods af den kritiske Vilkaarlighed. 

Det er dog langt fra, at de Ideer angaaende Krig og 
Fred, Fædrelandskærlighed og Fædrelanderi, Raceren- 
hed og Raceblanding som er udviklede i Skriftet 
Verdenskrigen^ skulde have savnet Overensstemmelse 
i de Tænkendes Lejr rundt om i Amerika som i Eu- 
ropa. 

Tvertimod, de Intellektuelle i de forskellige Lande 
danner ogsaa uden noget indgaaet Broderskab et 
Slags Forbund. Blandt dem, med hvem jeg er kommet 
i personlig Berøring, vil jeg blot nævne Georges Du- 
hamel, Henri Barbusse, Romain Rolland, Steinlen, 
Leon Werth i Frankrig, i England E. D. Morel, Bern- 
ard Shaw, H. G. Wells, i Italien Guglielmo Lucidi, 
i Belgien Georges Eekhoud, i Nordamerika Upton 
Sinclair, i Tyskland Nicolai. 

« 

2. 

Et Værk som Nicolai's »Krigens Biologis imødegaar 
med en Grundighed, der ikke lader noget tilbage at 
ønske, den Tro, at en Krig i vore Dage er af det 
Gode eller kan være af det Gode. Det bekæmper 
Læren om Krigen som Styrkemiddel, som gavnlig ved 
sin Fremmen af Dyder, som hærdende og lutrende 
Tilstand, som folkeopdragende Magt. Værket afslører 
Krigen som det, den i vore Dage er, et forraaende, 
fordummende, forarmende, ødelæggende Uhyre. For- 
saavidt falder Virkningen af Bogen sammen med det 
Indtryk, som efterlades af Englænderen Norman An- 
gell's Værk Den store Illusion eller af Franskmanden 
Henri Barbusse's alvorlige og dybe Krigsroman Ilden. 

Dog hvad der skiller Nicolai*s Bog fra andre i deres 
Sigte beslægtede Bøger, det er, at her taler en Tysker 
om tyske Forhold til Tyskere, og vender sig uden 

nogensomhelst personlig Polemik imod en Hærskare 
af særligt germanske Forudsætninger, Fordomme, 
Paastande, Troesartikler i Haab om at hidføre en Om- 
vendelse af «ine Landsmænd. Han vil bringe dem til 
at opgive visse Dogmer, som deres Flertal har hyldet, 
og overhovedet hidføre en Omvæltning af de længe 
tilsyneladende solide politiske Grundbegreber, som Be- 
givenhedernes Gang i den nyeste Tid, siden Bogen 
blev skrevet, har rokket og rystet som et Jordskælv. 

Det, som sker, raaber højere end det, som skrives, 
og kan let overdøve det skrevne Ord. Alligevel er 
Kendsgerningernes Sprog, hvor højrøstede de end er, 
et Sprog, det ingenlunde er givet Enhver at fatte eller 
fortolke. 

Alle Slags nedarvede Fortolkninger, religiøse, moral- 
ske, overtroiske, staar parate ; den rette, den fornuftige 
Fortolkning af Kendsgerningernes Sprog er vanskelig; 
nemt er det derimod, i enhver Afgørelse at se en 
Gudsdom, som naar der i den tidlige Middelalder 
bares Jernbyrd eller i den senere Middelalder udfæg- 
tedes en Duel; ligesaa nemt, med Schiller i Verdens- 
historien at se Verdensdommen, en Synsmaade, der 
tiltaler Præster, Digtere, Moralister, Journalister, men 
ikke den, der med aabne Øjne har skaffet sig nogen 
Indsigt i Historiens Gang. 

Den antike Nemesis er en ærværdig Gudinde og en 
i sin Tyndhed smidig Idé, der lige let forklarer, at 
Hellas sejrede ved Marathon og at det sidenhen blev 
en romersk Provins, atter Aarhundreder senere en 
tyrkisk. Nemesis forklarer uden Vanskelighed, at Na- 
poleon sejrede ved Jena og blev slagen ved Waterloo, 
at Bismarck besejrede Napoleon III og fik sin Afsked 
af Wilhelm II. 



3. 

Ethvert Folk udøver Selvkritik gennem sine gode 
Skribenter, ligesom ethvert Folk brænder Røgelse for 
sit forklarede Billed gennem de Skribenter, der ind- 
ynder sig hos det og til Løn fejres som Fædrelands- 
elskere — en indbringende Stilling. Folkene taaler til 
dagligt Brug nogenlunde Kritik af deres egne, afviser 
derimod i Reglen Fremmedes Kritik, selv naar disse kun 
gentager hvad det paagældende Folk hyppigt uden syn- 
derlig Modsigelse har fundet sig i at høre af Landsmænd. 

Under en Krig bliver den nationale Selvkritik, endog 
øvet i bedste Mening til Fremme for Folkets Vel, for- 
budt, lastværdig, uhæderlig, en Forbrydelse, der ikke 
undgaar sin Straf. 

Nødvendigheden af at handle i Fællesskab medfører 
formentlig Nødvendigheden af ogsaa at tænke i Fælles- 
skab, og taales der saaledes af den Indfødte kun Sam- 
stemning, saa opfattes den Fremmede, paa hvis Sym- 
pati man altid anser sig for berettiget til at regne, 
som holdningsløs eller som Fjende, ifald han ikke 
viser uindskrænket Deltagelse, istemmer den givne 
Parole, bifalder gennem tykt og tyndt, beundrer og 
forsvarer i stort og smaat. 

Dersom en Skribent fra et neutralt Land under Kri- 
gen har gjort Indvendinger mod et eller andet af de 
kæmpende Rigers Politik, saa er han bleven hævet 
til Skyerne i ethvert dette Rige Qendtligt Land som 
en udmærket, klarøjet, sandhedskærlig Mand. 

Har den Paagældende saa derefter underkastet og- 
saa Modpartens Politik en mindre gunstig eller blot 
skeptisk Betragtning, saa er han bleven forvandlet til 
en Personlighed, der ikke kendte Forskel paa Ret og 
Uret, Sandhed og Løgn, fraset, at han stempledes 
som den, der begik et grovt Brud paa Neutraliteten. 

4. 

Naar Magtsyge, Hensynsløshed, Overmod overfor 
andre Folkeslag, Overvurdering af egne Fortrin har 
været udprægede i den tyske Regerings Færd og 
Holdning, beroer det mindre paa en indvortes Forskel 
fra Jordklodens øvrige Folk end paa den udvortes 
Omstændighed, at Tyskland er den senest opstaaede 
af Jordens store Magter, Opkomlingen mellem de 
Mægtige og derfor har givet sin Fremdrift, sin Ud- 
videlsestrang, sin Magtglæde — Egenskaber, det havde 
tilfælles med de andre store Folkeslag — Korporal- 
holdningens stødende og saarende Former. Naar Pedan- 
teriets Smaalighed saa forbandt sig med Militarismens 
Brutalitet, opstod et afskrækkende Hele. 

I andre Folkeslag er Verdensmagtens Hovmod og 
Hensynsløshed mildnet ved nedarvet politisk Kultur 
og Frihedskærlighed, eller ogsaa er Erobrerens Ringe- 
agt for de Underkuede og hans Havesyge overfor de 
gennem Erobringen Retløse og Udnyttede for euro- 
pæiske Øjne tilsløret ved en Imødekommen af den 
Overvundnes Forfængelighed og ved en Optræden, der 
bærer Præget af Courtoisie. 

Hverken England eller Frankrig er forhadte. Tys- 
kerne har været for tilbøjelige til at udlede al Uvilje 
imod dem af deres Styrke. De har letsindigt udæsket 
til Had. Men dermed skal ikke være sagt, at de 
Folkeslag, der har undgaaet Hadet, derfor er bedre. 

5. 

Sænkningen af Lusitania var en politisk højst uklog 
og menneskelig talt højst barbarisk Handling. 

Der er visselig Ingen, der ikke, hvis han har Hjerte, 
føler Sorg over ulykkelige, i Krigen uskyldige. Passa- 
gereres kvalfulde Død. 

Alligevel var den ikke i sit Væsen forskellig fra en- 
hver anden Drabshandling, udført i denne Krig. 

Lusitania var ikke en fredelig Passagerdamper, men 
hørte til den britiske Orlogsflaade. 

I The Times book of the Nauy, udgivet i Krigens Be- 
gyndelse med Fortale af Admiralen, Lord Charles Beres- 
ford, anføres i et Anhang, The ships of the British fleet, 
Cunard-Liniens Dampere Lusitania og Mauretania 
under Benævnelsen Royal naval reserved merchant 
cruiserSj altsaa Handelskrydsere af den kongelige Or- 
logsmarines Reserve. Lusitania betegnes udtrykkelig 
som permitted to fly the blue ensign, berettiget til at 
føre det blaa Flag (der betegner Orlogsflaadens Re- 
serve). 

Regeringen bidrog da ogsaa med omtrent Halvdelen 
til Bygningen af dette Skib, der som Passagerskib i 
i Fredstid var det hurtigste i Verden og i Krigstid 
vilde være den ypperste Hjælpekrydser. Staten udgav en 
Million Pund til Skibets Bygning og tilsikrede det en 
aarlig Understøttelse af 75,000 Pund Sterling (Holmes; 
Åncient and modem ships II). Skibet kunde nemlig 
ikke betale sig uden en saadan Hjælp. Og for hvor 
værdifuldt det gjaldt, kan ses deraf, at af de mang- 
foldige Hjælpekrydsere, som den Britiske Regering 
gjorde Regning paa i Tilfælde af Krig, er kun det og 
Søsterskibet Mauretania anførte paa Orlogsflaadens 
liste. De er ogsaa de to eneste, som nævnes i den 
tyske Taschenbuch der Kriegsflotten for 1913. 

Naar Lusitania trods sin sjældne Fortræffelighed 
gik i Passagertrafik, beroede det kun paa, at den 
engelske Industri paa langt nær formaaede at tilfreds- 
stille Flaadens og Hærens uhyre Trang til Krigsfor- 
nødenheder. Havde ikke Amerika, neutralt som det 
kaldtes, her grebet ind, saa havde den engelske Rege- 

ring befundet sig overfor uovervindelige Vanskelig- 
heder. 

Som bekendt blev det efter Lusitania*s Torpedering 
fra engelsk Side officielt dementeret, at Skibet havde 
havt Ammunition ombord. I den tyske Regerings 
Note til de Forenede Staters Regering hævdedes der- 
imod blandt andet, at Skibet medførte 5,400 Kasser 
Ammunition. 

Den officielle Rapport fra den tyske Undervands- 
baads Chef erklærer, at der kun udskødes én Torpedo, 
medens overensstemmende Vidnesbyrd fra de frelste 
Passagerere gaar ud paa, at der fulgte tre Explosioner 
— et for Tyskerne afgørende Revis paa Lastens Re- 
skaffenhed. 

Den sidste amerikanske Note til Tyskland negtede 
heller ikke Muligheden af at der i Lasten fandtes 
Ammunition. 

Fra Rritisk Side er det, vistnok med Sandhed, blevet 
hævdet, at armeret var Lusitania ikke. Men om et 
Krigsfartøj ved en enkelt bestemt Lejlighed var ar- 
meret eller ikke, var det umuligt for den tyske Under- 
vandsbaads Chef at have Rede paa. Han vidste der- 
imod, at den engelske Regering opmuntrede Handels- 
skibe til Modstand mod Undervandsbaade, og at den 
belønnede dem med Præmier, dersom det lykkedes 
at sænke en. 

End ikke advare Lusitania kunde Undervandsbaaden. 
Den maatte gaa ud fra Sandsynligheden af Skibets 
Armering, og et eneste Skud fra dettes 15 ems Kano- 
ner var da tilstrækkeligt til at sende Raaden tilbunds. 
Men selv hvis det store Skib var ubevæbnet, kunde 
Undervandsbaaden ikke advare det, da den i saa Fald 
udsatte sig for at blive oversejlet og sænket af det saa 
langt, langt hurtigere Dampskib. I ethvert Tilfælde 
vilde en Advarsel øjeblikkeligt bringe det saa hurtigt- 

sejlende Skib udenfor al Fare. At Skibet ikke førte 
Krigsflag, kunde ikke være af Vægt, da britiske Krigs- 
skibe endog dækkede sig ved at føre neutrale Staters 
Flag. 

De mange uskyldige Passagerere, der var ombord, 
og som var gaaede ombord trods den af det tyske 
Gesandtskab i Amerika udstedte Advarsel, anede na- 
turligvis ikke, at Skibet medførte Krigsforraad i sin 
Last, og gjorde altsaa, uden at vide eller ville det, til- 
nærmelsesvis Tjeneste som de Civile, om hvilke kæm- 
pende Hære plejer at paastaa. Fjenden driver dem 
frem foran sin Front. De vidste ikke af, at det store 
Skib — som det, Henrik Ibsen i sit Digt har skildret 
— allerede før Sammenstødet sejlede med Lig i 
Lasten. 

Det var modbydeligt at Skibets Undergang fremkaldte 
en skadefro og ubehersket Jubel i Tyskland, thi den 
viste, hvorledes Krigen havde forraaet Sindene og 
drevet Menneskeligheden ud af dem. Men alle de 
Krigsførende hoverede med Ugnende Raahed over 
Drab af deres Fjender og Nederlag for dem. 

6. 

Herskesygen er ens allevegne, kun gælder det for 
enhver Storstat som Regel, at de, som staar under 
Fjendens Aag, befinder sig i Trældom; men de, som 
befinder sig under dens eget Aag, er fri. — Hvis de, 
som modstræbende regeres af Fjenden, ønsker at 
blive deres egne Herrer, saa har de Ret; hvis de som 
modstræbende regeres af den paagældende Stormagt 
selv, vil frigøre sig, saa er de Landsforrædere. — 
Naar Fjenden har under sig et Landomraade, hvor 
der tales et fremmed Sprog, saa er han Despot; naar 
man selv er Herre over Landomraader, hvor der tales 
nok saa mange fremmede Sprog, saa meddeler man 

dem Civilisation. — Naar En af Fjendens Undersaatter 
nedlægger Protest imod sit Lands Regering og angriber 
dens Handlemaade, saa er han en djærv og tapper 
Mand, noget nær en Helt. Naar en af Landets egne 
Borgere angriber Regeringen under Krig, saa er han 
en Lovbryder, der er gaaet udenom Censuren og 
snarest muligt bør sættes fast eller uskadeliggøres. 



7. 

Liebknechts og andres Skæbne i Tyskland er et 
blandt mange Beviser derpaa. Fængslinger og Henret- 
telser i Frankrig peger i samme Retning. Fængslinger, 
Mord og Henrettelser under Czardømmet som i det 
revolutionære Rusland har talt højt om Krigens Vel- 
signelser. I det for Folkenes Frihed kæmpende Eng- 
land har for Irlands Vedkommende Tilstanden været 
lige saa utilfredsstillende. 

Den 7. April 1916 (sytten Dage før det irske Oprør 
brød ud) skrev den bekendte irske Forfatter Sheeby 
Skeffing fra Dublin et langt Brev til Udgiveren af Daily 
Chronicle i London, af hvilket Indledningen bør an- 
føres : 

»Sir, — Stillingen i Irland er alvorlig. Takket være 
Dagspressens Taushed har de militære Mjmdigheder 
kunnet forfølge deres preussiske Planer i Irland, upaar 
agtede af den britiske Almenhed. Og naar den Explo- 
sion, de fremkalder, saa indtræffer, vil de bestræbe 
sig for at bedrage det britiske Publikum med Hensyn 
til hvem der bærer Ansvaret. Jeg skriver i Haab om, 
at trods Krigsfeberen vil der være sund Tænkemaade 
og sund Sans nok tilbage til at lægge Baand paa Mili- 
taristerne, mens det endnu er Tid. 

»Jeg vil ikke optage Deres Plads ved at genfortælle 
de Hændelser, der har ført til den nuværende Situation; 

det to Aars Privilegium, der blev tilstaaet Sir Edward 
Carson's Frivillige til deres udæskende Lovtrods, den 
systematiske Forfølgelse af de Irske Frivillige fra det 
Øjeblik af, da deres Corps blev dannet (ni Maaneder 
før Krigen), de militaristiske Overgreb, vilkaarlige De- 
portationer, Overfald paa Trykkerier, grusomme Rets- 
kendelser, som har lammet Mr. Redmond's Appeller 
til Rekruttering i de sidste 18 Maaneder. Men som et 
Resultat af denne Rækkefølge af Regivenheder er den 
offenlige Mening i det Irske Nationalistparti og det Irske 
Arbejderparti nu i en Tilstand af den yderste Op- 
hidselse. Rekruttering for den Rritiske Hær er død. 
Rekruttering for de Irske Frivillige har næsten naaet 
en Højde af 1000 om Ugen . . . 

»Der er to bestemte Farepunkter i Stillingen nu. 
For det første er de Irske Frivillige beredte til Mod- 
stand, ifald der gøres noget Forsøg paa at afvæbne 
dem, og til at forsvare deres Rifler med deres Liv, 
dernæst er den Irske Rorgerhær (Arbejdernes Frivillige) 
beredt til at gøre lignende Modstand, ikke blot mod 
Afvæbning, men mod ethvert nyt Angreb paa Arbej- 
dernes Presse . . . 

»De Rritiske militære Myndigheder véd tilfulde, at 
Medlemmerne af begge disse Organisationer er alvor- 
lige, determinerede Mænd. Hvis de trods denne Kund- 
skab gør Skridt til at afvæbne de Frivillige eller til at 
overf^dde Arbejderpartiets Trykkerier, saa kan det 
alene være, fordi de attraar Rlodsudgydelse, og vil 
have en Undskyldning for en Maskingeværs-Massacre. 

»Irske Fredsvenner, der har iagttaget Tilstanden 
nøje, er overbeviste om, at dette er netop hvad Mili- 
taristerne trænger til. De yngre engelske Officerer i 
Dublin gør ingen Hemmelighed af deres Iver for at slaa 
løs paa Sinn Feiner'ne fVi selu); de vil meget hellere slaa 
dem end Tyskerne ned. De anspores ved Carson's og 

Northcliffe's Udskrivningsbande i London . . . disse 
Ædle kender godt og nøjagtigt de Punkter, fra hvilke 
en Pogrom med Lethed kan startes.« 

Nogle Dage efter dette Brevs Afsendelse blev Brev- 
skriveren arresteret, derefter atter løsladt, da Intet 
forelaa imod ham, da han var ubevæbnet og da han 
altid havde fi*araadet væbnet Opstand. Saasnart der- 
efter Opstanden brød ud, traadte nogle Militære ind i 
hans Værelse, mens han sad ved sit Skrivebord, og 
en Officer skød ham gennem Hovedet, en Daad, der 
senere i Parlamentet af en Minister loyalt, dog ikke ud- 
tømmende, blev betegnet som et beklageligt Misgreb, 
en af de revolutionære Tilstande medført Ulykke. 

Men som man ser, Krigshumøret har ytret sig paa 
stærkt beslægtet Maade i de forskellige krigsførende 
Stater. 

8. 

Præsident Wilson har i Løbet af ikke ret mange 
Aar gjort en Garnere som ikke faa Mænd i et meget 
længere Tidsrum. Fra Professor ved det sikkert ud- 
mærkede, men ikke netop straalende Princeton Uni- 
versity, fra Forfatter af tykke Bøger, som jeg før Kri- 
gen ærligt har stræbt at arbejde mig gennem, uden 
at jeg dog tør prale af at det lykkedes mig, er han 
avanceret til at være Verdens Voldgiftsmand, en For- 
kynder af store Sandheder. 

Og naar han forkynder evige Sandheder om Fol- 
kenes Ret til Selvbestemmelse, saa bliver disse ikke 
mindre sande, fordi han meget skulde have sig fra- 
bedt, at nogen vilde anvende dem paa Beboerne af 
de Felipinske Øer, eller fordi Englænderne skulde 
have sig meget frabedt, at de anvendtes paa Irlændere, 
Ægyptere og Forindiens Befolkning, eller fordi Fransk- 
mændene med Hænder og Fødder vilde værge sig 

mod deres Anvendelse paa de Indfødte i Tunis, Algier, 
Marocco, Madagascar, Annam. Franskmændene har, 
som det hedder i Anatole France's Sur la pierre blanche, 
i 70 Aar plyndret, jaget og plaget Araberne for at 
befolke Algier — med Italienere og Spaniere, da de 
selv ikke har Børn tilovers til at lade dem ud- 
vandre. 

Naar Præsident Wilson videre forkjmider, at i Rettens 
Medfør hvert Udsnit af et Folkeslag bør gives tilbage 
til det Rige, det er fravristet, saa bliver hans Forkyn- 
delse ikke mindre værdifuld, fordi han ingenlunde til- 
sigter at give Panama tilbage til Colombia, eller at 
kræve Korea fravristet Japan, eller Tonkin og Cochin- 
china fravristede Frankrig. 

Naar Retfærdighedens Herredømme oprettes paa 
Jorden, forstaas der selvfølgelig altid derved den Ret- 
færdighed, der gaar ud over Fjenden. En Retfærdig- 
hed, der rammer En selv, har endnu ingen Magt i 
Verden givet Raaderum uden nødtvungen. 

Saasnart en undertrykt Gruppe Mennesker opnaaer 
deres Frihed, bruger de den da ogsaa i ni Tilfælde af 
ti til at undertrykke de Mindretal, der lever indenfor 
deres frigjorte Omraade. 



9. 

Er den nationale Uafhængighed saa endelig nogen- 
lunde sikret, betyder dette selvfølgelig kun, at den 
sociale Kamp mere uforstyrret fortsættes. 

I Daily Chronicle oflFentliggjorde Grevinden af War- 
wick 2. Juli 1917 et Brev, der lød saaledes: 

»Jeg maa sige, at Raabet paa Represalier, som atter 
og atter rejses og son^e militære Myndigheder igno- 

Oeorg Brandes: Tnøedieiu anden Pel. 2 

rerer, ikke blot lader mig kold, men bringer mig til at 
skamme mig over Landsmænds Hysteri. For mig er 
ethvert Barns Død en Tragedie, og Tanken paa de 42 
Børn, der er blevne dræbte, og de 100, som er blevne 
saarede ved Angreb fra Luften, nedslaar mig dybt. 
Deres Ulykke foraarsagedes af en Krigshandling, brutal, 
men dog altid en Handling, der var fremkaldt ved 
Krig. 

cMit Ønske er imidlertid, at enhver jævn Mand og 
Kvinde i England skulde indse, hvor besynderligt det 
er at opløfte et saadant Skrig for 140 Børn, der er 
Ofre for Krigen, medens vi selv hver Dag i Ugen og 
hver Uge i Aaret ofrer det samme Antal Børn til 
Industriens Molok. 

»Flyvere tilintetgør 140 unge Væseners Liv, og i vor 
dybe Sorg derover jamrer vi højlydt. Men den en- 
gelske Husvært, den spekulerende Bygmester, Aager- 
karlen. Forfalskeren af Næringsmidler myrder paa de 
britiske Øer noget nær tusind Børn hver Uge, og vi 
gør ingenting for at hindre det. De bruger Vaaben, 
som er værre end Bomber. De holder sig indenfor 
Loven, de arbejder lumsk og hemmeligt; de rammer 
Mødre saa vel som Børn, og bringer en Liste over 
Dødsfald tilveje, der aldrig paa virksom Maade kom- 
mer til Publikums Kundskab. Hvis der blev sat en 
Bevægelse i Gang for at tage Represalier mod disse 
engelske Barnemordere, saa frygter jeg, at de Borger- 
mestre og Politikere, som nu har raabt højt, vilde 
glimre ved deres Fraværelse. 

»Vi vilde faa at høre: Loven om Tilbud og Efter- 
spørgsel lader sig ikke ændre. Man vilde fortælle os, 
at et Barns Død er en sørgehg Nødvendighed, da det 
Britiske Imperiums Trivsel beroer paa og er bygget 
op paa Profit. Efter al Sandsynlighed vilde Ejerne af 
Londons skumle Huler, Aagerkarlene, Bygningsspeku- 

lanterne, Forfalskerne af Fødemidler med Held appel- 
lere til Politiet og Grundloven fthe defence of the 
realm aet) men imens vilde Listen over de af Døden 
bortrevne Børn blive stadigt længere. Denne Kends- 
gerning er hverken morsom eller kildrende, men den 
er sand. Lad hvem der tvivler, gaa til Londons East- 
end og spørge om Virkningen af de nuværende Priser 
paa Levnedsmidler!« 

Grevinden af Warwick har villet minde sine Lands- 
mænd om, at den sociale Kamp er en Udryddelses- 
krig, som kræver flere Ofre end Kampen mellem Stater, 
og at vi, selv om denne ved et Vidunder hørte op, 
vilde staa foran Klassekampen, som ikke føres mindre 
barbarisk, og (som vi har set det i Rusland og Fin- 
land) ikke mindre barbarisk fra neden af end fra 
oven. 

10. 

Det er mig ikke muligt at dele de Fremtidsforhaab- 
ninger, andre knjrtter til en Fredsslutning. 

Menneskene, og paa dem alene kommer det jo an, 
vil forblive ganske de samme efter en Fredsslutning 
som før den. End ikke paa det underordnede Spørgs 
maal: Fredens Varighed kan jeg tro. Naar i Begyndel- 
sen af Nero's Regering to Romere traf hinanden og 
gav sig til at filosofere, kunde de i mange Punkter 
divergere, men om ét Punkt var de altid enige, at fra 
nu af var lykkeligvis Krig umulig. Pax Romana havde 
nu bredt sig over den hele Verden. Hvorfra skulde vel 
en Forst3rrrelse af Freden kunne komme? 

Kejser Probus (276 — 282), en af de største og sejr- 
rigeste Feltherrer, der har levet, vilde afskedige sin 
Hær, som han mente at have gjort omtrent oveiÆødig. 
»Endnu nogle Aars Arbejde,« sagde han, »og Staten 
vil ikke mere have Brug for Soldater,« Soldaterne, der 

ikke holdt af denne Tale, slog ham ihjel, og Freden 
er (som ikke ubekendt) ogsaa bleven forstyrret nogle 
Gange i de siden da forløbne 1636 Aar. 

Jeg for min Del holder iøvrigt mer af Kejser Pro- 
bus end af nogen anden romersk Kejser. Han lod 
aldrig sine Soldater ligge ledige. Da de havde slaaet 
Sarmateme og Frankerne af Marken, lod han dem 
grave Kanaler, udtørre Sumpe, plante Vingaarde. Den 
store Filolog Isaac Casaubon har hævdet, at Bourgogne- 
og Champagne-Vinene i Frankrig, Tokayer-Vinen i 
Ungarn skylder ham deres Existens. Det er en 
Skændsel, at han er glemt. Han burde have Monu- 
menter. 

11. 

Principiel Pessimisme er lige saa uforstandig som 
principiel Optimisme. Som jeg engang har skrevet: 
Verden er saa lidet ond eller god, som den er blaa 
eller gul. Men Betingelsen for at kunne oplyse Laese- 
verdenen er dog den at se Sandheden under Øjne som 
den er. 

Og Sandheden er den, at hvad vi i de sidste fire 
Aar har været Vidner til, har været en Explosion af 
dulgte Kræfter i Menneskeheden, hvis Styrke og Om- 
fang ingen Fremskridtstroende havde formodet, en 
Explosion uden Mage af Brutalitet, Løgn, gensidig 
Misundelse og indbyrdes Bagvaskelse, umaadeligt Hyk- 
leri, der under sit Udbrud har overskyllet alle civili- 
serede Folkeslag og adskillige halvciviliserede eller 
uciviliserede. 

Der er naturligvis intet i Vejen for at opføre Byer 
paany ved Foden af Vesuv hver Gang Vulkanen har 
tilintetgjort Menneskeboliger og Menneskeliv. Men de, 
som glæder sig over Egnens Frugtbarhed efter Ud- 
bruddene, de som høster Vin og danser Tarantel i 

disse henrivende Smaabyer, véd, at de danser paa en 
Vulkan. Jeg frygter for, at Optimisterne gør det. 

Det er maaske muligt, nu at stifte en Art Folkenes 
Forbund. Men i ren Almindelighed kan det vel siges 
at være en besynderlig Indledning til Venskab den, at 
man fire Aar igennem har kradset Øjnene ud af Ho- 
vedet paa hverandre, og besynderlige Propylæer til 
Folkeforbrødringens Tempel, de som opføres af afrevne 
Lemmer, sønderrevne Kroppe og afhuggede Hoveder. 
Man taler om at grunde et Forbund, der skal samle 
alle de forsonede Stater under sine Vinger. Men først 
vil de, som forkynder Forbundet, ordne alle Forhold 
til deres Fordel alene. Det er i Historien hundrede 
Gange set: Saasnart en Magt har opnaaet hvad den 
attraaede, vil den Fred for at forblive i uforstyrret 
Besiddelse af det Indvundne. 

Tekniske Fremskridt er der intet fornuftigt Menne- 
ske som betvivler. Det af det ene Slægtled Opfundne 
og Erobrede kommer det næste Slægtled uafkortet til 
Gode. Kunstneriske Fremskridt er det vanskeligere at 
tro paa. Der skabes ikke nutildags bedre Billedhugger- 
kunst end i Grækenland Aar 500 — 400 før vor Tidsreg- 
ning, ikke bedre Malerkunst end i Italien i det femtende 
og sextende Aarhundrede eller i Holland i det syttende. 

Hvad det moralske Fremskridt endelig angaar, hvor- 
paa det fremfor Alt kommer an, saa véd vi ikke stort 
mere om det, end at det er tvivlsomt og i ethvert 
Tilfælde saa langsomt, at der undertiden gaar over 
tusind Aar uden at det spores. Jeg ser ikke noget 
moralsk Fremskridt mellem Antoninemes Tidsalder og 
Julius den Andens, o: i tretten eller forten Hundrede 
Aar. Saa med Syvmilestøvler bevæger ikke dette 
Fremskridt sig fremefter. 

Selve Ideen om et uendeligt Fremskridt for Menne- 
skeslægten er desuden ikke mere indlysende end det 

enkelte Menneskes. Den Enkeltes Fremskriden afbry- 
des ved Døden, tidt allerede ved Alderdommen; Men- 
neskehedens Fremskridt vil efter al Sandsynlighed af- 
brydes af Kulden, der medfører Slægtens Uddøen, saa 
den hele UdvikUng ikke er mer end en Episode i 
Klodeskallens Existens. 

12. 

Hvor længe den Fred, som snart maa sluttes, vil 
holde, kommer meget til at bero paa, hvor meget 
Højsind der fra de forskellige Magters Side vil blive 
vist. Man kan jo haabe det Bedste uden derfor at 
glemme, hvor sjældent forekommende Højsind er. 
Er det ikke blevet vist af de Overvundne, saa er det 
lidet sandsynligt, at Sejerherreme vil udmærke sig 
derved. Der har hidtil været mere Uretfærdighed og 
Grusomhed, mere Had og Hævntørst i Verden end 
egenligt Højsind. 

22. Oktober 1918, 



NYTAAR 1919 



Nations, mot pompeux pour dire: barbariel 

L'amour s'arréte-t-il, ou s'arrétent vos pas? 

Déchirez ces drapauxl une autre voix vous crie: 

L'égoisme et la haine ont seuls une patrie. 

La fraternité n'en a pas. 

Lamartine (1841). 

1. 

NYTAARSNAT 1901 var en temmeHg talrig Skare 
samlet i Café Continental i Kjøbenhavn. Der blev 
ved den Lejlighed holdt en Tale, hvori der bl. a. fore- 
kom disse Ord: 

»Politiken er endnu i vore Dage som i Fortiden et 
Brætspil, ved hvilket Magterne spiUer om Magt. Den 
indre som den ydre Politik er et saadant Spil, saa 
fint som muligt. Der grubles over hvert Træk. Selve 
Spillet er anbragt paa en saakaldt stum Tjener. [Et 
lille rundt Bord paa tre Ben kaldtes tidligere saadan]. 
Men hvem er den stumme Tjener? Det store Folk, der 
ligger paa alle fire og bærer Spillet paa sin Ryg. Slæg- 
ten behøver kun at ryste sig, saa falder Spil og Brik- 
ker over Ende. Naar Klokken nu slaar tolv, saa ind- 
varsler dens første Slag, at det gamle Aarhundredes 
Uret staar for Fald«. 

Der var i disse Ord en Forudfølelse af store kom- 
mende Forandringer. Men Sjmet var lysere end det 
kan siges at være retfærdiggjort ved de Begivenheder, 
der har givet Aarhundredets to første Aartier deres 
Stempel. 

Den Verdenskrig, der har optaget henved halvfemte 

Aar af den ny Tid, som det tyvende Aarhundrede skulde 
indvarsle, tager sig i Øjeblikket med alle sine nationale 
Sammenstød og Sprængninger ud blot som et storla- 
dent og frygteligt Forspil til det nu begyndte egentlige 
Drama: Europas og maaske ogsaa andre Egnes Prole- 
tarisering. 

2. 

Tre Kejserriger er opløste og sønderdelte. Indenfor 
Stor staterne har de større og mindre Nationaliteter gjort 
deres Ret gældende til selvstændigt Folkeliv. Fyrste- 
herlighed er afløst af Republikanisme. /? 

Men denne iøjnefaldende Grundbegivénhed er ikke 
Hovedsagen. 

Heller ikke det er Hovedsagen, at det er lykkedes 
England, Frankrig, Italien, Japan og Nordamerika for 
lange Tider at knække og lamme den krigerske Pan- 
germanisme som den fredelige tyske Foretagsomhed, 
saa vægtigt dette Faktum end er. At Japan har for- 
trængt Tyskland fra Kina, at England har berøvet det 
tyske Rige dets Kolonier, at Polen har løsrevet sig fra 
Rusland, Preussen og Østerrig, at Ukraine er blevet en 
Stat, at Frankrig har generobret Elsass og Lothringen, 
at Italien har udvidet sig stærkt i Nord og Øst, at Ar- 
meniernes Fremtid betrygges, at Jøderne maaske 
faar et Hjem i Palæstina, at Czecher og Slovaker vil 
danne en Stat, at Nordslesvig sandsynligvis gives til- 
bage til Kongeriget Danmark, er Udslag af nye Magt- 
stillinger eller Vidnesbyrd om revolutionære og natio- 
nale Nygrupperinger, som vil ændre Europas Fysiog- 
nomi, glatte adskillige af dets Aasyns Træk, befri disse 
Træk fra Furer og Rynker, udslette Spor af Forgræm- 
melse og Haabløshed, og i det Hele meddele Folke- 
slagene større Frejdighed og Selvtillid, forsaavidt de 
kommer til at opleve hvad de neppe vovede at haabe. 

AlKgevel vil der efter al Sandsynlighed, naar netop 
Israelitemes Forhold til Palæstina og Danmarks For- 
hold til Slesvig undtages, ved nye Erobringer og nye 
Grænsereguleringer gøres næsten lige saa megen Uret 
som der ved dem bliver afbødet. Det er ikke i Ret- 
færdighedens Navn, men til Bedste for Kapitalisterne 
i de forskellige Lande, at de fleste Erobringer og Fra- 
vristninger vil foregaa, og der er en Mangfoldighed af 
Egne i Europa og Vestasien, hvor Befolkningerne er saa 
blandede, at det er ganske umuligt at skille de for- 
skellige Nationaliteter. I Dalmatien bor der 600,000 
Serber og Kroater, 18,000 Italienere. Er det retfærdigt 
eller uretfærdigt, hvis Dalmatien bliver italiensk? Al 
Civisation i Dalmatien stammer jo dog fra Rom. I 
Istrien er der en slavisk Befolkning paa 225,000 Menne- 
sker imod 145,000 Italienere. Skal det Land kaldes 
slavisk eller romansk? I Gorz og Gradisca er For- 
holdet mellem Slovener og Italienere som 16 til 9. 
Landet har siden Aar 1500 været østerrigsk. Vinder 
Retfærdigheden en Sejr, dersom det nu bliver italiensk? 

Af Galiziens vel 7 Millioner Indvaanere er den noget 
større Halvdel polsk, den noget mindre Halvdel ukrai- 
nisk (ruthensk). De to Folk kommer daarUgt ud af 
det med hverandre, skønt de forstaar hverandres Sprog. 
Der er desuden 900,000 Jøder, der med ForkærUghed 
taler Jiddish og som paa den forsmædeligste Maade 
mishandles af Polakkerne. Vestgalizien er overvejende 
polsk, Østgalizien overvejende ruthensk. Hovedstaden 
Lemberg, om hvilken der for Tiden kæmpes, gør paa 
den Fremmede et nærmest polsk Indtryk. Naar Beboerne 
paa den ene Side af Vejen eller Gaden er polske, paa 
den anden Side ukrainske, hvor skal da Grænsen dra- 
ges? I Reglen boer i Bøhmen Tyskerne i Nord, Czecheme 
i Syd, men hvor skal Grænsen anbringes, naar den tyske 
Familie boer paa første Sal, den czechiske paa anden? 



26 

Der blev under Czardømmet gjort Ukraine blodig 
Uret, forsaavidt det brutalt blev forbudt at trykke Bø- 
ger og Aviser paa det ruthenske Sprog. Ikke desmin- 
dre har alle de Ruthenere, jeg for min Del i mit Liv 
har kendt, og det er ikke ganske faa, talt og skrevet 
Russisk og har betragtet sig selv som Russere. Gogol, 
hvem jeg^ knn har læst, var en Ruthener, Storosjenko 
og Maxim Kovalevski var Ruthenere, Korolenko er det, 
og alle skrev og talte de til Stadighed Russisk. 

Det nye Ukraine er som Stat fra først af en østerrigsk 
Skabning. Det fortælles som Spøg, at En, der kom til 
Kiev, gik rundt i Byen for at finde en, der talte Ukrai- 
nisk; men overalt hørte han Russisk. Endelig hørte 
han En, der talte anderledes end de andre, og nær- 
mede sig glad. Det viste sig, at det var en Polak, og 
at det fremmedklingende Sprog, han talte, var polsk. 

Det er gaaet Ukrainerne som Finnerne i Finland, at 
de sent er naaede til sproglig og pohtisk Selvstændighed. 

3. 

Østerrig er nu en Saga blot^ med mindre Delene 
finder hverandre igen. Men ingen, der har politisk 
Begreb, kan hengive sig til nogen ublandet Glæde der- 
over. Med alle sine Mangler og Svagheder, var det 
nu sprængte Østerrig et Europa i det Smaa. 

Smaastatsvæsen er ikke nogen Lykke, og Østerrig 
havde løst et pohtisk Problem. Opfattelsen af vore 
Dages Østerrig som en reaktionær Magt er ikke rigtig. 

Det er en Misforstaaelse at sammenblande det med 
den Stat, der i Mettemichs Dage bar samme Navn. 
Og selv Metternich, der repræsenterede den værste 
politiske Reaktion, var i social Henseende frisindet, 
sikrede Bondestandens økonomiske Velfærd, befriede 
Bonden fi-a Hoveri og Bondelandet fra de Byrder, 
Lehnstiden havde lagt paa det. 

Det nu tilintetgjorte Østerrig, der er faldet som Of- 
fer for vor Tidsalders stedse stigende Nationalisme, 
stod i sin Behandling af Rigets talrige Nationaliteter 
kun tilbage, rigtignok langt tilbage, for Schweiz. 

Der var af nationale Grunde stor Glæde i Venedig, 
da Provinsen kom under Italien; men Forvaltningen 
var bedre, da Landet hørte under Østerrig, og jeg har 
selv truffet Almuesmænd i Venedig, der, som gamle 
længtes tilbage til det milde østerrigske Styre, der kun 
i 1848 blev forfærdende raat. 

De italienske Agerdyrkere, der i vore Dage har le- 
vet under østerrigsk Herredømme, har ved en frisindet 
økonomisk Lovgivning havt langt bedre Vilkaar end 
den italienske Bondestand hinsides Alperne, saa Mila- 
neserbladet Avanti kort før Krigen havde en Artikel, 
hvori det højst sarkastisk blev udviklet, at naar man 
sammenstiUede Arbejderklassens Vilkaar i Italien og 
i Østerrig, saa maatte de italienske Italienere, de fri- 
givne (redenti) højligt misunde de østerrigske Italienere, 
de ikke frigivne (irredenti) deres Skoler, deres udmær- 
kede Landeveje, deres Fabrik-Inspektører, deres Syge- 
kasser, deres af Staten gennemførte Arbejderforsik- 
ring osv. 

Det var ikke let at vise fuld politisk Retfærdighed i 
en Stat, der bestod af saa mange hinanden hadende 
Nationaliteter (der efter min Opfattelse alligevel daar- 
ligt kunde undvære hverandre). I det østerrigske Folke- 
ting (Abgeordnetenhaus)y til hvilket der gjaldt alminde- 
lig Stemmeret, var der givet hver Nationalitet Repræ- 
sentanter i Forhold til dennes Folketal og i Forhold 
til dens Skatteydelse, altsaa efter et dobbelt Hensyn. 

Derefter repræsenteredes ved ét Medlem 38,000 Italie- 
nere, 40,000 Tyskere, 46,000 Rumænere, 50,000 Slovener, 
52,000 Polakker, 55,000 Serber og Kroater, 55,000 
Røhmere, 102,000 Ukrainere. Italienerne var da hel- 

digst, Ukrainerne slettest stillede i Wien. Men Tyskerne 
betalte 64 Procent af Skatterne, Bøhmerne 19 Procent, 
Polakkerne 7 Procent. Der sad i Huset 233 tyske 
Medlemmer imod 259 slaviske, 19 itaUenske og 5 ru- 
mænske. Sammenligner man Forholdene med dem, 
som var raadende i den russiske Duma, finder man^ 
at Storrusseme, som var omtrent Halvdelen af den 
hele Befolkning, havde 339 Medlemmer, alle de øvrige 
Folkeslag tilsammen 101. Uretfærdigheden var da her 
anderledes udpræget. 

I alle Provinser yar der desuden Landdage. Der 
syntes at raade en stor Forskel mellem Østerrig som 
uensartet Stat og Vesteuropas Riger som ensartede 
Nationer; men for nogle Hundred Aar siden bestod 
Storbritannien af grundigt forskellige og indbyrdes kæm- 
pende Kelter, Skotter, Angelsachser, Walisere, Norman- 
ner osv., Frankrig af Gallere, Romere, Franker, Ar- 
magnac'er, Bourguignon'er, Normanner, Flamlændere, 
Basker. Østerrig har i vore Dage befundet sig paa 
det Stade, paa hvilket Vesteuropas Stater i ældre Tider 
stod. 

Lige meget: de Muligheder, der gaves, for i det 20. 
Aarhundrede at udvikle Østerrig-Ungam til et monar- 
kisk Schweiz er blevne forsømte, og den møjsomt 
sammenholdte Helhed er ulægeligt søndersprængt i 
Stumper og Stykker. 

4. 

Hovedsagen, den afgørende Begivenhed, som i Øje- 
blikket overdøves af de Nødlidendes Klage og de af 
Sejrsrusen Betagnes Triumfskrig, i Øjeblikket tilsløres 
for Iagttagerens Blik af de mange nationale Flag, der 
gaar tiltops og de ny nationale Faner, der rejses, det 
er at Europas om ikke ubetinget herskende, dog uom- 
tvisteligt ledende Stand, Borgerstanden, foreløbigt i tre 

Kejserriger, i hele Østeuropa og Mellemeuropa, er ble- 
ven styrtet fra sin Førerplads og bleven erstattet af 
hvad der tidligere var Underklasse, i Rusland endog 
af det rene Proletariat, der iøvrigt allevegne nu kæm- 
per for at tilrive sig Magten. 

Det betyder — med to Ord sagt — at den nationale 
Krig nu træder tilbage for den sociale, der efter sit 
Væsen er af ganske anderledes almen og omspændende 
Natur. 

Vi har oplevet det sejrende Proletariats Udskejelser, 
Voldsomheder, Drab og Retsbrud i Rusland som i 
Tyskland, og det faa Maaneder efter at vi havde glædet 
os over at Czardømmets Fængslinger og Drab, Voldsom- 
heder og Retsbrud var til Ende. 

Den dannede Borgerstand i Tyskland og Østerrig- 
Ungam smilte haanligt, da Ruslands Bolsheviker tU- 
raabte Centralmagternes Socialister: Jag først Wilhelm 
og Karl væk, saa kan vi mødes I Neppe mer end halv- 
andet Aar derefter naaede den revolutionære Bevægelse 
Centralstateme, ja spredtes i Schweiz, Holland, Sverig, 
endog i Danmark, hvor Revolutionen i Virkeligheden 
foregaar paa vel ublodig, men ubehagelig Maade, idet 
Skattebilletten udjævner Formuesforskellen til Bedste for 
den fattige Embedsstand og for det altfor ofte arbejds- 
sky Proletariat. 

5. 

Det er lidet imponerende Statsmænd i Frankrig og 
England, som i Sejrsrus og Hævnrus ikke har kunnet 
faa Vaabenstilstands-Betingelseme spændte haardt nok og 
uden synderligt Fremsyn derved har faaet Tyskland og 
Østerrig-Ungam opløste i en Sværm af socialistiske 
Republiker. 

Det forekommer en efter Evne uhildet Iagttager, at 
var der noget. Vestmagterne maatte ftygte, saa var det 

Opløsning og Bolshevisme i Centraleuropa. Saa længe 
Lloyd George har Ordet eller Brølet i England, ser det 
ud, som om England med Tilfredshed saa Tyskland 
i Anarki. Men Englænderne er et praktisk Folk, og 
vil de for Alvor indkræve fuld Skadeserstatning af 
Centralmagterne, nødes de til at søge Tilstandene der 
saaledes sikrede og befæstede, at der overhovedet kan 
betales. 

Ligesom England og Amerika synes at paatænke et 
Felttog imod Bolshevismen i Rusland, saaledes er det 
i deres Interesse at hindre, der i Centraleuropa op- 
staar Arnesteder for en anarkistisk Cholera, der aller- 
først vil true dem selv. 

Endog de blandt Sejrherrerne, der foreløbigt kun 
tænker paa at nyde deres Triumf, svælger i tilfreds- 
stillet Had, pønser paa gennemført Hævn og Straf, maa 
ved Tingenes Fornuft, der i Regelen er større end 
Menneskenes, komme til Besindelse og vise noget 
Maadehold. 

6. 

Hvad Frankrig angaar, saa var Nationen (ikke blot 
i Hovedstaden) i Aaret 1871 som bekendt delt i to 
hinanden med Ild og Sværd bekæmpende Lejre, og 
der er følgelig en anden Klasse end den franske Over- 
klasse, der har en Revanche at tage for Begivenheder 
fra 1871, Efterkommerne og Meningsfællerne af Pa- 
ris'es Communarder. 

16,000 af Communarderne faldt i Kampen mod Ver- 
sailles-Hæren, mange Tusind af dem blev skudte mod 
en Kirkemur, 38,000 af dem blev fængslede, flere Tu- 
sind af dem deporterede til Cayenne og andre utilta- 
lende Opholdssteder i Qeme Verdensdele. 

Bestialiteten, som den ytrede sig i personlig Overlast 
og Myrderier, var tifold værre, naar den øvedes af 

Overklassen i Versailles end af Underklassen i Paris. 
Den Pøbelforbitrelse, som paa Commune-Oprørets 
første Dag førte til Mordet paa Generalerne Lecomte 
og Thomas, grundede vel tildels i Underklassehadet, 
men Mordet var dog mest en Hævn, man troede be- 
rettiget, fordi den ene af Generalerne havde givet Be- 
faling til at skyde paa Folket. Naar derimod under 
Borgerkrigen VersaiUes-Hæren nedskød sine Fanger, 
var der ingen Undskyldning. 

General Vinoy tilraabte fangne Communarder: Er 
her en Chef? Generalen, en stolt Mand med mørke 
Øjne, traadte ud af Rækken: »Det er mig. Jeg er Du- 
val«. — Og de andre? — En Oberst sagde simpelt: 
»Jeg er Duvals Generalstabschef«. Endnu en anden 
sluttede sig til dem. Vinoy sagde: Skyd mig det der 
ned I (Fusillez-moi ga 1) og de tre Mænd gennembore- 
des af Kugler, medens de raabte: Leve Republiken, 
leve Communenl En Mand af Vinoy*s Følge kastede 
sig over Generalen, idet han faldt bagover, og raabte: 
Hvem vil have Duvals Støvler? trak dem af og svin- 
gede dem. 

Og nu Fangetransporternes Ankomst til Versailles. 
Deres Modtagelse, de fintklædte Herrer og Damer, der 
skraalte imod Fangerne, spyttede paa dem, slog dem i 
Ansigtet, prikkede dem i Øjnene med Stokke og Para- 
plyer, sønderkradsede dem med Neglene, og ustand- 
selig bylte : A mortl å mortl medens de slæbtes videre 
til Døden eller til Fængselslivets Tortur. 

Tifold værre var deres Færd end selve Communar- 
demes Drab af Gidsler i Paris. Thi var de Fordomme, 
som raadede paa begge Sider, lige lidet værd, saa var 
Oplysning, Dannelse, Livsforhold, der burde udvikle 
Menneskeligheden, paa de Velklædtes Side, som her 
hengav sig til deres blodtørstige Drifter og til Fryden 
ved at tilføje Kval. 

Frankrigs Arbejderparti har ikke glemt hint Neder- 
lag. Det er en Lykke for Overklassen, at den Gruppe, 
der staar længst tilvenstre, føres af en saa udmærket 
Mand som Jean Longuet, Dattersøn af Karl Marx. Han 
har Maadehold og Fasthed. Han vil f. Ex. gøre sit 
til at hindre Frankrigs Indskriden mod det russiske 
Proletariat. Men der gives^som jeg af mange og ind- 
trængende Samtaler véd, et stort Antal franske Arbej- 
dere, for hvem den Del af Verdenshistorien, der over- 
hovedet interesserer dem, først begynder — ikke som 
man skulde tro med den store Revolution, der for 
dem betegner tredie Stands forældede Oprør, men — 
med Communens Opstand i Paris, der blev kvalt i 
Blod ganske som Juniopstanden sammesteds i Aaret 
1848 og allerede Arbejderrejsningeme i Lyon Novem- 
ber 1831 og Februar 1834. Fra Frankrig har jo lige 
indtil Verdenskrigen alle Revolutionssignaler i Europa 
lydt først. Under Krigen har det været Rusland, som 
gav det første Signal. Men at Frankrig fra hvilket med 
Saint-Simon, Fourier, Victor Considérant, Proudhon 
Socialismen er udgaaet, skulde sidde et Revolutionssig- 
nal overhørigt, klinger ikke troværdigt. 

Karl Marx's og Friedrich Engels' berømte Kommu- 
nisten-Manifest var i alt Væsentligt, som det i 1910 
blev godtgjort, kun Oversættelse og Bearbejdelse af et 
tidligere Program, hvis Ophavsmand var Victor Con- 
sidérant. Det er lidet sandsynligt at det Land, fra 
hvilket Revolutionens Ideer har bredt sig over Europa, 
det Land, i hvilket Socialismen blev grundlagt, skulde 
forholde sig conservativt, medens de Lande, som har 
modtaget Ideerne fra det, vrider sig i revolutionære 
Krampetrækninger. 

7. 
I det britiske Rige har den revolutionære Bevægelse 

under selve Krigen naaet Iriand. Oprøret i Dublin i 
Foraaret 1916 blev kun undertrykt med Artilleri og 
Maskingeværer. Ifald man paa Fotografier sammen- 
ligner de Ødelæggelser, der af Tyskerne anrettedes i 
Louvain og af Englænderne i Dublin, saa vil man 
finde, at Dublin er bleven værre sønderskudt. Og si- 
den da er Roligheden i Irland bleven opretholdt ved 
Belejringstilstand og Militærmagt. 

Den Statistik, der kort før Krigens Udbrud blev- of- 
fentliggjort i England, viste, at i Flertallet af Englands 
Grevskaber) var den arbejdende Befolkning under- 
ernæret, at det i Byerne var skumle Huler snarere end 
Lejligheder, der husede mellem to og tre Millioner af 
Storbritanniens Borgere, at Bømedødeligheden i Indu- 
stridistrikterne var forfærdende og at Halvdelen af 
Englands Areal ejedes af 10,000 Gods- og Grundejere, 
mens Befolkningens Tal var 45 Millioner. . 

Hvem ser ikke, at alle Betingelser for Muligheden, 
ja Sandsynligheden af en social Omvæltning er givne 
her, særligt naar Exemplet fra andre Lande raaber 
sit: Følg mig efter I 

Selvfølgelig er den Overvundne altid langt anderle- 
des tilbøjelig til Misfornøjelse og til Opstand end Sejer- 
herren. Men naar Sejersrusen er fordunstet, indfinder 
Tømmermændene sig. Socialismen bredte sig som al- 
drig før i HalvQerdsernes Slutning i det sejerrigt tri- 
umferende Tyskland, og Bismarcks plumpe Socialist- 
lov hindrede intet. 

Men der er netop paa Grund af de store Godser 
mere Grund til en social Omvæltning i Storbritannien 
end i Tyskland. Thi saavidt det fra Videnskabens 
nærværende Højde kan skønnes, er det den store 
Grundejendom, som er KapitaUsmens egentlige Kilde. 
Man har tidligere ikke tilbunds forstaaet dens umaade- 
lige Betydning i saa Henseende. Den udgør den med 

Forrettigheder udstyrede Klasses ældste og oprindelige 
Monopol, hvoraf alle de andre lader sig udlede. I en 
Samfundstilstand, hvor alle vilde kunne opnaa et Stykke 
Jord at dyrke og derfor Ingen vilde være oplagt til at 
arbejde mod Løn af en anden, vilde man være en 
Ordning nær, ved hvilken faa havde for meget og færre 
for lidt, og det saakaldte sociale Spørgsmaal vilde der- 
for nærme sig sin Løsning. 

Hvad der egenlig er foregaaet og foregaar, er det 
iøvrigt saare vanskeligt at se og at begribe. Falske, 
fantastiske, forsætligt opdigtede, hinanden modsigende 
Efterretninger og Meddelelser krydser stadigt hveran- 
dre. Den Larm, Pressen gør, en Lyd som af ti Tusind 
samtidigt skraldende Skralder, umuliggør Opfattelsen 
af det, som i Europa tænkes, forsaavidt der tænkes. 
Den Veltalenhed, Journalisterne i de forskellige Lande 
udfolder, virker, hvor overbevisende den end i og for 
sig kan være, som hørte man den Mislyd, der opstaar, 
naar hundrede Musikere samtidigt spiller hver sin mer 
eller mindre fortræffelige Melodi. Værre Kattemusik 
end den, en Avislæser under Krigen har hørt, kan in- 
tet Kor af virkelige Hankatte frembringe. Den har paa 
sin Vis virket lige saa bedøvende og overvældende 
som ved Fronten Kanonernes uafbrudte og forskellig- 
artede Bragen og Torden. 

8. 

I Aaret 1868 saa jeg med smertelige Følelser i Ber- 
lin Flensborgløven opstillet som Trofæ i Tøjhusgaar- 
den, hvorfra den senere blev flyttet til Lichterfelde. 
Nu kan det haabes, at den flyttes tilbage til Pladsen, 
hvor den stod, skønt den By, hvor den har hjemme 
og hvorfra den sendte saa trodsige og udæskende 
Blikke mod Syd, i de siden da forgangne Aar er gaaet 
tabt for Danskheden. 

Nu indskrænker den Part af de Danske, der har 
Fornuft og Retfærdighed for Øje, sig til at ønske Dansk- 
talende og Dansksindede i Slesvig forenede med Dan- 
mark. Der er desvæ.rre danske Nationalister, der (sva- 
rende til hvad Altyskeme har været i Tyskland) blot 
tænker paa at udvide Landets Grænser, hvorledes det 
end sker, og hvad Følgen end bliver. De, som i Søn- 
derjyllands Trængselstid, mens hine andre var tause, 
eller hvis de talte, lige saa gerne kunde tiet, da Ingen 
i Tyskland kendte deres Navne, de som har baaret 
Odiet for stadigt at minde det tyske Folk om den Uret, 
der gjordes Sønderjyderne, og som en Snes Aar igen- 
nem til Løn blev Genstand for uafbrudte Angreb i den 
tyske Presse, kan ikke uden Lede være Vidner til den 
demonstrative Patriotisme, som nu uden ringeste Risiko 
boltrer sig i Sollyset paa dansk Grund. De mindes 
Polakkens Ord i Welhavens Republikanere: 

Der er ingen Gæk, saa vindig og svag, 
han sminker sig jo med mit dybeste Nag. 
Min hedeste Bøn, mit eneste Gode 
er kommet paa lallende Tunger i Mode. 

Retfærdighed mod den overvundne Modstander er 
disse Heltes mindste Sorg. Den Uret, den danske Sag 
har lidt, skal man nu lade gaa ud over de andre. Der 
er i en saadan Fædrelandskærlighed vistnok hvad der 
kaldes en dyb national og religiøs Begejstring. Fremsyn 
er der ikke meget af. Tragikomisk er det tilmed, at 
dansk Lovgivning, hvorunder Sønderjyderne skal komme 
til at staa, paa adskillige Omraader (Communallove, 
tvungent borgerligt Ægteskab) er langt mindre frisin- 
det og fremskreden end det gamle tyske Kejserriges. 
I den tyske Republik gennemføres desuden Adskillelsen 
af Stat og Kirke, som Danmark end ikke tænker paa. 
Hvad vilde dets hellige Bønder sige dertil 1 

Ulykkeligvis vil formodentlig nu tyske Slesvigere, 
som tyske Beboere af Elsass og Posen, stræbe bort fra 
Tyskland blot for at undgaa Trykket af de tyske Skatter. 

9. 

Blandt de betydningsfuldeste Grænseforskydninger, 
Fredsslutningen vil medføre, er selvfølgelig Elsass- Loth- 
ringens Tilbagevenden til Frankrig. Den kommer til 
at ^foregaa uden Afstemning. Der vil blive bødet paa 
en snart halvhundredaarig Uretfærdighed ved en ny. 
Man kan forudse, at de elsass'ske Protestanter og Jø- 
der med tyske Navne, som nu bliver franske Statsbor- 
gere, ikke faar nogen misundelsesværdig Stilling. Men 
under de foreliggende Forhold vil Tilfredsheden med 
den skete Forandring vistnok veje tungere end Mis- 
modet ved den, og Frankrigs Nationalformue vil som 
Følge af Jordbundens økonomiske Rigdomme, der først 
efter 1871 er blevne opdagede og udnyttede, forøges 
stærkt. Belejringstilstand er imidlertid erklæret. 

Min tidligste Bekendt i Paris var 1866 en fransk 
Journalist ved Navn Grégoire, et ypperligt Hoved, 
en Ungkarl, i hvis Hjem jeg ogsaa lærte hans Sø- 
ster, en ung Billedhuggerinde, at kende. En Dag, da 
jeg ved et Besøg blev opfordret til at vente nogle 
Minutter paa Herskabet, hørte jeg Stemmer i Sidevæ- 
relset. Det maatte være Grégoire's og hans Søsters, 
og til min grænseløse Forbauselse forekom det mig 
gennem den lukkede Dør, som talte de Tysk med hin- 
anden. Da Husets Herre strax derefter kom ind og 
som sædvanlig henvendte Talen til mig paa det reneste 
Fransk, tillod jeg mig Spørgsmaalet, om jeg havde 
hørt fejl eller om der virkelig var blevet talt Tysk ved 
Siden af? — Ganske vist. — Af Dem og Deres Søster? 
— Ja. — Undskyld, men hvorfor i al Verden talte de 
Tysk med hinanden? Jeg vidste ikke engang, at De 

kunde Tysk. — Vi taler altid Tysk med hinanden; vi 
er fra Elsass. 

Under Kejserdømmet var det saadan« Elsasseres og 
Elsasserinders franske Sindelag var hverken fra andres 
Side eller fra deres egen udsat for den Qemeste Tvivl. 
Men deres Sprog var Tysk. 

Først efter Erobringen 1871, da Tyskerne med de- 
res ubegribelige politiske Kluntethed begjmdte Agitati- 
onen for det tyske Sprog og Bestræbelserne for at 
fordrive og forbyde det franske, veg Mand og Mand 
imellem det tyske Sprog for det franske. De samme 
Folk, som hidtil paa deres Ligstene havde skrevet Hier 
liegt Muller, skrev nu: (^i-git Muller. Det er at frygte, 
at det nutildags, da Nationalfanatismen er sluppet løs, 
vil være til Ende med den franske rolige Tolerance 
og at tysk Sprog og tysk Tankegang i de tilbageero- 
brede Provinser vil blive lige saa ildesete som fransk 
Tankegang og fransk Sprog under det tyske Kejser- 
dømme var. Foreløbigt drives nu alle indvandrede 
Tyske ud af Elsass. 

10. 

Hvad vi har oplevet kan maaske kortest udtrykkes 
saaledes: Paa den ene Side Brutaliteten, Tilliden til 
den hjøjest udviklede Militærmagt, der anvendte et 
hvilketsomhelst Middel, da den sattes i Sving af Be- 
vidstheden om, at man var forholdsvis faa mod et 
uhyre Antal af Fjender, og da den under Forvisningen 
om den Stærkeres Ret efter sin Natur ophidsedes ved 
enhver Modstand, som var denne en Forbrydelse mod 
det af Himlen og af Videnskaben udpegede Hersker- 
folk udi egen Indbildning. 

Paa den anden Side Hykleriet, et Hykleri i største 
Stil, der uafbrudt forkyndte sin Kamp for Folkefrihed 
og Folkeret, skøndt de Allierede, baade saalænge de 
kæmpede i Fællig med Czardømmet og senerehen. 

selv undertrykte et mangfoldige Gange større Milliontal 
af Mennesker end de tyranniske Centralmagter, Tysk- 
land, Østerrig-Ungarn, Bulgarien, Tyrkiet. 

I Rusland undertrykte 55V2 Millioner Storrus- 
sere, 50 Millioner Ukrainere, Hviderussere, Polakker, 
lithauere. Letter, Esther, Tyskere, Rumænere, Jøder, 
Armeniere, Georgiere, Finner, Tatarer. 

Men selv om vi ser bort fra Rusland, der nu ikke 
mere kan betragtes som tilhørende Alliancen, naaede 
de Allierede med de Irlændere, Persere, Indiere, Ægyp- 
tere, der er under britisk Styre, de Arabere i Tunis, 
Algier og Marokko, der er under fransk Herredømme, 
og dem i Tripolis, der ufrivilligt er blevne Italienere, 
med de Indfødte i Madagascar, Annam, Cochinchina 
osv., der uspurgte staar under Frankrig, med de Korea- 
nere, der overmaade ugerne er blevne Japanere, op 
til et Tal af cirka 550 Millioner undertrykte Folkeslag. 
Med denne Ballast kæmpede de for Frigørelsen af c. 
30 Millioner Mennesker, der mod deres Ønske stod 
under Centralmagternes Herredømme. 

Paa begge Sider var der ingen Nationalist eller Chau- 
vinist, som jo krævede de Neutrales Anerkendelse 
og Beundring for sine Landsmænds Kamp, der gjaldt 
Menneskehedens højeste Idealer, snart Civilisation, snart 
Ret, snart Frihed. 

IL 

Medens indenfor den officielt kristne Verden Religi- 
onen har tabt enhver forenende Kraft (saa vi fire Aar 
igennem har set kristne Nationer bekrige hverandre 
med yderste Lidenskab uden at de endog blot et Øje- 
blik mindedes de fælles Troeslærdomme) er det i den 
muhamedanske Verden anderledes. Nationalforskel- 
lighedeme f. Ex. mellem Ægyptere, Tunesere, Algé- 
riens og Marokkanere er uden nogensomhelst Betyd- 

ning; de føler sig som væsensbeslægtede og ved den 
fælles Religion stiltiende forbundne overfor det kristne 
Europa, selv om de lydigt er gaaede i Krig paa Be- 
faling af deres kristne Overherrer. 

For Oldtidens Jøder var det paa ganske samme 
Maade Religionen, der i Folkets egne Øjne ene og 
alene udgjorde dets Væsen, Livskraft og Værd. 

I de Aartusinder, der er hengaaede, siden Israel og 
Juda udgjorde to smaa Riger, har Israeliterne levet 
spredte over hele Jordens Kreds som mindre eller 
større Religionssamfund. I det nyere Europa blev 
Jødedommen allevegne opfattet som en Religion. Det 
er hundred Gange godtgjort, at dens Tilhængere var 
et Religionssamfund, ikke nogen »Race«, som de kal- 
des af Individer, der ikke kender den moderne Viden- 
skabs afvisende Holdning overfor dette Begreb. 

Et helt tatarisk Folk Khasareme gik vel ved det Aar 
760 over til Jødedommen og bestod som Folk til 1016. 
Det lader sig efter Sagens Væsen naturligvis ikke kon- 
trollere, hvor mange Vesteuropæere, Franskmænd, Spa- 
niere osv. der desuden i Oldtid og tidlig Middelalder an- 
tog den jødiske Religion. 

Saa længe i det 18. og 19. Aarhundrede verdensbor- 
gerlige Idealer beherskede Sindene, stræbte de af Ra- 
tionalismen betagne Israeliter, især efter at de i de 
ft*emmeligste Stater havde faaet Borgerrettigheder, kun 
at lægge Borgersind og Patriotisme for Dagen. De gik 
alene ud paa at være saa gode Franskmænd, Eng- 
lændere, Tyskere, Svenskere osv. som nogen anden 
Indfødt. Og efterhaanden som Rationalismen mere og 
mere trængte de religiøse Forskelligheder tilbage og 
som selve Gudstjenesten tabte noget af sit Særpræg 
eller forsømtes, gik med den religiøse Særegenhed 
end mere den derpaa beroende nationale Særstillling 
tabt. 

Saa hændte det, at det i det 19. Aarhundredes sid- 
ste Menneskealder paany opflammende, middelalderlige 
Jødehad satte Jødernes Sjæleliv i ny Svingning. 

Den mytiske Aarsag til Hadet imod dem^ som havde 
virket gennem Middelalder og Reformationstid, den 
Overtro, at de havde myrdet Guds Søn, der var Gud 
selv, var veget for Nationalhadet imod dem som af 
fremmed Æt. Man vedblev vel i den kristne Verden 
at tro paa sin omskaame Gud, men man afskyede de 
Omskaame som Indvandrede. 

De Franskmænd, Tyskere osv., der var af jødisk Af- 
stamning, men for hvem denne Afstamning længe ikke 
havde betydet mere end det for andre Franskmænd 
eller Tyskere betydede, om de var af skotsk eller irsk 
Herkomst, saa sig med Et behandlede med Haan og 
Had, maatte Dag ud. Dag ind høre ilde for deres Æt 
og navnlig høre, at de ingenlunde var, hvad de kaldte 
sig. Franske, Tyske, Russere, Polakker, Svenske, Dan- 
ske, men Jøder. Det var notorisk især uægte Børn 
(der vilde stejle, om man, som i Middelalderen betit- 
lede dem Horesønner), som ikke blev trætte af at 
lade dem deres Afstamning høre. 

Højst naturligt udbredte der sig da med rivende Hast 
iblandt dem Tilbøjeligheden til at tage de andre paa 
Ordet og svare: »I har Ret; vi har ikke længer nogen 
Nationalbevidsthed tilfælles med Jer. Vi har vor egen. 
Vi er som I et Folk, et langt ældre Folk, med læn- 
gere og langt mere tragisk Historie.« Og Ønsket op- 
stod om Genvindelse af det Land, der i den Qeme 
Oldtid havde været de israelitiske Stammers. 

En Feuilletonist ved Wienerbladet Neue freie Presse^ 
der efter egen Tilstaaelse indtil højt op i sin Mands- 
alder aldrig havde været sysselsat med sin Afstamning, 
blev under Indtrykket af de i Halvfjerdsernes Slutning 
paany opdukkede Forhaanelser imod Jøderne greben 

af den Tanke, der før havde optaget Moses Hess og 
andre: Grundlæggelsen af en Jødisk Stat i Palæstina. 

Østeuropas undertrykte og forpinte Jøder hyldede 
snart Theodor Herzl som en Art Messias. Han døde 
forholdsvis ung, men hans Idé slog igennem, og det 
tager sig ud som om efter Verdenkrigen Ideen vil 
blive gennemført, ifald Araberne ellers finder sig deri. 

Naturligvis udgør Nutidens Jøder ikke noget Folk i 
samme Mening, hvori Spaniere og Portugisere, Danske 
og Svenske betegnes som Folk. De har intet fælles 
Sprog, hvad der dog maa kaldes et Folks vigtigste 
Kendetegn. Allermærkeligst er det, at de moderne 
Zionister, der tror fuldt og fast paa Jødedommen, ikke 
derfor troer paa den jødiske Religion, tidt ikke engang 
paa nogen Gud. 

Israeliteme i Palæstina hævder, at Hebraisk er Na- 
tionalsproget og grundlægger et hebraisk Universitet; 
Østeuropas Jøder ivrer for, at den jødisk-tyske Dialekt, 
der er sammensat af det tyske Sprog, som taltes i det 
Qortende Aarhundrede, og af hebraiske Udtryk og Ven- 
dinger, er det sande Nationalsprog. De fra Spanien 
stammende Jøder i Grækenlanil og Tyrkiet har en an- 
den Blandingsdialekt, det saakaldte Ladino. 

Man kan ikke sige, at de ivrige Zionisters Holdning 
har udmærket sig ved den logisk-politiske Sans, som 
skulde synes at ligge i det moderne jødiske Naturel. 
Der er for en europæisk Israelit god Mening i at be- 
svare uvenligt sindede Landsmænds Forhaanelser med 
Svaret: »Mit Hjem er ikke her, men i Palæstina.« Dog 
vel at mærke kun ifald han samtidigt rejser. 

Det er en aabenbar Selvmodsigelse at hævde sin 
fremmede Nationalitet, at kalde sig Zionist, og samti- 
digt blive, hvor man er og hvor man er født. Det 
kan ikke vække nogen Forundring, at der til Zionisten 

stilles Spørgsmaalet : cNaar rejser De?« og derefter en 
kraftig Opfordring: »Saa rejsl« 

Zionismen er nationalistisk Romantik, som saa man- 
gen anden nationalistisk Romantik i disse den forhaa- 
bentlig for sidste Gang opblussende Nationalismes 
Dage. Et Hjemland i det lille Palæstina vil rimeligvis 
give en lille Gruppe østeuropæiske Jøder, der som 
forfulgte føler sig hjemløse, det stronghold, de har 
savnet. For de Mænd og Kvinder af jødisk Afstam- 
ning, der er blevne delagtiggjorte i Civilisationens Go- 
der og som selv efter Evne har medarbejdet paa Euro- 
pas Civilisation, har Palæstina som Kulturvugge kun 
ringe Interesse i Sammenligning med Hellas og Rom. 

Dog alle disse Overvejelser er af ringe Vægt overfor 
det oprørende og tragiske Faktum, at et Folk, der som 
Polakkerne indtil de sidste Aar selv blev undertrykt, 
neppe befriet ikke har nogen stærkere Lidenskab end 
den, nu paa sin Side at undertrykke og om muligt 
udrydde en i Aartusinder mishandlet Stamme, der le- 
ver paa samme Grund. 

12. 

Vort hastige Rundskue over Regivenheder og Folke- 
færd i det gamle og det vordende Europa er endt. 

Tidt har vi set Maleriet af Europa, den skønne, fø- 
nikiske Kongedatter, hvem Tyren, hendes guddomme- 
lige Elsker, bortførte. Den slikkede hendes blottede 
Fod, ilende over Landjorden, indtil den styrtede sig ud 
i Havet. 

Den Tyr, der nu bortfører Europa, er (som Louis 
Rouilhet engang har antydet) vildere og anderledes 
uberegnelig end den, som kom fra det gamle Olympen. 
Havet, over hvilket den svømmer, skummer ogsaa vil- 
dere end Havet omkring Kreta, og er anderledes upaa- 
lideligt. Dets Ræreevne er adskilligt mere usikker. 

Holdningsløs klamrer den blege Kvinde sig til Ty- 
rens Horn og stirrer ud i det Uvisse. 

Thi den brølende Tyr, der nu bærer Europa og il- 
somt fører hende bort over Afgrundens uoverskuelige 
Vidder, er ikke vor gode Kending, den olympiske 
Zeus, men den ukendte og uhyggelige Guddom — 
Fremtiden. 

13. Decbr. 1918, 



DEN HELLIGE ALLIANCE 



1. 

DET engelske Arbejderpartis Organ The Herald (The 
National Labour WeeklyJ for 11. Januar 1919 ud- 
viklede Sandsynligheden af, at paa en eller anden 
Maade vilde ved den tilstundende Fredscongres alle 
Verdens Nationer blive repræsenterede eller misrepræ- 
senterede; men at Afgørelsen selvfølgelig vilde ligge i 
de Magters Hænder, der afholdt de foreløbige Møder, 
medens de mindre indflydelsesrige Stater eller Folke- 
slag vilde faa en Indbydelse til at stadfæste det Ved- 
tagne, ifald man eUers ansaa denne Formalitet for 
nødvendig. Krigen til Bedste for de smaa Nationer 
vilde nødvendigvis ende som Fredslutning mellem de 
store Nationer. Krigen imod Centralmagternes paa- 
staaede Stræben efter Verdensherredømme vilde ende 
med de Allieredes virkelige og utvivlsomme Verdens- 
herredømme. 

Endnu har Begivenhederne ikke gjort denne Op- 
fattelse til Skamme. 

The Herald, der staar i udpræget Opposition til den 
nuværende engelske Regering, har en dyb Mistillid til 
det Folkenes Forbund, om hvilket der i Storbritannien 
som i Amerika stadig tales af Politikere og Journalister. 
Bladet spørger, om derved skal forstaas et Forbund 
mellem nogle faa antisocialistiske Regeringer, som vil 

fordre og foreskrive, hvorledes de øvrige Folkeslag 
skal leve deres Liv, og om Forbundet blot vil komme 
til at betyde Retten til at paabyde Afvæbning tillands 
og vægre sig ved Afvæbning tilsøs, saa Storbritannien 
og Fristateme derefter giver sig til i uudtalt Kappe- 
strid at bygge hver sin uhyre Flaade? 

Vi andre kan tilføje Spørgsmaalet, om Folkeforbun- 
det skal bestaa af aktive og passive Medlemmer, af 
dem, der kommanderer, og dem, der lyder? I saa 
Fald vilde Folkenes Forbund jo nøjagtigt være den 
Hellige Alliance fra 1815 om igen efter et Aarhun- 
dredes Forløb. 

2. 

De, som indgaar Alliancen, har, præcis som Magt- 
haverne i 1815, intet andet Formaal for Øje end Ret- 
færdighed, Menneskekærlighed og Fred. 

De vil maaske dekretere Afskaffelsen af Krig i Or- 
dets gamle Betydning. Men de vil opretholde Volds- 
magt i dennes nyere Form, Boycott og Blokade. De 
vil kunne anvende disse Vaaben hele Jorden over, 
gribe ind i de russiske Folkeslags Regeringsformer, 
dele Tyrkiet imellem sig, opløse Østerrig-Ungam, og, 
hvis det passer dem, vedligeholde Hungersnøden fra 
det stille Ocean til Rhinen. De vil efter deres Program 
genoprette den europæiske Ligevægt, der i sin Tid 
blev forstyrret ved Østerrig-Ungams Krigserklæring 
imod Serbien og ved det tyske Riges Understøttelse 
af denne Voldshandling. 

Men efter Sejren ligger i den ene Vægtskaal Eng- 
lands, Amerikas, Japans forenede Stridskræfter tilsøs, 
Frankrigs, Italiens, Polakkers, Serbers, Czecho-Slovakers 
samlede Hærmagt, Asiens, Afrikas og Amerikas sam- 
lede Rigdomme. 

I den anden Vægtskaal ligger det nedbrudte Tysk- 

lands Hjælpeløshed, som den findes hos et Folk, der 
er truet med Hungersdød og som véd, at det ved et- 
hvert nyt Sammenstød vil møde samme Trusel, et 
Folk, der er saaledes betynget med Gæld, at det ikke 
kan rejse sig i Menneskealdre, og som lider under et 
Savn af Raastoffer saa stort, at det maa tilkøbe sig 
dem for hvilkensomhelst Ydmygelse. 

Det er højst naturligt, at de Folkestammer, Tyskerne 
i deres uforstandige Overmod hidtil hår undertrykt, 
og andre Folkeslag, der i dem saa farlige og energiske 
Concurrenter, betragter denne nye Stilling af Vægt- 
skaalene blot som retfærdig Straf for det gamle Kejser- 
riges Pukken paa Magten og stadige Appel til den 
pansrede Næve, den hvasse Klinge og det tørre Krudt. 
Men om en Genoprettelse af den europæiske Ligevægt 
lader der sig da selvfølgelig ikke tale, og om et 
Folkenes Forbund, grundet paa Ligeberettigelse, endnu 
mindre. 

3. 

Den mest elementære Betingelse for Indgaaelsen af 
et saadant Forbund var, at der sluttedes Fred. 

Krigen er vel forsaavidt ophørt, som mange Troppe- 
styrker er hjemsendte; men det er ligefuldt vanskeligt 
at faa Øje paa Freden, da Opstande, ledsagede af 
Plyndringer, i mangfoldige Egne og Byer jævnlig fin- 
der Sted, og da Borgerkrig rundt om i Landene flam- 
mer og ulmer. 

Det var forstandigt og rimeligt, at de Czecho-Slovaker, 
der i Hundredtusindvis var løbne over til den kejserlig 
russiske Hær, efter den russiske Særfred af Frygt for 
at blive udleverede til Østerrig og skudte som Deser- 
tører, væbnede sig og dannede et stærkt Frikorps 
i Siberien. Det var under Krigen kun naturligt, og ven- 
teligt, at England og Frankrig støttede disse Tropper 

finansielt, udrustede dem og anvendte dem til egne 
Formaal. 

Det er ikke mindre naturligt, at Lenin som Præsi- 
dent for de russiske Folkekommissærers Raad og 
Tchitcherin som Folkekommissær for de udenrigske 
Anliggender i det Manifest: Rusland til Storbritan- 
nien, som, trykt paa Engelsk, nedkastedes massevis 
fra Aeroplaner over de britiske Linier ved Vologda- 
Fronten, lidenskabeligt har beklaget sig over dette For- 
hold. Det hedder i dette Flyveblad til de engelske 
Soldater: 

»For at opnaa de britiske Arbejderes Samtykke til 
det uforsvarlige Angreb paa os giver Eders Regering 
følgende Grunde til at landsætte Tropper i vort Land : 

»1. At de kommer for at udrydde Anarki og ind- 
føre Orden. 

»Det er ikke sandt. Eders Regering og den franske 
har selv Ansvaret for hvad Uorden der hersker i Rus- 
land De samvirker med Czecho-Slovakeme, 

som har afspærret os fra vore Forraad af Levneds- 
midler. Den alvorlige Dyrtid i vort Land har højligt 
forøget Opløsningen. 

»2. At de er komne for at hjælpe det russiske Folk. 

Det er ikke sandt. Først og fremmest hjælper de 
til at bringe Krig over et Folk, som er udtømt af 
Krig. Vi trænger ikke til Krig. Vi trænger til Fred.« 



4. 

Jeg for min Del er meget langt fra den Mening, at 
de Allieredes Understøttelse af czecho-slovakiske Trop- 
per skulde være den eneste Aarsag eller blot Hoved- 
aarsagen til den i Rusland raadende Elendighed. Men 
det er klart, at den iværksatte Blokade af Siberien 
har været en forfærdende Ulykke for det russiske 

Folk og har medvirket stærkt til den Hungertilstand 
og den Fortvivlelse over Sulten, som mer end noget 
andet har ført til udstrakte Plyndringer og overhove- 
det til Ringeagt for Lov og Ret. 

At den hidtilværende danske Gesandt i Ruslands 
Hovedstad begav sig til Fredsconferencen og udtryk- 
keligt opfordrede Magterne til at paaføre den bolshe- 
vikiske Regering Krig, var, synes det mig derfor, egnet 
til at vække adskillig Forundring. Nærmere end at op- 
fordre Magterne til mere Krig og til ny Oversendelse 
af Tropper, hvilke de eventuelt vilde udsætte for bol- 
shevikisk Smitte, laa det at foreslaa dem Opgivelse af 
den czecho-slovakiske Styrke, Ophævelse af Rlokaden 
ved Siberiens Grænse og rigelige Tilførsler af Føde- 
midler. Mætte Folk er efter alle Erfaringer mindre 
farhge og mindre blodtørstige end sultne. 

Men dernæst undrer den tidligere danske Gesandts 
Optræden ved Fredsconferencen især af to Grunde. 
Det synes, som om han paa Forhaand let maatte 
kunne bragt i Erfaring, om Magterne var villige til at 
følge hans Opfordring eller ikke. De erklærede sig som 
bekendt officielt uvillige til at følge Raadet. Men da skulde 
det have forekommet klogere, ikke at have givet dette 
Raad, men lade dem selv om at hidse andre imod Rusland. 

Dernæst er det klart, at et saadant Forslag, fremsat 
vel ingenlunde af den danske Regering (der synes 
ganske fremmed for det), men dog af en Dansk i 
fremragende Stilling, maa kaldes højst betænkeligt, 
naar Hensyn tages til de Danske, der opholder sig i 
Rusland, eller som af Forholdene er henviste til at 
søge Handelsforbindelse med Rusland. De vil efter al 
Sandsynlighed nu være mindre velsete end forinden. 

Den dæiske Regering, der under Krigen og Vaaben- 
stilstanden har havt et aabent Øje for de Farer, der 
kunde true fi"a en uforsigtig Avisartikel, maa værq 

Georg Br«u|des; Tragedieqs anden Del. 4 

bleven ubehageligt overrasket ved en dansk Diplomats 
saa selvistændige Skridt. 

5. 

De forstandige Russere véd det bedst: At helbrede 
Bolshevismen ved Vaabenmagt er umuligt, som det er 
umuligt, ved et kirurgisk Indsnit at helbrede for en 
Svulst, der stammer fra Blodforgiftning. Svulsten vil 
komme igen. Hvad det gælder om, det er at helbrede 
selve Sygdommen. 

Lenin hævder, at naar han omorganiserer Ruslands 
sociale og økonomiske Liv, saa sker det for at sikre 
Arbejderne Udbyttet af deres Virksomhed, men at 
Czecho-Slovakerne undertrykker Arbejderne, hvorhen 
de kommer. Han paastaar, at i Samara havde Arbej- 
derne opnaaet Otte Timers Arbejdsdagen; men den 
blev afskaffet. Han gør gældende, at overhovedet alle 
den arbejdende Klasses Organisationer, Fagforeninger 
og deslige er blevne undertrykte af disse fremmede 
Tropper til Bedste for et Faamandsvælde af Spekulan- 
ter, Kapitalister og Czardømmets tidligere Officerer. 

Lenin indgyder personligt kun betinget Sympathi ; hans 
Handlemaades Grusomhed en saare ringe. Men han 
tror øjesynligt paa sin Sag og paa sin Ret. Hans Føle- 
maade er ikke uden Grund bleven sammenlignet med 
en Storinquisitors. Han er som Torquemada oprigtigt 
troende og fører som denne sit Rædselsstyre med 
Tortur, Baal og Brand i Overbevisningen om at tjene 
den gode Sag og hidføre Guds Riges Herredømme 
paa Jorden. 

Kun under den Forudsætning, som stadigt ses frem- 
sat i Aviser (hvis Paalidelighed jeg er ude af Stand 
til at bedømme), nemlig under den, at hans Magt staar 
umiddelbart for Fald, kan det betragtes som forstan- 

digt, at Danmark stempler sig selv som hans Rege- 
rings udprægede Fjende. 

Foreløbigt har Bolshe\dkeme ved deres Grumhed 
og Fremfusenhed gjort Rusland afmægtigt og elendigt. 
Den russiske Forfatter Dmitri Gavronski, der, selv 
socialrevolutionær, er Bolshevikemes lidenskabelige 
Modstander, har ved en træffende Lignelse anskuelig- 
gjort deres politiske Umodenhed. De forspilder ^Revo- 
lutionens Frugter, fordi de er uden Taalmodighed. 
De er ude af Stand til at vente, indtil det nye Livs 
Træ har slaaet Rødder dybt i Jorden, sat Blomst 
og Frugt. De vil voldsomt trække Træet i Vejret 
istedenfor at lade det gro. Nu staar det med Rød- 
derne i Dagens Lys. 

6. 

Fred kan følge paa Krig, som den hundred Gange 
har gjort. Men den fremgaar aldrig af Krigen, skabes 
aldrig af den. Kun Den, der blot ser paa det Udvor- 
tes, og slet intet Hensyn tager til hvad der foregaar 
i Menneskenes Indre, kan nære denne Mening. Fred i 
mere end rent udvortes Forstand fremgaar af de hu- 
mane Følelser, der er blevne bevarede trods Krigen 
eller som har udviklet sig under Krigen ; den udsprin- 
ger af Menneskelighed, Medfølelse og Velvilje. Den 
blotte Udmattelse og Hungersnød paa den ene Side, 
den blotte Hævntørst og Sejrsjubel paa den anden 
Side kan vel frembringe en Fredsslutning, der med- 
fører, at Skydningen holder op, men ikke mere, aller- 
mindst det Folkenes Forbund, om hvilket vi hver 
Dag hører bevægelige Ord. 

7. 

Før Folkene kunde slutte Forbund (mod mulige 
Fredsforstyrrere i Fremtiden?) maatte der da først 



52 

herske Fred indenfor Landenes eget Omraade, og ikke 
blot Fred, men naturlig Tilfredshed. Den findes ikke 
i noget af de større Lande. 

For Øjeblikket ligger der (efter de engelske Blades 
egen Opgivelse) i Irland en engelsk Hær paa 200,000 
Mand, som har et godt, fast Tag i Befolkningen. The 
Labour's Organer klager over, at samtidigt har Eng- 
lands* bedste og tapreste Mænd i hundredtusindvis 
givet deres Liv for Serbernes Frihed, Belgiernes Fri- 
hed, Czechernes Frihed, Slesvigernes Frihed, Slovener- 
nes Frihed. De undrer sig over, at Ordet charitg be- 
gins at home i dette Tilfælde ikke høres fra deres 
Landsmænds Læber. 

De fremhæver, at Aarsagen, hvorfor halvanden Mil- 
lion Franskmænd og henved en Million Engelskmænd 
er faldne, og endnu flere af begge Folkeslag 
elendigt lemlæstede, jo var den, at nye Grundsætnin- 
ger skulde gennemføres i den civiliserede Verden. 

Nu spørger den engelske Menigmand Lloyd George, 
om de Principer, for hvilke hans Brødre og Sønner 
er dræbte, vil blive Fredscongressens Principer eller 
ikke. 

Han læser stadig om Enigheden mellem de allierede 
Magter. Men han studser, naar han ser, at den franske 
Conseilpræsident udtrykkeligt har erklæret sig for Til- 
hænger af den saakaldte Ligevægt mellem Magterne, 
der er uadskillelig fra det gamle System med hemme- 
lige Aftaler og hemmelige Traktater, og hvori der 
aldrig var Tale om Selvbestemmelse. 

Han kan ikke forstaa, at en hel blomstrende Ung- 
dom er bleven mejet ned for at opnaa Folkenes Ret 
til Selvbestemmelse, og at der saa næsten Intet høres 
om Selvbestemmelse, end ikke indenfor Storbritan- 
niens Grænser. Der bliver saa lidet Afstemning i Dub- 
lin^ om Irlrød skal være en selvstændig Republik, som 

der bliver stemt i Konstantinopel, om Byen skal for- 
blive tyrkisk eller ej. 

8. 

Der hersker ingen indre Fred i Storbritannien ; endnu 
mindre trives den i Rusland. Bolshevikeme begyndte 
med at jage Nationalforsamlingen fra hinanden, rege- 
rede saa videre i Kraft af Rædsel, ved Massehenret- 
telser af Arbejdere, Bønder og Intellektuelle i Kolpino, 
i Petersburg, i Moskva. 

Bønderne har faaet Land; de store Godser er søn- 
derhuggede til Jordparceller (som de Plyndrende paa 
Godserne sønderslog de store Spejle og hver tog sin 
Stump af Glasset med sig). Men de har ingen Arbejds- 
redskaber, endnu mindre Maskiner til at bearbejde 
den Jord, de har faaet efter Udstykningen. De land- 
lige Aagerkarle ser deres Fordel i at laane Bønderne 
Heste til Jordens Dyrkning, imod at disse gør Hoveri 
for dem, tiltrods for at Lenins Regering har forbudt 
al Anvendelse af lønnede Arbejdere paa Landet. 

Fabrikerne ligger stille. I Guvernementet Moskva er 
Metalarbejdernes Tal formindsket med 60 ^/o. Dér, som 
i hele det nuværende Rusland, er Cement-Industrien 
ophørt; af 14 Fabriker arbejder ikke én. I Gummi- 
Industrien var efter de officielle Oplysninger tidligere 
32,000 Arbejdere sysselsatte, nu kun 7,500, og det 
sjmes, som vil om kun en Maaned denne Industri af 
Mangel paa Benzin helt høre op. Med Nafta-Industrien 
ser det lige saa elendigt ud; med Textil-Industrien 
næsten lige saa sørgeligt. 

Da Ruslands Førselsvæsen er fuldstændig ødelagt, 
er Komtransporten saaledes vanskeliggjort, at Hungers- 
nøden allevegne er følelig. Arbejderne gider desuden 
ikke arbejde. Otte Timers Arbejdsdagen er mange 
Steder bleven til Otte Timers Strejke. 

Strax i de første Uger af Bolshevik-Herredømmet 
gik en mægtig Bølge af Plyndring og Ødelæggelse over 
Landet. Man »ranede det Ranede,« som Lenin har 
sagt. Teorien er udviklet i Charles Nodier's lille Rø- 
verroman Jean Sbogar fra 1818: »Den Fattiges Ran fra 
den Rige er kun den retfærdige Tilbagevenden af et 
Stykke Brød eller et Stykke Sølv fra Tyvens Hænder 
til den Bestjaalnes« — en noget vel rask sammenfattet 
Samfundsfilosofi. 

9. 

At der ikke hersker Fred indenfor det besejrede 
Tysklands Grænser, er for øjensynligt til at behøve 
nogen Udvikling. Med Møje, og endda kun tilnærmel- 
sesvis, har man der faaet Bugt med Genfrembringei- 
sen af den russiske Terror. Og endnu staar de social- 
istiske Grupper skarpt mod hinanden, uenige om hvad 
Vej de skal slaa ind paa i det Mørke, der raader, og 
paa den Glatis, ad hvilken de vandrer, næsten uden 
at kunne holde sig oprejste. De véd i Mørket ikke, 
om Vejen tilhøjre eller Vejen tilvenstre er bedst. Og 
de borgerlige Partier er foreløbigt trængte aldeles til 
Side, alene med Undtagelse af Centrum, der som rent 
kirkeligt Parti har en Særstilling, men der daarligt 
erstatter det tilsidesatte borgerlige Frisind. 

10. 

En Miskendelse af den britiske Regerings som af 
den amerikanske Præsidents Betoning af Folkenes Ret 
til Selvbestemmelse vilde være uretfærdig og utak- 
nemmelig. 

Der er imidlertid en anden Art Ret, som i Politi- 
kernes Taler stadig krydser den førstnævnte. Det er 
den Ret, der betegnes som Storstatemes Rettigheder. 

Pichon, Frankrigs Udenrigsminister, har i en Tale 

hævdet Frankrigs hundredaarige Rettigheder til Syrien, 
Libanon, Kilikien, Palæstina: »Disse Rettigheder, sagde 
han, beroer paa Overenskomster med vore Allierede. 
Vistnok anerkender vi Fredsconferencens fuldstændige 
Frihed og dens Beføjelse til at udlægge disse Over- 
enskomster, som den anser det for rigtigt; men de 
binder England og os selv, og de Rettigheder, de 
giver, er allerede fastslaaede for Englands og vort eget 
Vedkommende, c 

Der er i denne Udtalelse noget Dunkelt for den, 
som ikke er Diplomat af Fag. 

Tidligere betragtede den franske Regering og den 
franske Presse Syrien som indbefattende Palæstina og 
Libanon. Skønt der stadigt nu og da, endog i Blade 
som Le Temps, tales om la Syrie intégrale anerkendes 
det^ for Øjeblikket, at Palæstina ikke er en Del af Sy- 
rien, men en politisk Enhed, og Libanon betragtes 
som Palæstinas Nordgrænse. 

I Kraft af den hemmelige Overenskomst af 1916 
kræver Frankrig imidlertid største Delen af Galilæa, 
og har indsat fransk Forvaltning dér. 

Det er for den, der kender Wilsons Program, tanke- 
vækkende, at der stadigt tales om Staternes Rettighe- 
der, endog f. Ex. om Italiens Ret til Tripolis. Der tales 
derimod aldrig om Folkenes Rettigheder, hverken om 
det arabiske, jødiske eller armeniske Folks. Det tager 
sig ud, som om kun Stater, o: de Diplomater, der 
taler i Staternes Navn, har Rettigheder ; Folkene ingen. 

Baade Israelitemes, Arabernes og Armeniernes gamle 
Hjemlande er imidlertid sønderdelte. Man synes at 
ville enes paa følgende Maade: England faar Palæ- 
stina, Mesopotamien og Mosul (paa højre Bred af 
Tigris), Frankrig hele Resten af Syrien ; ja det anty- 
des, at Frankrig ønsker at udskille Damaskus og 

Aleppo fra Emiren Feisuls arabiske Stat for selv at 
beholde disse Stæder. 

11. 

For den tilkommende israelitiske Statsdannelse i 
Palæstina, til hvilken særligt Østeuropas undertrykte 
og forpinte Jøder knytter saa store Forhaabninger, er 
dette Fremtidsperspektiv egnet til at vække nogen 
Uro. Zionisterne nærer ingen Betænkelighed ved at 
staa under engelsk Overhøjhed. De føler sig omvendt 
betryggede ved denne Udsigt. Men et fransk Herre- 
dømme paa en Grund, som de i Oldtiden betragtede 
som deres, og et umiddelbart fransk Naboskab har 
for dem noget utvivlsomt Foruroligende. 

Ikke at de moderne Jøder skulde nære nogen Sky 
for Franskmændene, det første Folk, der gav dem 
Borgerrettigheder, allerede under den store Revolu- 
tion, og der aldrig siden har berøvet dem den borger- 
lige Ligestillethed. Men trods Adskillelsen af Stat og 
Kirke er Frankrig i Lilleasien en katolsk Magt. Det 
skylder udelukkende de katolske Missionærer sin Stil- 
ling der. Det er Missionærerne, som har banet Politi- 
kerne Vejen. Og det er Missionærens nærmeste Hverv 
og Kald at omvende den arabiske Befolkning til Kri- 
stendommen. 

Til Araberne i Palæstina er de indfødte som de ind- 
vandrede Jøders Forhold i Øjeblikket ypperligt. Ara- 
beren dér har ikke blot ingen Antipati imod Israeliten ; 
men der raader et Tillidsforhold. (Man maa haabe, at 
dette gode Forhold kan bevares, naar Israeliternes Tal 
bliver større end de 50,000, der for Tiden findes). 

Derimod har Palæstinas Fremtidsbefolkning intet 
Godt at vente af de Arabere, som de franske Missionærer 
omvender ♦til romerske Katoliker. Omvendte Arabere 
hører, som omvendte Kinesere, erfaringsmæssigt altid 

til de i moralsk Henseende lavest staaende Elementer 
i den indfødte Befolkning. Det turde være den sjældne 
Undtagelse, at en Omvendelse foregaar af ideelle 
Grunde. Og værre Fjender end til Kristendom om- 
vendte Muhamedanere vil Zionisterne, dersom deres 
Drøm bliver til Virkelighed, neppe kunne faa. Disse 
Naboer vil have al Renegatens religiøse og nationale 
Fanatisme eller dog lade som de har den. 

Betingelsen for at Zionismen kunde naa sit Maal, 
efterhaanden at skabe et Hjem for Millioner, var den 
at der fandtes en Sandsynlighed for fri og fredelig Ud- 
videlse fra det saa snevert begrænsede egentlige Pa- 
læstina. Sandsynligheden synes i Øjeblikket saare 
ringe. 



12. 

Menneskærlighedens Fanfarer giver Genlyd i vore 
Øren. Folkenes Forbund skal, som det klinger fra 
alle Politikere og som det istemmes af de sjælfulde 
Mænd, der skriver Aviser, samle de forsonede Folke- 
færd. 

Som det saas, da den hellige Alliance for et Aar- 
hundrede siden blev stiftet: Saasnart sejrende Magter 
staar ved deres Maal, opretter de et indviet og uop- 
løseligt Broderskab for at sikre sig mod den Over- 
vundne, ifald han skulde komme til Kræfter 
paany. 

Det vil maaske hos Læserne vække nogen For- 
undring, at her ikke tales med varmere Begejstring 
om Udsigten til noget saa forjættelsesfuldt som et 
Folkenes Forbund. Det beror paa, at det danske 
Publikum er blevet forvænt af sin Presse. 

Denne Presse er rigere paa Begejstring end paa 
Tanker; blandt dens mange fortræfielige Egenskaber 

er ikke den at vænne Læserne til at tænke. Den er 
saa svulmende opfyldt af officielle og tillidsfulde Tele- 
grammer, af Referater og Interview*er, at den aldrig 
faar synderlig Plads tilovers til en Tanke eller en fri- 
modig Tvivl. 

Telegrammer er jo imidlertid ikke netop Sandheds- 
kilder, og Referat og Interview er, som det blev ud- 
viklet i en upaaagtet Bog om Armand Carrel, Fremstil- 
linger, i hvilke det er lykkedes at faa den forældede 
skarpe Forskel mellem Sandhed og Løgn til at falde 
bort og gaa op i Begrebet det Omtrentlige, der ret 
vel kan betegnes som en sød Gift for Smag og Sand- 
hedskærlighed. 

Vore Aviser forholder sig da ogsaa sjældent til de 
virkelige Forhold anderledes end som disse forud er 
skildrede i Aviser. De er Børn af Aviser, Børnebørn 
af Avisskrivere, Børnebømsbørn af Avislæsere. 



13. 

Det lader sig ikke benegte, at Tilvejebringelsen af en 
varig Fred, der kan udelukke Gentagelse af en Krig 
som den. Menneskeheden har oplevet, i høj Grad sys- 
selsætter Pennene. Man skriver om Folkenes Ret og 
Frihed, man hævder, at et Folk ikke er en Markedsvare, 
som tilhører den, der er stærk nok til at bemægtige 
sig den, men en moralsk Personlighed. 

Wilson sagde i sin Kundgørelse fra 1 Januar 1917: 
»Der gives intet Stadigt og ingen Tryghed for Men- 
neskeaanden, hvor der ikke hersker en Atmosfære af 
Retfærdighed, Frihed og Ret.« 

Det franske Deputeretkammer vedtog den 5. Juni 
1917 en Dagsorden, hvori det erklærede sig »uanfæg- 
tet af enhver Tanke om Erobring eller Underkastelse 
af fremmede Folkeslag«. Det udtalte Haabet om, at 

Republikens Hære >vilde opnaa varig Sikkerhed for 
alle Folks, de smaas som de stores. Uafhængighed«. 

2. Januar 1919 afsendte Udvalget for Algier og Tunis 
til Præsident Wilson (Quirinalpaladset, Rom) et Tele- 
gram, i hvilket efter de indledende Artigheder følger 
denne Redegørelse, som ikke af nogen, der kender 
Forholdene, kan kaldes overdreven eller overspændt: 

»De, Hr. Præsident, har erklæret, at det amerikan- 
ske Folk er solidarisk med enhver Tilbagekrævelse af 
Retten. 

»Det algiersk-tunesiske Folk fordrer kun Respekt 
for den krænkede Ret; thi dets Stilling under det 
franske Herredømme er denne: Det er underkastet 
enhver Pligt, deriblandt den at ofre Rlod og Liv; til 
Gengæld er det berøvet enhver Rettighed og under- 
kastet et Styre, der bestaar i Vilkjarlighed, Uretfær- 
dighed og Rædselsherredømme. Dette er nøjagtigt de 
Udtryk, som Le Temps og flere franske Statsmænd og 
Parlamentarikere har anvendt for at brændemærke 
det Styre, der er paatvunget et Folk, som er over- 
vundet og forsvarsløst, af de Bureaukrater og Kolo- 
nister, der alene nyder alle borgerlige og politiske 
Rettigheder, og alene er repræsenterede i det franske 
Parlament. Det store Flertal af det franske Folk er 
uvidende om dette Forhold, og vilde være forarget og 
oprørt, dersom det havde en klar Forestilling derom. 

»For et Aars Tid siden offenligg jordes visse Planer 
og Reformer, der burde indføres i Algier. Den franske 
Regering vil ikke undlade at gøre dette gældende paa 
Fredscongressen. Men disse Skinreformer svarer alde- 
deles ikke til Befolkningens Ønsker, og vilde lade det 
hele Voldsstyre, under hvilket den sukker, uberørt. 

Hvad Tunis angaar, er der ikke engang antydet 
nogen Forandring i dets Skæbne. Tuneserne er sta- 
digt kneblede og underkastede nogle Embedsmænds 

enevældige Magt. Og dog har dette lille Folk altid for- 
staaet selv at styre sit Lands Anliggender. Det har 
altid fredeligt kunnet glæde sig ved den mest fuld- 
stændige Autonomi, til den Dag, da det Protektorat, 
som blev oprettet ved en Voldshandling, slog det med 
Afmagt. 

»Er denne Tingenes Tilstand egnet til at hidføre Op- 
rettelsen af en endelig Fred? Som De selv har erklæ- 
ret, er en varig Fred umulig, hvor der ikke findes en 
Atmosfære af Retfærdighed og Frihed. Denne Atmo- 
sfære findes ikke hos os. En Fred, der ikke her gjorde 
Ende paa Uretfærdigheden, vilde hverken være ret- 
færdig eller varig. 

»Det algiersk-tunesiske Folk har strømmevis udgydt 
sit Blod for Frankrig. Tiltrods derfor er det stadigt 
berøvet de simplegte Borgerrettigheder og maa trælle 
for et Mindretal af Kolonister. Derfor hævder vore 
Landsmænd Retten til at sende udvalgte Tillidsmænd 
til Fredscongressen for at forsvare deres Sag og 
opnaa en ny Grundlov, der giver dem de Rettigheder, 
som er dem forholdte. Det vilde være et Paradox, 
om Folkeslag, der ikke aktivt har deltaget i Krigen, 
var repræsenterede ved Fredscongressen, medens det 
algiersk-tunesiske Folk ikke er det, som fra Krigens 
Udbrud har sendt sine Børn til Krigsskuepladsen i 
Frankrig, hvor de er blevne mejede ned.« 

Af de 100,000 Soldater, det lille Tunis sendte, er 
30,000 døde. Det er ikke blevet opgjort, hvor mange 
der er faldne af de 300,000 Soldater, der sendtes fra 
Algier. Men det vides i Algier og Tunis meget godt, 
at de ikke-franske Soldater altid maatte modtage Fjen- 
dens første Stød, saavel i Offensiven som i Defensi- 
ven. Der kan da vanskeligt negtes dem en Uafhæn- 
gighed, som Congressen vil tilstaa de andre tidligere 
afhængige Folk som Polakker og Sydslaver. 

Men vil denne Vanskelighed ikke blive overvundet 
af Sejrherrerne? Det er næppe tvivlsomt. Rien ne 
réussit comme le succes. Og Den, der i E. D. Morel's 
Ten Years of Secret Diplomacy har læst den i alle 
Enkeltheder gennemførte Skildring af Marocco's Over- 
listelse og Erobring i det 20. Aarhundrede, vil ikke 
være stort mere tilbøjelig til at tro paa Algier 's eller 
Tunis' Genvindelse af Autonomi end til at tro paa 
Genoprettelsen af den maroccanske Sultans Uafhæn- 
gighed. 

14. 

Der har kort før Verdenskrigens Udbrud og under 
dens Rasen været nogle faa overlegent begavede 
Mænd, i hvis Hænder Magten burde have ligget. Først 
og fremmest maa nævnes Amerikaneren Morgan Shu- 
steFj der skønt han kun havde Forudsætninger som 
Privatmand, i sit Styre af Persien lagde den fasteste 
Karakter og de sjældneste Evner for Dagen, og som 
netop derfor paa forsmædelig Maade blev fordrevet 
fra sin Stilling. 

Dernæst bør nævnes en Mand som Englænderen 
E. D. MoreU hvem man lod bøde med Fængselsstraf 
for at han var mere retsindig og højere begavet end 
Englands øvrige Politikere tilsammen. 

Saa bør ikke forbigaas den uforglemmelige Fransk- 
mand, Jean Jaurés, den uforsagte Talsmand for For- 
soning mellem Folkene, hvis lumpne Mord var som 
Signalet til Verdenskrigens Begyndelse, og hvis Morder 
betegnende nok den Dag i Dag ikke er blevet stillet for 
nogen Domstol. Det vil være billigt, endvidere at frem- 
hæve en endnu næsten Ukendt, Tyskeren Greu Brock- 
dorff Rantzau^ rimeligvis det tyske Riges skarpest tæn- 
kende og lyseste politiske Hoved, hvem de Revolu- 
tionære, for en Gangs Skyld ledede af et rigtigt In- 

stinkt, har anbragt paa den ny tyske Stats farlige og 
udsatte Udenrigsminister-Post. 

Endelig er der den Mand, jeg før har fremhævet 
som politisk indsigtsfuld fremfor Nogen, Belgieren 
Henri Lambert, Fabrikant i Charleroi, hvis Pax eco- 
nomica hører til det Rigtigste og Dybsindigste, Kri- 
gen har frembragt. 

Han gør opmærksom paa det Vanvittige i, at ingen 
Statsmand i Europas »allierede Demokratier« endnu 
synes naaet til den Indsigt, hvor meget mindre vig- 
tigt for Fremtiden det er at berøve Fjenden hans mi- 
litære Magtmidler end at fjerne hans Bevæggrunde til 
at attraa slige militære Magtmidler. Ingen af disse 
Statsmænd fatter øjensynligt, at det at bemægtige sig 
Kanoner og Skibe, at tilegne sig Kolonier og Provinser, 
ikke afgiver nogen Garanti for Fjendens fremtidige og 
varige Godkendelse af det Skete, men at upartisk Ret- 
færdighed mellem Nationerne er det eneste sikre stra- 
tegiske som politiske Forsvar. 

Henri Lambert har atter og atter med de mest fyl- 
destgørende Argumenter bevist, at gennemført Frihan- 
del er det bedste Lægemiddel for Tidens Sygdom. 

Da Handels-Kappestrid mellem Folkene var Hoved- 
aarsagen til den Krig, som har rystet Verden, saa gæl- 
der det om at bane og brolægge Vejen til ligeUg Han- 
del for hvemsomhelst, uanset nationale Grænseskel. 
Opgaven er at nedbryde Toldmurene og hindre Op- 
førelsen af nye, især at modsætte sig enhver økono- 
misk Krig efter at Krigen med Krudt og Kugler er 
forbi. 

15. 

Tegn staar her som paa saa mange andre Hoved- 
punkter imod Tegn. 
Den 28. April 1917 skrev Præsident Wilson til Paven: 

»Ansvarlige Statsmænd maa, om de aldrig saa det 
før, nu allevegne se, at ingen Fred med nogen Sik- 
kerhed kan bero paa politiske eller økonomiske Ind- 
skrænkninger, hvis Øjemed det er at begunstige visse 
Nationer og lamme andre eller volde dem Besvær . . . 
Oprettelsen af selviske økonomiske Overenskomster, der 
udelukker andre Magter, anser vi for hensigtstridende 
og i Længden V værre end værdiløse. De udgør intet 
naturligt Grundlag for Fred af nogen Art, mindst af 
Alt for varig Fred.« 

8. Januar 1918 sagde Præsident Wilson til Con- 
gressen : 

»Vi vil, saa vidt muligt, fjerne alle økonomiske 
Skranker og indføre lige Handelsbetingelser for alle 
Folkeslag, der samtykker i Fred og forener sig om at 
opretholde den.« 

20. Marts 1918 sagde han: »Ingen Mand kan endnu 
bestemme, hvorledes den politiske og økonomiske 
Genopbyggelse, der forestaar, vil arte sig i det En- 
kelte. Men vi véd saa meget, at ethvert Program helt 
maa være gennemtrængt af Uegennyttighed, at ingen 
af Parterne maa forsøge at tjene kun sig selv, at alle 
maa stræbe at tjene Menneskeheden, og at ethvert 
Program (og enhver Forholdsregel i hvert Program) 
maa underkastes den Prøve, som ligger i dette ene 
Spørgsmaal: Er det retfærdigt, er det til Gavn for den 
menige Mand, der er uden Indflydelse og Forrettig- 
heder; legemliggør det i Virkelighedsform det højeste 
Begreb om social Retfærdighed og hæderlig Handle- 
maade uden Personsanseelse, uden Hensyntagen til 
nogen Klasse-Interesse eller Privat-Interesse?« 

Hvad Wilson her har udtalt, er nøjagtigt hvad Henri 
Lambert har forlangt. 

Hvorledes vil Europa komme til at se ud, naar disse 

ophøjede Principer er blevne drøftede paa Fredscon- 
gressen? Hvor mange Spor vU de sætte sig? 

16. 

I Aaret 1814 havde Alexander I læst den tyske Mystiker 
Franz von Baaders Bog Om den ved den franske Revo- 
lution hidført^ Trang Hl en ny og inderligere Forbin- 
delse mellem Religion og Politik. Den havde bibragt 
ham en ubestemt Plan om at forene Europas Herskere 
til et hemmelighedsfuldt Forbund, der ganske særligt 
skulde være Guds Naade anbefalet. 

Da han i 1815 meddelte denne Plan til sin i de 
unge Dage højst letsindige, men nu oprigtigt troende 
Veninde, Julie Barbe de Kriidener, viste det sig at 
hun selv allerede tidligere ved guddommelig Inspira- 
tion havde undfanget samme Tanke. Hun valgte til 
det planlagte Forbund (med Hentydning til en Spaa- 
dom hos Profeten Daniel) Navnet Den hellige Alliance. 

I Paris stiftedes 26. September 1815 af Ruslands, 
Østerrigs og Preussens Monarker det store Forbund, i 
hvilket Kristendommens Grundsætninger skulde gælde 
som højeste Lov for Folkenes Liv. 

Da man i hine Dage var mere gennemført orto- 
doks end nu, indledede de tre Selvherskere »i den 
hellige og udelelige Treenigheds Navn« Traktaten 
med den højtidelige Erklæring »at det nærværende 
Aktstykke har til Hensigt for Verdens-Altets Aasyn at 
aabenbare deres urokkelige Beslutning: til Rettesnor 
for deres Færd, det være sig i Styrelsen af deres egne 
Stater eller i deres politiske Forhold til enhver anden 
Regering, kun at tage den hellige Religions Forskrifter 
om Retfærdighed, Menneskekærlighed og Fr^d. Langt- 
fra blot at være anvendelige i det private Liv bør 
disse Forskrifter have umiddelbar Indflydelse paa Fyr- 
sternes Beslutninger som det eneste Middel til at 

grundlægge de menneskelige Samfundsindretninger og 
raade Bod paa deres Ufuldkommenhed.« 

I Overenskomstens Slutning blev det Ønske udtrykt, 
at alle Europas kristne Suveræner vilde tiltræde Allian- 
cen, hvad de fleste dalevende Fyrster da ogsaa gjorde. 
De fik frit Lov at underskrive, som de mindre Krigs- 
magter og de neutrale Stater nu. 

I det nittende Aarhundredes Løb fik den Hellige 
Alliance jo ikke noget rigtigt godt Lov paa sig. Det 
staar Enhver frit for at haabe og vente langt mere 
og noget langt bedre af Folkenes Forbund nu end af 
Fyrsternes Alliance dengang. 

Der er én Lighed. Noget Helligt er der ved begge. 

15. Februar 1919. 

17 

Ovenstaaende var nedskrevet, da 16. Februar Folke- 
Ligaens Forfatning blev offentliggjort, et Dokument, 
som (baade ved hvad det siger og fortier) har aabnet 
langt mere nedslaaende Fremtidsudsigter end der her 
saas i Møde. Ikke den Hellige Alliance var saa udpræ- 
get imperialistisk. Et Folkeforbund er selvfølgelig ude- 
lukket, hvor Folkene slet ikke har faaet hverandre i 
Tale. Alt er blevet hemmelig afgjort mellem nogle 
Diplomater; deriblandt Tysklands Udelukkelse fra Ad- 
gang til Raastoffer, i det af Tardieu udtalte Øjemed 
at befri de franske Industrielle fra Concurrence. Con- 
gressen synes hildet i den Tro, at den paa denne 
Maade kan holde sig Bolshevismen fra Halsen. Den 
røde Internationale vil eher al Sandsynlighed tilveje- 
bringe et Folkenes Forbund af ganske anden Art. 

Selv om Japan formelt har tiltraadt Forbundet, 
truer der dette en ikke ringe Fare fra Østen. For 
Japan er Hovedsagen Modsætningen mellem Racerne. 
Et Folkeforbund, der ikke giver alle Racer og alle Fol- 

G^oig Brandes: Tragediens anden DeL ( 

keslag samme Udviklingsmuligheder, er for det værdi- 
løst. For at vinde Japan maa Amerika ophæve alle 
Love og Bestemmelser, som findes dér imod andre 
Racer end den hvide. Overfor Japan nytter det heller 
ikke at kræve Opløsning af dets Hær, mens de hvide 
Folkeslag negter at formindske deres uhyre Krigsflaa- 
der. Ellers forklarer Japanerne blot Asiaterne og Afri- 
kanerne, at Intet er nemmere end at slaa en euro- 
pæisk Stormagt, og at de Allierede kun vandt, fordi 
de havde Afrikanere og Asiatere til Hjælpetropper 
og Forbundsfæller. Den Dag de gør det og indfører 
Europas Industri og Militærvæsen i Kina, er det ude 
med »Folkenes Forbund«. 

19. Februar 1919. 



DEN INDUSTRIELLE FARE FOR EUROPA 



Henri de Régnier, der opmærk- 
somt betragtede Statuerne af la Ja- 
stice og le Droit (Retfærdigheden og 
Retten) var ikke længe om, hos 
dem at opdage Spor af en usalig og 
usædelig Forbindelse mellem altfor 
nær Beslægtede. 

Retfærdigheden og Retten. Ja, sagde 
han, de har i gamle Dage været gifte. 
Og deres Barn er Forbrydelsen. 

Francis de Bfiomandre. 



1. 



I Marts Maaned har jeg modtaget to betydningsfulde 
Opfordringer og været nødsaget til at afslaa dem 
begge. 

Den første var rettet til migaf Hr. Generalfeldmarschal 
von Bulow og anmodede mig artigt om at besvare 
fire, i og for sig meget forstandige, Spørgsmaal fra 
Deutsche Gesellschaft fur staatsburgerliche Erziehung 
(der forener Tysklands mest ansete Lærde i Selskabets 
Arbejdscomité) for at mit Svar kunde blive offentlig- 
gjort i alle Lande. 

Da Selskabet havde til Formaal »Menneskehedens 
aandeligtsædelige Genfødelse« og da jeg nærede grun- 
det Tvivl om at Menneskene, som for Hundredtusind 
Åar siden sloges med Stene og Stenknive om nogle 
Stykker raat Kød, indtil de nu sidst har kæmpet i 
halvfemte Aar med Maskingeværer om økonomiske 

5* 

Fordele, agtede at begynde deres aandelige og sæde- 
lige Genfødelse i Marts 1919, kunde jeg trods det tyske 
Selskabs ophøjede Formaal ikke slutte mig til det. 
Da dernæst den, som stiller et Spørgsmaal, altid der- 
ved dikterer Svaret, og jeg af den Grund i Marts 1915 
havde afvist visse Spørgsmaal fra fransk Side, da jeg 
fremdeles selv i de sidste tyve Aar flere Gange havde 
været i det Tilfælde at appellere til det tyske Sam- 
funds Billighed og Retsfølelse, men stadigt var bleven 
afvist med Kulde og Haanlatter, kunde jeg ikke ind- 
lade mig paa Besvarelser af Spørgsmaal, der selvfølge- 
lig var stillede saaledes, at Svaret udelukkende maatte 
udnyttes i Tysklands Favør. 

En Uge senere modtog jeg fra Generalsekretæren 
i den engelske League of free Nations Union en Ind- 
bydelse til at blive Æresmedlem af denne Liga med 
Anmodning om at skænke den »min værdifulde Bi- 
stande 

Jeg følte mig desværre nødsaget til at give Afkald 
ogsaa paa denne Ære, og skrev et længere, høfligt 
motiveret Afslag, i hvilket jeg udviklede, at jeg paa 
mit nuværende Udviklingstrin havde tænkt og arbejdet 
for meget til at kunne tiltræde noget Samfund, ved 
hvis Oprettelse jeg ikke havde medvirket, og hvis 
Grundsætninger jeg ikke forud havde havt Anledning 
til at drøfte; det forekom mig, at der trængtes mere 
til en Liga mellem de undertrykte Nationer end til et 
Forbund mellem de frie, og det var mig til min Be- 
klagelse umuligt, af Statuteme at se, hvilke Folkeslag 
der fik Adgang og Stemme, hvilke ikke. Det var mig 
desuden tvivlsomt, om de Nationer, der opnaaede Ad- 
gang til Ligaen, blev stillede paa lige Fod; jeg rettede 
i den Anledning et Par Spørgsmaal, paa hvilke det 
ikke er sandsynligt, at jeg faar noget Svar, da de 
exempelvis drejede sig om de franske Protektorater. 

Men, som sagt, jeg gav Afkald ogsaa paa denne mig 
tiltænkte Ære. 



2. 

I begge Tilfælde gav jeg Afslag udelukkende for min 
egen Skyld, ingenlunde fordi jeg indbildte mig at op- 
naa det ringeste Resultat derved. For at indvirke paa 
Verdensbegivenheder og gøre Indtryk paa Magthavere 
— maa man være anderledes stillet end en Privat- 
mand uden Magt i et lille Land uden Indflydelse, et 
Land som tilmed er blevet begunstiget af Fredscon- 
gressen og lammet ved Taknemmelighed. 

Det er imidlertid ingen Skade til, at man nu og da 
gør det modsatte af det, der forventes af En som na- 
turligt og selvfølgeligt. Der er altid en svag Mulighed 
for, at dette bringer en og anden af dem, der rettede 
Henvendelsen, til at tænke sig om. 

Kun ved en Indbildskhed, jeg lykkeligvis er fri for, 
kan en Privatmand indbilde sig at overskue den øje- 
blikkelige Verdenssituation. Men nogen Evne til at 
forudse tør jeg tiltro mig. 

I Juni 1916 skrev jeg, at ved Krigens Fortsættelse 
vilde Ententen opnaa at iværksætte den sociale Re- 
volution. 

Ordene lød: »Den sociale Revolution, om hvilken 
der har været fablet saa længe, men som har været 
holdt nede, saa længe Menneskeheden endnu bevarede 
en Smule Fornuft, vil bryde ud med samme Vildskab 
som Krigen nu; den vil følge paa de krigerske Sam- 
menstød, som Communen i Paris fulgte paa dem i 
1871, og den Smule aands-aristokratisk Civilisation, 
Krigen kan tænkes at have levnet, vil jævnes med 
Jorden ikke mindf e hensynsløst end skønne ELirker og 
Raadhuse i Belgien og Nordfrankrig nu.« 

Hvad der siden da er hændt i Rusland og Tyskland 
har tilfulde bekræftet det her Forudsagte. 

3. 

En og anden har maaske bemærket hvor hurtigt 
den Forvisning, jeg nylig udtalte, er gaaet i Opfyldelse. 
Kun en Uge var gaaet hen, da Telegrafen meddelte, 
at en talstærk Opposition i det amerikanske Senat 
havde stemt imod Præsident Wilson i Spørgsmaalet 
om Nationernes Forbund. 

Jeg skrev: »Et Folkeforbund, der ikke giver alle 
Racer og alle Folkeslag samme Udviklingsmuligheder, 
er for Japan værdiløst. For at vinde Japan maa Ame- 
rika ophæve alle Love og Bestemmelser, som findes 
dér imod andre Racer end den hvide.« Nu begrundede 
Senatorerne deres Opposition imod Nationernes For- 
bund netop med, at de ikke vilde optage Japan og 
Kina deri o: ikke vilde tillade Japanesere og Kinesere 
at bosætte sig i Ffistateme saa lidt som det tillades 
dem i Australien. 

En anden Bekræftelse af Udtalelser i min sidste Ar- 
tikel er fremkommet, siden jeg skrev. 

Min Ytring om det for Øjeblikket fortræflfelige For- 
hold mellem Araberere og Israeliter er paa en af mig 
uventet Maade bleven bestyrket ved det 1. Marts 1919 
daterede Manifest fra Emiren Feisul, Arabiens Regent, 
Hedschas-Delegationens Chef i Paris. Han begyndte 
sin Skrivelse til Zionisternes Repræsentant: 

»Vi er af den Overbevisning, at Arabere og Jøder 
er nære Stammebeslægtede, har lidt ensartede For- 
følgelser af Magter, der var stærkere end de selv, og 
ved et lykkeligt Sammentræf nu er i det Tilfælde, til- 
sammen at kunne foretage de første Skridt til Virke- 
liggørelse af deres nationale Idealer.« 

Og han sluttede: »Jeg og mit Folk med mig ser en 

Fremtid i Møde, i hvilken De vfl hjælpe os og vi Dem, 
saa at de Lande, i hvilke vi begge har Interesser, 
paany vil gøre sig gældende i Kulturfolkenes Fælles- 
skab.« 

Det er let forstaaeligt, at Feisul og hans Folk ikke 
uden Uro ser paa Bestræbelserne for at frarive Ara- 
berne Damaskus og Aleppo med det Maal at henlægge 
dem under fransk Forvaltning, og det er betegnende 
for dansk politisk Journalistiks Upersonlighed, at Tele- 
grammet om Meddelelsen af Folke-Ligaens uhyggelige 
Forfatning, der sluttede med Ordene: »Den arabiske 
Emir Feisuls Protest vakte Munterhed« aftryktes uden 
nogen Commentar, ret som var Feisul den latterlige 
Person, man i Paris helst vilde gøre ham til. 

4. 

I Virkeligheden kan det jo ikke nytte at lukke Øjnene 
for, i hvor høj Grad foreløbige Aftaler mellem de 
ved Amerikas Indgriben Sejrende allerede har 
trængt det amerikanske Fredsprogram ud af Diskus- 
sionen. 

Der er næsten intet Punkt, paa hvilket der i Øje- 
blikket ikke appelleres kun til Vold og Magt. Om det 
saa blot gælder det lille Holland, der ikke alene har 
holdt sig neutralt, men har vist det nødlidende Belgien 
en overstrømmende og opofrende Hjertelighed under 
hele Krigen, saa tilsigtes der nu under de barokkeste 
Paaskud at frarive det store Stykker Land med rent 
hollandsk Befolkning. Man læse blot det velskrevne og 
udtømmende Flyveskrift De Aanval op Nederland. 
Geschreuen voor en uitgegeuen door groep Nederland 
uan het algemeen Nederlandsch Verbond. 

Man bruger som Paaskud, at Holland har givet Kej- 
ser Wilhelm og hans Søn — to dér i Landet højst 
upopulære Personligheder — et Tilflugtssted i Ulykken, 

hvad dog udelukkende taler til Hollands Ære, og man 
anvender som endnu et Paaskud, at enkelte Hollændere 
har beriget sig under Krigen, hvad der lige saa fuldt 
gælder om enkelte Belgiere og enkelte Franskmænd. 
Opgaven er at fravriste Holland Skeldemundingen og 
samtidigt faa den flamske Halvdel af Belgien for- 
fransket. 

5. 

Dog politiske Overgreb, som er planlagte og maaske 
ikke lader sig fuldføre, forsvinder helt i Sammenlig- 
ning med den lige hjerteløse og tankeløse Politik, som 
har forskellige smuktklingende Navne, men bestaar i 
Udhungringen af Tyskland, Massedrabet af Børn, Kvin- 
der og underernærede Mænd i saa stort \ntal, at kun 
det mere direkte Massemord af Armenierne kan sam- 
menlignes dermed. Men Kurder og Tyrker førte idet- 
mindste ikke Menneskehedens Idealer i Munden. De 
lod Retten og Retfærdigheden i Fred. 

.Som Oldtidens Kynikere, der parredes med deres 
Kvinder paa offentlig Gade, parrer Retten sig nu for 
alles Øjne med Retfærdigheden, og avler med Hen- 
rykkelse Hunger og Død. Og mens dette sker, sidder 
diplomatiske Vigtigpetere og drøfter for fuldt Alvor 
Spørgsmaalet, for hvilken Domstol Wilhelm II skal 
stilles. Ret som om der var Tid til sUgt Vrøvl. 



6. 

Efter at have ødelagt sig selv, har Europa nu dømt 
sig selv. Det kan vare et halvt eller helt Århundred, 
ikke mere, før alle vil forstaa det. 

Faren for Europa er ikke militær. Den er industriel 
og lader sig, saa vidt jeg kan se, umuligt afvende. 
Faren kommer fra Østen, dels fra Japan, dels men i 

langt højere Grad fra Kina. Industrielt vil det kun 
altfor snart være Europa umuligt at bestaa i Concur- 
rencen med det ^eme Østen. 

Betingelsen for Sejr i Kappestrid er den at kunne 
arbejde stærkt, stadigt, nøjsomt og forstandigt. Det 
kan Kineserne i højere Grad end noget europæisk 
Folk. 

Euhopæerne har med Urette betragtet Østens Beboere 
som en lavere Race; men de vil maaske nok kunne 
opkaste sig til Herrer over Kineserne. Dette gør imid- 
lertid ikke det ringeste til Sagen. Befolkninger af lavere 
Race, endog Kaffere under engelsk Herredømme, Java- 
nesere under hollandsk, tager til efter langt større 
Maalestok end deres Herrer. 

Hertil kommer, at Klimaet sætter Grænse for de 
saakaldte højere Racers Trivsel. De duer f. Ex. ikke 
til at bebo Troperne eller Nordpolarlandene. Men Ki- 
neseren har den umaadelige Overlegenhed, at han kan 
trives under ethvert Klima, og under ethvert Klima 
ikke blot formerer sig, men lægger sig Formue til. 
Arbejde af hvide Mænd kan aldrig, naar Betingel- 
serne er ens, concurrere med den gule Mands Ar- 
bejde. 

Den hvide Race har tilmed spildt sin Tid og sine 
Kræfter paa tusindaarig Militarisme, medens Kineserne 
har været industrielle i mange Tusind Aar. Der er 
ingen Art af Haandværk, i hvilket Kineseren ikke med 
Held kan tage Kampen op med den hvide Mand. Ki- 
nesernes Historie i Australien har bevist det. Derfor 
har saavel Australien som de Forenede Stater maattet 
give Love mod Indvandringen østfra. I Østens tropiske 
Egne har Kineserne ved deres større Dygtighed for- 
trængt endog de malaiiske Racer. 

Japanernes Exempel har godtgjort, at en øster- 
landsk Stamme, der villigt tilegner sig Vestens Civilisa- 

tion, samtidigt begynder at formere sig stærkere. I de 
første to og tjrve Aar, efter at Japan havde foretaget 
sin Europæisering, forøgedes Befolkningen med 25 ^/q. 
Den forbedrede Hygiejne var vel Hovedaarsag. Sam- 
tidigt forøgedes Englands Befolkning med 7 ^/o og 
Frankrigs slet ikke. Agerdyrkning, Silkeavl, Theavl, 
Fabriksdrift i Japan steg mellem 1883 og 1893 med 
1014 o/o. 

Man forestille sig nu en til Japans industrielle Ud- 
vikling svarende Fremgang for Kinas Befolkning (af 
400 til 500 Millioner), der endog efter Japanernes 
egen Opfattelse er disse overlegne i Haandværk, 
Handelstalent, finansiel Begavelse^ og man skimte 
Fremtiden I 

Man betænke Kineserens Conservatisme ; han er 
ikke saaledes conservativ at han ikke skulde forstaa 
sig paa Dampskibs-Speculationer og Telegraf koder; 
men saaledes, at han har en mangetusindaarig Vane 
til at leve af næsten Intet. Hans Fornøjelser og hans 
Laster er billige. Hans Standard of lift har i Aar- 
tusinder været den lavest mulige. 

Kommer Kappestriden altsaa til at staa mellem 
europæiske og amerikanske Arbejdere, der ikke kan 
faa Fornøjelser nok, ja betragter Fornøjelser som det 
Eneste, der gør Livet værdifuldt, og kinesiske Arbej- 
dere, som næsten ingen Fornøjelser behøver, saa er 
det unødigt at sige, hvad Resultatet maa blive. Skal 
europæiske og amerikanske Arbejdere, der stadigt 
kræver højere og højere Løn, mens de samtidigt vil 
arbejde et færre og færre Antal Timer om Dagen, til 
paa lige Vilkaar at concurrere med kinesiske Arbejdere, 
der har Aartusinders indgroede Vane til ringe Løn 
og lang Arbejdstid, saa behøver -man ikke at være 
Spaamand for at forudsige, i hvad Retning der vil 
blive styret. 

Set under denne Synsvinkel synes den med saa 
store Ofre og Rædsler tilendebragte Verdenskrig en 
Begivenhed af mere underordnet Betydning, og det 
saakaldte Folkenes Forbund nærmest et Eventyr for 
Børn. 

18. Marts 1919. 



'i 



SKINFRED. 



1. 

Kant begynder sin bekendte Afhandling Zum ewigen 
Frieden med disse Ord: »Den evige Fred var Ind- 
skriften paa en hollandsk Værtshusholders Skilt, der 
forestillede en Kirkegaard«. 

Andetsteds end paa Kirkegaarde har man sikkert 
ikke heller hidtil fundet den evige Fred, som det 
er flere Stormagters Hensigt nu at oprette og betrygge 
ved Hjælp af Voldstraktater og et Tvangsforbund, som 
faar den fine Titel af Folkenes Liga. 

Kants Grundtanke var den, at der gives en almin- 
delig Ret til Besiddelse af Jordens Kugleflade, og da 
Menneskene ikke kan sprede sig i det Uendelige paa 
en Klode, saa maa de taale hverandre som Naboer, 
eftersom Ingen har større Ret end den anden til at 
opholde sig noget Steds. 

Den tyske Tænker anførte det fortrinlige Ord af en 
Græker: »Krigen er slem derved, at den skaber flere 
onde Mennesker end den slaar Mennesker ihjel.« 

Afhandlingen om Den evige Fred udkom 1795. 

1796 blev Napoleon Ronaparte udnævnt til Overgeneral 
over den franske Hær i Italien. Afhandlingen havde 
altsaa ikke den umiddelbare Følge at sikre Opnaael- 
sen af en uafbrudt Fredstilstand. 

2. 

De sejrende Magters Statsmænd har betragtet det 
som givet, at den Fare for Verdensfreden, som det 
gjaldt om at nytte Øjeblikket til for enhver Pris at 
besværge var den, at det overvundne Tyskland kunde 
ville begynde Krig paany. De har derfor udpønset 
Middel efter Middel til at lamme og udsulte det tyske 
Folk, baste og binde det, sikre dets Afmagt og bringe 
det til Hjælpeløshedens Fortvivlelse. De har helt glemt, 
at de ikke førte Krig mod det tyske Folk, men ude- 
lukkende imod dets Militærkaste. 

De har ikke opdaget, at den Fare, de har taget alle 
tænkelige Forholdsregler imod, er indbildt. Den vir- 
kelige Fare for Verdensfreden ligger paa et helt andet 
Punkt, ingenlunde i krigerske Tilbøjeligheder hos den 
nedbrudte Fjende, men i den Verdensrevolution, til 
hvilken Verdenskrigen, saavidt man i Øjeblikket kan 
skønne, er i Færd med at forvandle sig. 

Til at forebygge Udbredelsen af en saadan almin- 
delig Oprørstilstand vilde det først og fremmest være 
nødvendigt at lade de af den revolutionære Farsot 
angrebne Lande faa Levnedsmidler og Raastoffer, at 
hjælpe dem til Organisation af deres Kørsel og Fragt, 
til Orden i deres Finanser osv. — lutter Lægemidler 
imod den Epidemi, der truer Verdensfreden, som de 
sejrende Magter med en paafaldende Mangel paa poli- 
tisk Instinkt har ladet aldeles uændsede, saa de istedet- 
for Underkastelse har afstedkommet Anarki, og istedet- 
for Fredens Sæd kun har saaet Dragetænder, der som 
de, der i gamle Dage blev saaede af Kadmos, hurtigt 
er skudte op af Jorden som bevæbnede Mænd. Disse 
slaar hverandre ihjel indbyrdes, og synes ikke tilsinds 
at høre op med denne Idræt for det første. 

Den Fred, man er paa Nippet til at slutte, tager sig 

da foreløbigt ud som en Skinfred. Man agter uvilkaar- 
ligt mere paa den Mængde Drab og Mord, som alle- 
vegne forefalder, end paa de ikke mange Egne, i 
hvilke der hersker en betinget Ro. 

Man er ogsaa uden Studsen Vidne til den Iver, med 
hvilken Landene arbejder paa om muligt at fravriste 
hverandre Provinser. Et af disse Løsrivelsesforsøg, 
Bestræbelsen for at faa Alandsøeme berøvede Finland 
og henlagte under Sverig, vilde, ifald det lykkedes, for 
bestandig overhugge ethvert Baand mellem Finland 
og Skandinavien. Man maa da haabe, at det trods Agita- 
tion intet Held faar med sig. 

Hvor der for Tiden ikke myrdes med skarpe Skud 
eller Haandgranater^ fremtvinger Klassekampen mangt 
et Sted ved Arbejdsnedlæggelser og Udespærringer 
den lydløse Død. Arbejdsnedlæggelsen er de af Fat- 
tigdom altfor Havesyges uheldsvangre Vaaben. 

Nytaarsdag 1919 dræbte Direktøren for Øvreschle- 
siens Bjergværker, Jokisch, sig selv og efterlod dette 
gribende Testamente: 



TIL ØVRESCHLESIENS BJERGMÆND. 

Efter at vi forgæves har stræbt at gøre Indtryk paa Jer ved 
vore Ord, har jeg besluttet at forsøge det ved Gerning. Jeg vil 
dø for at bevise Jer, at de Sorger I volder vor af Jer misundte 
Tilværelse, er værre end Døden. Jeg ofrer altsaa mit Liv for 
at godtgøre Jer Umuligheden af hvad I kræver. 

Den Lære, jeg tilraaber Jer fra Graven, lyder: Mishandl og 
fordriv ikke Eders Foresatte I I behøver dem og 1 finder ingen 
andre, der vilde staa parate til at arbejde sammen med gale 
Mennesker. I behøver dem, fordi I ikke kan drive Værkerne 
uden Ledere. Fattes de, saa ligger det hele Virke nede, og I 
maa sulte til Døde med samt Eders Kvinder, Eders Børn og 
hundredtusind uskyldige Borgere. 

Den indtrængende Formaning, jeg retter til Eder, kalder Jer 
til ufortrødent Arbejd. Kun, naar I arbejder mer end før Kri- 

gen og kun, naar i stiller beskednere Krav, kan i gøre Regning 
paa Tilførsel af Levnedsmidler og paa lempelige Priser. 

Da jeg er gaaet i Døden for Jer, saa tager Jer af min Hustru 
og mine kære Børn og hjælp dem, ifald de ved Eders Daar- 
skab kommer i Nød. 

Borsigwerk, 1. Januar 1919. Jokisch. 



3. 

En af Aarsageme, hvorfor der allevegne myrdes, er 
Pressens Ophidselse dels mod Folkeslag, dels mod 
Klasser, dels mod Enkeltmand. Det er selvfølgelig ube- 
regneligt, hvor mange Procent af de Drab og Ulykker, 
som er indtraadte i de sidste halvfemte Aar, der er 
afstedkomne ved opæggende, overdrivende eller rent 
ud usandfærdige Avisartikler, som har været Udslag af 
forskelligartet Had, men man kan være ganske sikker 
paa, at Tallet, ifald det kunde opgøres, vilde forbause 
og forfærde. 

Mordet paa den bayerske Førsteminister, Kurt Eis- 
ner kan tages som Exempel. 

Denne i Nordens borgerlige Presse lidet omtalte, men 
fremragende Mand, der i Aartier havde lidt for sine 
Idealer og ufortrødent kæmpet for dem, kom omsider 
til Magten i sit Fødeland. Han forlod Fængslet for at 
indtage Pladsen som Conseilpræsident. 

Som saadan blev han forfulgt, smædet, latterliggjort 
og lagt for Had i den sydtyske Presse. 

Det er selvfølgelig Journalistens Privilegium at være 
Karikaturtegner (som det er Mandens Privilegium at 
være grim). Men baade hvad Skriveriet og hvad Ud- 
seendet angaar, er der som bekendt Væsener, der mis- 
bruger deres Privilegium. 

Eisner blev skildret som hjerteløs, følelsesløs Stræber. 
Det hed sig, at skønt Tysker brugte han de første 

Dage, han fik Magten, til at trøste franske Fanger, 
mens han tflraabte sine Brødre, de tyske Fanger i 
Frankrig, som maatte hugge Sten paa Landevejene, 
et: Bliv, hvor I er! Han var Manden med det pju- 
skede Haar, der havde indstuderet sig et spotsk Smil for 
at skjule sin jødiske Races Sentimentalitet. Han afmåltes 
som haardhjertet Satan for de Mødre, der ængsteligt 
ventede paa deres Sønner, for de Kvinder, som i 
Angst og Bæven savnede den Mand, de havde kær. 
Sandheden var, at Ingen i Schweiz havde talt med saa 
overbevisende Kraft som han til de franske Delege- 
rede om de tyske Fangers Ret til Hjemsendelse. 

De, som har kendt Eisner, vidner enstemmigt, at 
han stod lige højt ved Aand og Hjerte. 

Man læse, i hvilken Tone Alfred Fried taler om ham 
i sit Maanedsskrift, eller man læse i Manchester Guar- 
dian, hvorledes Bladets specielle Correspondent i en 
Artikel af 23. Februar fra Warszawa taler om det 
mægtige Indtryk, han modtog ved en Audiens hos 
Eisner. 

Han fortæller først om den simple tre Værelsers 
Lejlighed, med hvilken Kurt Eisner og hans Hustru 
nøjedes i Ministerpalæet. I Modsætning til Fru Eisner, 
som kom ud af Ligevægt, naar hun talte om Mandens 
Fjender og om de Bagvaskelser, de udspredte om 
ham, var Eisner selv fuldstændigt ligegyldig ved disse 
Bagvaskelser. Men han talte udførligt om sine Planer 
for Tysklands Fremtid. 

Det var en Modstander af Eisner, siger Correspon- 
denten, en Mand fra den conservative Lejr, som gav 
ham den rigtige Forestilling om den omstridte Mand, 
nemlig den bayerske Trafikminister, Heinrich von 
Frauendorfer, hvem Eisner havde ladet beboide sin 
Post, skønt han havde beklædt den under den gamle 
Statsskik, da Ingen var mere egnet til den. »Eisner«, 

Geoig Brandes: Tragediens anden Del. 6 

sagde Heinrich von Frauendorfer, »er en af Tysklands 
største Personligheder. Han har en ren Vilje; han 
duer efter min Mening ikke til Administrator, men 
han er Profet, Inspirerer, Fører«. 

Ganske saaledes sagde en overmaade betydelig 
Mand, Sekretæren for Ukraines Legation til England, 
endnu igaar til mig selv, at da han for en halv Snes 
Aar siden under et Ophold i Tyskland en Dag havde 
søgt Kurt Eisner, modtog han et uforglemmeligt Ind- 
tryk af Aand og Storhed. 

Manchester Guardian' s Correspondent skriver: »Baade 
Eisner's Venner og hans Fjender havde sagt mig, at 
han raadede over store Masser af Folket i Tyskland 
som ingen anden Mand. Jeg begreb det, da jeg stod 
overfor ham i hans Embedsbolig i Udenrigsministe- 
riets Palads. Jeg har aldrig set et mere alvorligt An- 
sigt, et hvori der var færre Spor af Selviskhed eller 
personlig Forfængelighed.« 

Eisner var en bleg og spinkel Mand. Hans Program 
var vidtgaaende, men han vilde, for at undgaa Bor- 
gerkrig, udføre det lidt efter lidt. I hans allerførste 
Proklamation af 8. November 1918 skrev han: »Vi 
har den største Afsky for enhver Blodsudgydelse«. 

Da han optraadte i Bern i Februar i Aar talte han 
med de fjendtlige Folks Repræsentanter kun for at 
bane Vej for Folkenes Forsoning. Ikke desmindre var 
det denne hans Optræden der, ganske løgnagtigt frem- 
stilt af Munchens borgerlige Presse, fremkaldte det 
Raseri imod ham, den Overbevisning om, at han var 
et Skadedyr, der burde udryddes, som bragte den 
attenaarige adelige Lieutenant til at strække ham til 
Jorden med Revolverskud. 

I Pressefrihedens Navn protesteredes derefter over- 
alt i tyske Blade med Lidenskab mod de bayerske 
Socialisternes Stormløb imod den borgerlige Presses 

Rotationsmaskiner og imod den Overlast, Avisernes 
Trykkerier led. Selvtægt er visselig ikke af det Gode. 
Men som Zuricheren Andreas Latzko har gjort op- 
mærksom paa: Det giver dog Stof til Eftertanke, at 
efter Mordet paa Eisner lod Underklassen trods sit 
VOdskab, trods Savn og Sult og Tørst, alle de store 
Juvelerbutiker med deres Ædelstene af uhjrre Værdi, 
alle de berømte Bagerier og Bryggerier i Miinchen, 
fuldstændigt urørte, men kastede sig udelukkende over 
de Aviser, der havde indeholdt Smædeartiklerne mod 
Landets ledende Mand. 

4. 

Det Tegn, hvori vor Tidsalder staar, er Mordets. 
Afvexlende foregaar Massemord og Enkeltmord. I 
April Maaned er i Sachsen Krigsministeren bleven 
kastet i Elben og fra Flodbredden nedskudt. 

I Pinsk i Lithauen blev den 5. April om Eftermid- 
dagen, da der var Møde i den Zionistiske Klub i det 
Jøderne tilhørende Folkets Hus, dette omringet af polsk 
Militær. AUe de Tilstedeværende blev anholdte, førte 
til Byens Torv, og til sidste Mand nedskudte der. An- 
tallet af de Myrdede er foreløbigt anslaaet til mellem 
halvtreds og hundrede. 

I de forskelligste Lande godkendes ethvert Mord, 
som efter de i Landet herskende Fordomme anses 
for gavnligt eller dog undskyldt. Europa er gaaet et 
fuldt Aarhundrede tilbage i Civilisation. 

Uden synderlig Forundring har Menneskeheden der- 
for været Vidne til at Jaurés's Morder, hvis Proces 
man, med fuld Bevidsthed om Øjemedet, havde skudt 
ud i halvfemte Aar, af den franske Domstol er blevet 
pure frikendt. Jaurés havde kort før Krigens Udbrud 
i Schweiz ivrigt stræbt at forhindre den ved Forstaaelse 
meUem franske og tyske Socialister. Han havde endnu 

6* 

d. 29. Juli — samme Dag som den franske Regering 
gav den russiske sit Tilsagn, at staa Last og Brast med 
den — skrevet til sin Ven, den belgiske Socialistfører, 
senere Minister, van der Velde (med hvem han i 1910 
daglig var sammen i Kjøbenhavn): »Stillingen vilde 
tabe sin Spænding, hvis den franske Regering erklæ- 
rede, at den ikke betragtede den serbiske Sag som et 
russisk Anliggende i den Mening, Ordet har i de Over- 
enskomster, der binder Frankrig og Rusland til hin- 
anden. Det staar i den franske Regerings Magt at 
hindre Rusland i at føre Krig. Men man søger Kri- 
gen, til hvilken man længe har hidset«. 

Jaurés havde desuden skrevet: »Her driver alle ska- 
delige Kræfter til den Krig, som man vil føre for at 
tilfredsstille en sygelig Ærgerrighed, og fordi Børserne 
i London og Paris spekulerer paa Petersburg«. 

31. Juli 1914 om Aftenen blev Jaurés myrdet af en 
patriotisk Opvarter med det uhyggelige Navn Villain. 
De, hvem Drabet var kærkomment, har sørget for 
dennes fuldstændige Frikendelse. 

Da det saa for ilde ud, at den lige saa ubetydelige 
Anarkist Cottin, som skød paa Clemenceau (uden 
større Resultat end at Conseilpræsidenten maatte holde 
sig et Par Dage inde) umiddelbart blev dømt til Døden, 
er dennes Straf for Skams Skyld bleven ændret til 
tiaarigt Tugthus. Dog Parallelen til Villain's Friken- 
delse er ikke den ligegyldige Dom over den ligegyl- 
dige Cottin, men den Dom over Dreyfus, der Aaringer 
igennem kaldte Clemenceau i Harnisk. 

o. 

Dr. L. Haden Guest, en bekendt engelsk Socialist- 
fører, Medlem af Londons County Council, der nylig 
som Militærlæge har tilbragt et halvt Aar i Ægypten 
og dér lærte de forskellige Partiers Høvdinge personligt 

at kende, har i London udtalt sig paa lærerig Maade 
om sine Erfaringer. 

Han mener, at den nationalistiske Bevægelse ikke er 
den vigtigste Bestanddel i Situationen; men at Oprin- 
delsen til Misfornøjelsen maa søges i den slette Be- 
handling, for hvilken Fellah'eme har været Genstand 
under Krigen. Omtrent 120,000 Ægyptere var op- 
tagne i det Ægyptiske Arbejder-Corps, i Kanaltrans- 
port-Corpset, og i Corpserne for Transport paa Kamel- 
og Æselryg. Det hed sig, at disse Mænd frivilligt havde 
ladet sig hverve ; men i de fleste Tilfælde var de hver- 
vede ved Tvang. 

Lønningerne var ikke altfor lave; men sidste Vinter 
blev et meget stort Antal af dem slet ernærede og 
utilstrækkeligt klædte. Dr. Guest besøgte selv Lejre, 
hvor der savnedes baade Føde og Tæpper. Desuden 
holdt man Mænd, hvis Contract lød paa et halvt Aar, 
tilbage langt over Tiden. Der udbrød ofte Epidemier, 
og det skortede yderst stærkt paa Lægehjælp, Døds- 
procenten var meget høj. Straffen var Piskning. 

Følgen var, at enhver Ægypter, der vendte tilbage 
til sin Landsby, gav sin Misfornøjelse Luft og blev et 
Midtpunkt, fra hvilket Utilfredsheden og Oprørsstem- 
ningen bredte sig. 

Til denne Misstemning af fysiske Grunde kom en 
Uro der havde en aandelig Oprindelse. Nationalitets- 
følelse i Ordets europæiske Mening findes ikke hos 
Muhamedanere; men Araberne i Ægypten ser med 
Uvilje paa det engelske Styre dér, og med Uro paa 
den uvisse Skæbne, der forestaar den arabiske Stam- 
me og den muhamedanske Religion, naar Palæstina 
kommer under zionistisk Forvaltning, og især naar 
Syrien kommer under fransk. Den paa Grund af Kri- 
gen højligt forbedrede Jernbaneforbindelse har bragt 

Araberne i alle det nærmere Østens Lande hverandre 
ganske nær. 

Den nationalistiske Bevægelse kan i Ægypten ikke 
være stærk, da der er 11 Millioner Fellah'er, som 
hverken kan læse eller skrive, og kun 1 Million mer 
eller mindre kultiverede Ægyptere. Disse lever mest 
i Cairo og Alexandria. Men ogsaa denne Million, der 
kalder sig selv Nationalister, er helt udelukket fra at 
have Del i Landets Styrelse, og Censuren i Ægypten 
gaar saa vidt, at neppe noget ægyptisk Blad har Lov 
at bringe en Nyhed fra Europa. 

Da enhver folkelig Rejsning strax bliver slaaet ned (den 
sidste særligt ved Hjælp af Bomber fra militære Fly- 
vemaskiner) maa et saa udviklet Tvangsregimente 
betragtes som ufornødent. 

Som man vil have set, har Lord Curzon nylig erklæ- 
ret, at Negteisen af Rejsetilladelse til de ægyptiske 
Ministre Rushdi Pasha og Adly Pasha kun tilsigtede 
ikke at spilde disse Mænds Tid, da deres Ønsker dog 
ikke straJcs kunde forelægges Fredsconferencen, men 
at denne Tilladelse nu vil blive givet. Derimod kan 
det efter Lord Curzons Opfattelse umuligt tillades de 
deporterede ægyptiske Førere, Mænd som Said Zag- 
hini Pasha og andre ligesindede at vende tilbage, da 
deres tilstaaede Øjemed er at fordrive det britiske 
Styre fra Ægypten. — Man tør formode, at Rushdi 
Pasha og Adly Pasha er ret ufarlige Personligheder. 

6. 

Tanken paa Ægypten leder Tanken hen paa Indien, 
hvor Forholdene i visse Maader er analoge. 

W. I. Bryan anfører i sin Bog British Rule in In- 
dia disse Ord af den indiske Udgiver af Calcutta-Ma- 
gasinet Indian World: »Hvis Indien ikke endnu har 
fri Forfatning, saa er dette visselig ikke Landets Fejl. 

Naar Indien efter i halvandet Aarhundrede at have 
staaet under britisk Herredømme, endnu er hvad det 
var i Middelalderen, hvilken sørgelig Commentar afgi- 
ver dette saa ikke til dette Styres dannende Indfly- 
delse I 

»Da Englænderne kom til Indien, var Landet det 
ledende i asiatisk Civilisation og det uomtvistede Lys- 
Midtpunkt i Asiens Verden. Japan kom dengang slet 
ikke i Betragtning. 

»Men nu har i blot 50 Aar Japan omformet sin Hi- 
storie, givet alt moderne Fremskridt Plads, mens In- 
dien efter 150 Aars engelsk Styre endnu er fordømt 
til at staa under Formynderskab.« 

W. I. Bryan oplyser efter indiske Kilder, at fire 
Landsbyer af fem er uden nogen Skolebygning. For 
Aarene 1904—1905 opgiver Regeringen selv, at af de 
høje Skatter anvendtes 6^/2 Million Pund Sterling til 
Undervisningsvæsenet, 90 Millioner til Hæren, og at 
for det næste Aar vilde Undervisningsbudgettet voxe 
med en halv Million, Hærens Budget med 12 Millioner. 
Parlamentsmedlemmet J. Ramsay Mac Donald gør i 
sit Skrift Awakening of India opmærksom paa den 
Uretfærdighed, at Udgifterne for Hæren i Indien, som 
det tilkommer det hele engelske Imperium, altsaa 
ogsaa Canada og Australien, at bære, afholdes af de 
indiske Skatteydere alene. Han viser det Uforholds- 
mæssige i, at den lille indiske Stat Baroda med to 
Millioner Indvaanere giver 660,000 Pund Sterling ud 
til sit Undervisningsvæsen og snart vil lade Summen 
stige til en MiUion, mens Storbritannien til det hele 
Indien med dets mer end 300 Millioner Mennesker 
kun giver 6V2 Million ud til Undervisning. 

Følgen er, at i Indien 90 o/q af de mandlige Indbyg- 
gere, 99 ^/o af Kvinderne, hverken kan læse eller skrive. 

Man kan ikke kalde det nuværende engelske Styre 

i Indien forstandigt. Omtrent 8000 britiske Embeds- 
mænd i Indien har i aarlig Løn 14 Millioner Pund 
Sterling; 130,000 Indere, som ligeledes anvendes i Ci- 
viltjenesten, har tilsammen SVé Million. 

Lord Curzon meddeler, at medens ingen Englænder 
eller Englænderinde har under 16 shilling om Ugen, 
fortjener efter de officielle Kilder den indfødte indiske 
Arbejder 26 Shilling om Aaret 

Fra 1800 til 1900 døde der i Indien 32 MiUioner af 
Sult, af hvilke 19 Millioner alene mellem 1891 og 1900. 

Efter Sir William Hunter's Beregning er 40 Millioner 
Indere underernærede; efter Mr. William Digby's 
Beregning i Self-Government for India 70 Millioner. 

Øjensynligt for at hævde Respekten for det her- 
skende Folk er det enhver Indier, selv den fornemste, 
forbudt at spise sammen med Europæere eller at køre 
paa Jernbane i samme Klasse Vogne. Mr. Shaw Des- 
mond anfører Tilfælde, hvor indiske Regenter, som er 
vante til at tiltales Deres Majestæt, af Englænderne 
behandles som Underklasse. Medlemmerne af den 
Engelske Klub i Bombay afviste med Protest Emiren 
af Afghanistan, der ønskede som Gæst at indtage et 
enligt Middagsmaaltid i Klubben. 

Mr. Shaw Desmonds Artikel i The London Magazine 
for Marts 1914 lærer En, at naar Indien siden 1858 
aldrig mer har gjort noget større Oprørsforsøg, beroer 
det blot paa, at det ikke er tilladt nogen Indfødt at 
besidde Vaaben, end ikke et enkelt Gevær. 

Under Krigen har det store Rige befundet sig i en 
Febertilstand. Der har fundet Uroligheder og Plynd- 
ringer Sted rundt omkring. Sammensværgelser og op- 
rørske Overfald (dacoities, som de kaldes) giver sta- 
digt Anledning til Fængslinger og Deportationer. Alt 
vil i Længden bero paa, om den kvart Million ind- 

fødte Tropper, der udgør Stammen i den engelsk-in- 
diske Hær, forbliver paalidelig eller ikke. 

Saavidt en ikke af Selvsyn underrettet Iagttager kan 
dømme, sjmies Englænderne i Indien blot at kunne 
stole paa de ældre Slægtled. De Hinduer og Hinduer- 
inder, jeg personligt har truffet, har været højst util- 
fredse, med Undtagelse af en enkelt, som indførtes hos 
mig af en britisk Legationsattaché. 

Meget betegnende berettes — efter at Ovenstaaende 
var nedskrevet — i Telegrammer fra Vicekongen af 
Indien om Uroligheder i Punjah og Bombay som Følge 
af Lovforslaget imod oprørsk Agitation: I Amritsar 
forefaldt der alvorlige Optøjer, og Godsbanegaarden, 
Raadhuset og to Banker blev brændte. I Ahmedabad 
afbrændte Oprørerne Telegrafstationen, en Fabrik og 
to Regeringsbygninger. I Bombay herskede der 12. 
April stor Forstyrrelse. Det ridende Politi gjorde Ind- 
hug paa Mængden og de fleste Butiker var lukkede. 

Der dræbes i de offlcielle Telegrammer ved Sam- 
menstød gerne fem Europæere og tredive Indfødte, 
hvorved Retfærdigheden sker Fyldest. Sandheden erfa- 
res naturligvis saa lidt om Indien som om noget andet 
Land, saa længe der raader Censur over Europa, 
Asien, Afrika og Amerika. Det Eneste, man med Sik- 
kerhed kan spore, er at ogsaa i vaabenløse Befolk- 
ninger er der i Øjeblikket Uro og Opstandsforsøg. 

7. 

Naar man sammenligner Maaden, paa hvilken den 
i lange Tider saa smædede Wiener Congres i 1814 
traadte sammen, med Maaden, hvorpaa der i Øjeblik- 
ket forhandles om Fredspræliminarierne i Paris, føler 
man hvor umaadeligt Europa i et Aarhundrede er 
gaaet tilbage i Courtoisie. 

Ogsaa dengang aabnede Sejrherrerne, de fire for- 

bundne Stormagter, Østerrig, Rusland, Prøjsen og Eng- 
land Congressen med den Beslutning, at den Over- 
vundne (dengang Frankrig) skulde være udelukket fra 
Forhandlingerne. Men dengang satte Talleyrand som 
Frankrigs Repræsentant igennem, at endnu fire Mag- 
ter, nemlig Spanien, Portugal, Sverig og Frankrig med 
lige Ret og lige Stemme fik Adgang til det afgørende 
Udvalg. Ja han fik sat igennem, at der ingen anden 
Rangforordning blev indført end den alfabetiske, saa 
Østerrig (Autriche) i Mettemichs Person fik Forsædet. 
Og som bekendt omgikkes alle Congressens Medlem- 
mer selskabeligt; som ikke mindre kendt indtog den 
overvundne Magts Repræsentant en saare fremtræ- 
dende Plads. 

Man sammenligne dette Forhold med Tysklands og 
Ruslands fuldstændige Udelukkelse fra de foreløbige 
Forhandlinger. 

Hvad vi for Tiden er Vidner til, det er Forberedel- 
serne til en Skinfred. De Tilløb, der sker til en Ver- 
densrevolution, og den i alle Landes Proletariat gæ- 
rende Utilfredshed vil tilintetgøre Skinfreden. 

Saavidt det kan skønnes, har Vestmagternes Rege- 
ringer en moraliserende, næsten teologisk Opfattelse 
af Bolshevismen. De mener, den er en Sygdom, der 
kun bryder ud i overvundne Stater, medens Sejren 
gør uimodtagelig for den. De tror, den er en himmel- 
sendt Straf, i Rusland for denne Stormagts Frafald fra 
de Allierede, i Tyskland og Østerrig-Ungarn for Mili- 
tarisme og den i sin Tid af Bismarck indvarslede Po- 
Utik. 

Naar der fra en mod Vestmagterne Qendtlig Side 
trues med, at den uhyre Omvæltning kan brede sig 
til de nu tilsyneladende betryggede Stater, betragtes 
dette som et frugtesløst Forsøg enten af det afmæg- 
tige tyske og ungarske Demokrati, eller af det hen- 

sygnende russiske Voldsstyre, paa at skræmme de 
solidt underbyggede sejrende Magter, Frankrig, Eng- 
land, Nordamerika. 

Som Vaccine mod Bolshevismen anvendes i Vest- 
europa Landvindinger og Skadeserstatninger. Disse vil 
formentlig hindre et f. Ex. i Frankrig frembrydende 
indre Anarki fra at forene sig med det Anarki, der 
trænger vest paa fra Østen. Fremtiden vil vise, om 
dette Haab virkeliggøres eller gøres til Skamme. 

Tilbageerobringen af Elsass og Lothringen opfattes 
af Frankrigs oflFenlige Mening som en Retfærdigheds- 
handling og er det i Virkeligheden, mindre fordi Frank- 
rig skulde have en historisk Ret til disse Lande, end 
fordi det tyske Rige har behandlet de to Provinser 
med saa oprørende Uforstand og Brutalitet, at Ind- 
byggerne, selv om deres store Flertal er tysktalende, 
efter al Sandsynlighed vil føle Tilbageerobringen som 
Befrielse. 

Hvad Skadeserstatning angaar, saa er alle dybest gaa- 
ende Tab efter deres Natur uerstatteHge, Tabene af 
Menneskeliv, Ødelæggelsen af kunstneriske og økono- 
miske Værdier. 

Selve Bortødslingen af Nationalformuen til uproduk- 
tive Formaal er en umaadelig Ulykke. Men ved Gen- 
vindingen af Elsass og Lothringen indvinder Frankrig 
et Landomraade, hvis Værdi siden Tabet er mange- 
fold forøget ved alle de Kapitaler, den tyske Forvalt- 
ning har anbragt deri, og som er blevet saa rigt, at 
det mer end erstatter de rent økonomiske Tab, Frank- 
rig under Krigen har Kdt. 

For Englands Vedkommende har en britisk Minister 
selv betonet, at Erhvervelsen af Mesopotamien er til- 
strækkelig til at dække Englands samtlige Krigsom- 
kostninger. Dertil kommer Overtagelsen af alt det Ar- 
bejde, Tyskland har nedlagt i Bagdadbanen, og Bort- 

fald af den tyske Concurrence paa Havet. Alligevel er 
det lidet sandsynligt, at Landvinding og Skadeserstat- 
ning vil berolige Menigmand i de sejrende Stater. 

8. 

Det gamle Bud »Elsk din Næste som dig selv« træn- 
ger i vore Dage højligt til at fuldstændiggøres med et 
andet: Elsk din Næstes Land eller Folk som dit eget! 

Der gøres for Tiden adskillige Forsøg paa Tilveje- 
bringelse af gensidig Forstaaelse mellem de Folkeslag, 
som har bekriget hverandre. Det er naturligt, at der 
er sket saadanne indledende Skridt fra tysk Side ; men 
de har efter Sagens Natur ringe Udsigt til at lykkes, 
da en saadan Forstaaelse i altfor høj Grad er i Tysk- 
lands Interesse nu. Langt mere Vægt lægger jeg for 
min Part paa de Bestræbelser, der udgaar fra Eng- 
land. 

Med den største Beundring maa den upartiske Iagt- 
tager forfølge den Virksomhed, der fra Krigens første 
Dag under de uhørte Vanskeligheder, som Censuren 
og den specielle Krigslovgivning lagde i Vejen, er ble- 
ven udfoldet af The Union af Democratic Control Det 
er Blomsten af Englands nedarvede politiske Intelli- 
gens, for hvilken denne Union har været et Drivhus; 
det er selve Hærkæmen af engelsk Retsind, som her 
kæmper mod den kompakte Majoritet. Et enkelt Navn 
overskygger de andre, E. D. Morel's. 

Ligesom det, der i engelsk Væsen er mandigst, aaben- 
barer sig her hos de forholdsvis faa imod de endnu 
altfor mange, saaledes kommer det, der i engelsk 
Væsen er menneskeligt og kvindeligt, til Udbrud i den 
nys stiftede, ikke mindre anerkendelsesværdige og 
Ærefrygt indgydende. Forening Fight the famine Coun- 
cil, hvis Chairman er den samme Lord Parmoor, der 
nylig indtog Forsædet ved Protestmødet i London mod 

Myrderierne i Pinsk. Dette Raad har i sin Bestyrelse 
bl. a. to Damer. 

I en privat Skrivelse fra Raadet (Bank Chambers, 
329 High Holbom, London, W. C. 2) hedder det be- 
tegnende : »Vi føler, at dersom det jævne Folk i Eng- 
land havde nogen klar Forestilling om hvad der gøres 
i dets Navn og om den Fare for det selv, som ud- 
springer af den Hungersdød og den Arbejdsløshed, 
som er vidtspredte Europa over, saa vilde Blokaden 
ikke kunne opretholdes en Dag endnu.« 

Her er nogle Prøver af denne Forenings Opraab: 

For hver Dag, som gaar, breder Hungersnøden sig i mange 
Lande. Medens Diplomaterne taler i Paris, dør Mænd, Kvinder, 
Børn. Blokaden opretholdes af politiske Grunde. Se her, hvad 
der foregaar: 

Rumænien dør ud af Sult, Kulde og Sygdomme. Bønderne 
holder Livet oppe ved at spise Rødder. »Mit Land«, skriver en 
Correspondent, »er ganske uden Føde, Klæder og Lægemidler; 
man har desuden berøvet os Lejlighed til at indføre dem.« 

I mange Landsbyer i Syditalien er af hvert Hundrede Men- 
nesker kun femten raske. 

I Bøhmen har en italiensk Officer set Flokke af udhungrede 
Børn, halvtresindstyve Hænder udstrakte efter en Gnalling 
Brød. 

Tre Fjerdedele af Befolkningen i Polen er i Nød. I et eneste 
Hjem for Mødre blev efter to Maaneders Forløb af 91 Børn 
kun 1 i Live. 

Femten Millioner Mennesker i Nordre Rusland er paa den 
yderste Grænse af Hungersnød. I Moskva er der hver Uge 
tusind nye Tyfustilfælde, og Lægemidlerne er omtrent opbrugte. 

Det er beregnet, at i Tyskland er allerede 750,000 Mennesker 
[nøjagtigere 763,000] døde Hungersdøden; de Forraad af Lev- 
nedsmidler, der er tilbage, er snart brugt op. Af hvert 100 
Børn dør 80 af Mangel paa passende Næring. 

Nogle af os har erfaret, hvad det vil sige at sulte. Forestil 
Eder, hvad dette vil sige! 

Vore Soldater ved Rhinen har indsendt til Paris Klager over 
Kvinders og Børns Lidelser. Vil I ikke understøtte dem ? 

Lloyd George sagde 27. Februar til Industrimødets Medlem- 
mer, at Blokaden er en Hindring for Industrien og saaledes 
foraarsager Arbejdsløshed herhjemme. At hæve Blokaden er 
da det bedste Middel til at raade Bod paa Arbejdsløsheden. 

Er det vort Folk værdigt at sulte Børn ihjel for at gennem- 
tvinge de Allieredes Krav overfor en slagen Fjende? 

I et andet af Opraabene, det som har Titlen: Europa 
er i stor Fare^ er i Begyndelsen Danmarks heldige 
Stilling under og efter Krigen erindret. Det hedder 
her: »I alle Europas Lande, med Undtagelse af vort 
eget og maaske Danmark, lider Mænd, Kvinder og 
Børn haard Nød; i nogle Tilfælde dør de i Hundred- 
eller Tusindvis Hungersdøden.a 

Ypperligt formet er dette Fljrveblad: 

SULTENS U PUNKTER 

»Vi gennemtvinger Blokaden med Strenghed.« 

Mr. Winston-Churchill i Underhuset 3. Marts 1919. 
Sult fører de enkelte Mennesker til 

1. Skidenhed. 

2. Uhæderlighed. 

3. Usædelighed. 

4. Frygt. 

5. Vold. 

6. Mord. 

7. Udartning. 
3. Sygdom. 

9. Fortvivlelse. 

10. Død. 

11. Selvmord. 

12. Smitsot. 
og Folkene til 

13. Fallit. 

14. Rædselsregimente. 

Blokaden udsulter Allierede og Neutrale ikke mindre end 

Centralmagternes 90 Millioner Mennesker. Den har gjort vor 
egen Handel stort Afbræk og har gjort vore Allieredes ikke 
mindre stor Skade. 

Skriv til Deres Parlamentsmedlem og 

Forlang Blokadens Ophævelse! 

Dette maa være Prøver nok. Man ser, hvor virk- 
somme Englændere og Englænderinder er i den gode 
Sags Tjeneste. 

Selv om de Danske i dette Tilfælde udgør en Til- 
skuemation, er dette ingen Aarsag til at overhøre Or- 
det: Elsk din Næstes Folk som dit egetl 

Ordet klinger desværre næsten parodisk paa et 
Tidspunkt, hvor Menneskene neppe ophører at hud- 
flette hverandre med Nationalhadets Svøber uden for 
at piske hverandre med Klassekampens Skorpioner. 

Den 17. April 1919. 



RUNDSKUE 



Nichts schrecklicher kann dem 

Menschen geschehn 
als das Absurde verkorpert sehn. 

Goethe. 



1. 



D 



ER var engang en fortræflFelig nordamerikansk 
Provinsprofessor fra et lille Universitet med 300 
Studenter i en lille By med 5000 Indbyggere. Han op- 
gav Videnskaben for at slaa sig paa Politiken, blev 
Guvernør for New Jersey og derefter i 1913 i sit 57. 
Aar bombarderet op paa Magtens Tinde som de For- 
enede Staters 28. Præsident. Thomas Woodrow Wil- 
son stod i Evner ingenlunde tilbage for sin Forgænger 
Taft, i Karakterstyrke ikke tilbage for sin Forgænger 

^ Mac Kinley; han lagde langt mindre Vægt paa at gøre 

I Opsigt end hans Forgænger og Medbejler Roosevelt, 

var altsaa sin Stilling fuldkomment voxen. Han blev 

\ Ophavsmand til Qorten af de mest udmærkede Punk- 

ter, Verdenshistorien har set. De traadte desværre ikke 
i Kraft. 

'^ Pallas Athene sprang i sin Tid lyslevende ud af 

Zeus's Pande. Woodrow Wilson nedkom paa lignende 

; Maade med en lille Dødfødt, kaldet Folkenes For- 

J bund. 

Han lagde den i Vuggen, netop som et Stormpust 
af politisk Lidenskab, en sand Skypumpe af politisk 
Vanvid hvirvlede hen over en saakaldt Fredscongres i 

(?eoig Brandes; Tnifediens mid^n Pe|, 7 

Europa, og hvirvlede Nationerne Støv i Øjnene, saa 
de ikke saa, hvad der foregik. Man fik saa den spæde 
Dødfødte ombyttet med en kraftig Skifting, som man 
gav samme Navn, og som med en Hungerpisk i den 
ene Haand og en Spændetrøje i den anden alt i Vug- 
gen kvalte de mindre Staters Neutralitet, ligesom Her- 
cules i samme unge Alder kvalte Slanger. 

De neutrale Landes Beboere blev meget ilde til 
Mode derved. Man befandt sig nemlig uden Tvivl 
bedre i de forhistoriske Hulebeboeres Huler end i det 
20. Åarhundredes Skyttegrave. 

2. 

Folkeslagenes Tankeløshed har i Reglen to Stadier: 
Først er de godtroende, tror paa Alt hvad der af de 
Ledende bildes dem ind, og lader sig da kommandere 
til at begaa gruelige Rædsler mod hverandre, medens 
de selv for at hævne virkelig eller indbildt Uret døjer 
alt muligt ondt. 

Naar de derefter opdager, at man har misbrugt og 
skuffet dem, saa tier de enten stille for ikke at røbe, 
at de har ladet sig narre, eller de taber Troen ikke 
blot paa Alt, hvad man har foregøglet dem, men paa 
hele den bestaaende Samfundsorden. De bliver vilde, 
agter hverken Lov eller Ret, hengiver sig til Plyn- 
dringer og Mord, begaar under Borgerkrig nye grue- 
lige Rædsler, og udsætter for at hævne de jordiske 
Forholds Uretfærdighed andre og sig selv for Hungers- 
døden. 

Tyskerne havde sammentømret og sammenstøbt 
en uhyre Krigsmaskine. Militærpartiet, understøttet af 
de literære Skraalhase, vilde ikke lade den staa og 
ruste, men anvende den til Magtforøgelse. 

Til det tyske Folk blev derfor fortalt, at det maatte 
forsvare det truede Fapdreland, og Folket var fast 

overbevist om, at dets Regering var uden ringeste 
Skyld i Krigens Udbrud, men at det gjaldt en Kamp 
paa Liv og Død for Tysklands Existens. Da der fak- 
tisk havde dannet sig en Ring af i^endtligt sindede 
Magter omkring Tyskland, var det let at mæske det 
ulykkelige Folk med en Sammenblanding af Løgn og 
Sandhed, en Cocktail, der virkede mere ophidsende 
end nogen Blanding af forskellige Brændevinssorter. 
Folket kom i Raseri, og mente, at hvad end dets Re- 
gering bedrev, den var i sin Ret. 

Det uhyre Flertal af tyske Officerer og Soldater var 
i sig selv skikkelige Mennesker, i deres Hjerter frede- 
ligt sindede, der helst var blevne hjemme, og kun 
hadede Fjenden, fordi man havde bibragt dem den 
Tro, at hele Uretten var paa hans Side. Henved fem 
Aar igennem læste disse Mennesker jo ikke en Linie, 
som ikke var censureret, lavet til, godkendt af de 
Ledende, systematisk tilpasset til Fortolkning af enhver 
Handling og enhver Hændelse, der indtraadte, i Over- 
ensstemmelse med den en Gang for alle af Militær- 
partiet lagte Plan. Tyskerne var, som Englænderne, 
Franskmændene, Italienerne osv. ved et syvfoldigt Pig- 
traadshegn spærrede ud fra Sandheden. 

De Ugerninger, som skete, foretoges fra tysk (som 
fra enhver anden) Side efter Ordre. Hverken de under- 
ordnede Officerer eller de Menige havde Ansvaret for 
dem. De stod som alle Hæres Soldater under ' Ly- 
dighedspligten ; de forraaedes naturligvis ved selve 
Krigen. 

Der var desuden i den tyske Nation, som i enhver 
anden, bestialske Individer, Umennesker, hvis Raahed 
oprører. Lad os (som den engelske Forfatter Norman 
Angell har foreslaaet) anslaa disse bestialske Mænd til 
det uhyre Tal af Hundredtusind i de tyske og øster- 
rigske Hære, der har deltaget i Krigen. Det bliver i 

Forhold til Befolkningernes Tal ikke én af Hundrede, 
men én af Tusind. Og det er da ufornødent at udvikle 
Urimeligheden og Uretfærdigheden af at kalde de øv- 
rige 999 brutale, fordi denne ene var det. Før Krigen 
blev i England én af 800 anklaget kriminelt. 

Hovedsagen er, at det store Flertal af det tyske Folk, 
dets Bønder og Arbejdere, dets Borgere og Lærde og 
Kunstnere var ærligt overbeviste om, at de førte en 
Forsvarskamp under en dem af misundelige Fjender 
paatvunget Krig. 

3. 

Det engelske Folk har levet disse halvfemte Aar 
ikke mindre fast bundet for Øjnene, saaledes optaget 
af Illusioner, at det end ikke har skimtet Virkelig- 
heden. 

Ikke et Muk af hvad der virkelig foregik har Fol- 
kets store Masser kunnet begribe, og det af den simple 
Grund, at Alt skete hemmeligt, og blev bortløjet, naar 
der opstod en Anelse om det. 

Hemmeligt havde England før Krigen forpligtet sig 
til at skaffe Czarens forfærdelige Styre Konstantinopel 
som Løn for hans Bistand i en kommende Krig, og 
det skønt britisk Politik et Aarhundred igennem havde 
stræbt og kæmpet for at holde Ruslands Lyst til Kon- 
stantinopel i Ave. 

Hemmeligt havde Englands Statsmænd forpUgtet sig 
til at ofre Czaren Persiens Uafhængighed paa samme 
Tid, som de oflFenlig og højtideligt erklærede at ville 
hævde den. 

Hemmeligt havde England tilkøbt sig Itahens Med- 
virkning ved at love det Dalmatien og store Stræk- 
ninger af Østerrig-Ungarn, hvor der taltes kroatisk og 
tysk. Derfor afslog den italienske Regering — hvad 
der øllers maatte forbaiise — Østerrig-Ungarns Tilbud 

om fredelig Overdragelse af det hele Italia irredenta, 
blot man i Quirinalet vilde forblive neutral. 

Hemmeligt var Englands Statsmænd blevne enige 
med Frankrig om en Deling af det asiatiske Tyrki, 
saa England fik Mesopotamien mod at afstaa Frank- 
rig Syrien. 

Hemmeligt havde de for at sikre sig Rumæniens 
Tilslutning lovet dette Rige store Stykker af Ungarn, 
hvori der ikke taltes et Ord rumænsk. 

Hemmeligt var endelig den engelske Udenrigsmini- 
ster bleven enig med franske Diplomater om Over- 
førelse af en stor engelsk Hær til Fastlandet. (Se Ver- 
denskrigen. 4. Udgave S. 12, 317, 321—322). Og da 
det engelske Folk for ingen Pris maatte vide Besked 
herom, eftersom det i saa Fald gennem sit Parlament 
kunde forpurre Aftalen, negtede Ministrene haard- 
nakket, at nogen saadan Overenskomst var ind- 
gaaet. 

I Februar 1913 sagde Lord Hugh Cecil under Adresse- 
debatten: »Det er en meget almindelig Antagelse, at 
dette Land har indgaaet en Forpligtelse, ikke just en 
Traktat, men en Forpligtelse, der stammer fra en af 
Ministeriet given Forsikring, til at sende en betydelig 
væbnet Styrke til at operere i Europa.« Mr. Asquith 
afbrød her Lord Cecil med de Ord: »Jeg føler mig 
tvungen til at sigt, dette ikke er sandt.« 

24. Marts 1913 blev Førsteministeren atter spurgt, 
om britisk Militær under visse Omstændigheder kunde 
bUve indkaldt til at lande paa Continentet. Han svarte: 
»Som det gentagne Gange er blevet hævdet, staar 
dette Land ikke i nogen Forpligtelse, der ikke skulde 
være offentlig og kendt af Parlamentet, til at tage Del 
i nogen Krig.« 

I April 1919 resumeres imidlertid Lord French's 
Bog om Krigen saaledes i den engelske Presse: 

/ nogle Aar havde den britiske Generalstab og den 
franske befundet sig i hemmelig Raadslagning med 
hinanden om, hvor de britiske Tropper burde con- 
centreres ved deres Ankomst til Frankrig. »Arealet 
for de britiske Troppestyrkers Concentration var blevet 
fastsat paa venstre Flanke af den franske Hær, og de 
Stationer, hvor de forskellige Troppe-Enheder vilde 
forlade Jernbanetogene, skulde efter den tagne Be- 
stemmelse alle ligge mellem Maubeuge og Cateau. 
Hovedkvartererne for Hæren skulde oprettes paa sidst- 
nævnte Sted.« 

Med andre Ord: Et Par Aar før Englands Første- 
minister i Parlamentet negtede, at der overhovedet 
existerede nogensomhelst Aftale om britiske Troppers 
Overførelse til Fastlandet, ja afviste Formodningen ved 
at stemple Rygtet som usandfærdigt, var Englands og 
Frankrigs Generalstabe enige om, paa hvilke Stationer 
Tropperne skulde stige ud, og hvor de to Hovedkvar- 
terer skulde ligge. 

Da saa endelig Krigen udbrød, og da England til 
det naive Tysklands Overraskelse greb ind, skete 
dette til de engelske Liberales endnu større Over- 
raskelse. 

De tilstod end ikke for sig selv. at de var førte bag 
Lyset. De havde den Tilflugt at erklære Krigen, hvad 
Miss Cooper Willis nu ironisk har kaldt den, »den 
hellige Krig«. 

Man havde jo Tysklands svære Uret mod Belgien 
at beraabe sig paa, og hæderlige Liberale som H. G. 
Wells opfattede i deres Hjerters Uskyld paa dette 
Grundlag Krigen som et Korstog for Ret og Retfær- 
dighed. Stikordet, der havde til Fader de Liberales 
Afsky for Krig, til Moder deres Gaaen ind paa Krigen, 
blev da født og formet og gav Genlyd over Landene, 
det barnlige Løsen: Dette var en hellig Krig, thi det 

var Krigen imod Krigen. Krigen imod MiKtarismen, 
den sidste, den allersidste Krig paa Jorden. Den ind- 
varslede en ny Tidsalder, Retfærdighedens Æra. 

Det nye Stikord forbløffede først ved sin Taabelig- 
hed, og den conservative Presse i England generede 
sig ikke for at gøre djærve Løjer dermed. Hverken 
Morning Post eller Times ytrede nogen Tvivl om, at 
Grunden til Storbritanniens Deltagelse i Krigen var 
Opretholdelsen af den europæiske Ligevægt. 

Men Formularen Krig imod Krigen var altfor nyttig 
til i Længden at vrages, og den medførte med Nød- 
vendighed Formularen: Selvbestemmelse for alle Folk, 
streng Retfærdighed i alle Afgørelser. — Krig imod 
Militarismen blev derfor det Slagord, som fortrængte 
alle andre. Krigen var en Religion: dens Væsen var 
den højeste politiske Moral, Afskaffelsen af Gengæl- 
delse og Vold. Efter den Paradiset I 

Nu da Krigen er ført til Ende, og reaktionære Mili- 
tarister er ovenpaa i England som i Frankrig, nu er 
den engelske Liberalisme forstummet. 

Den tav, da de russiske Revolutionære afslørede de 
saa haardnakket benegtede hemmelige Overenskom- 
ster imellem Asquith og Grey paa den ene Side, 
Frankrig paa den anden; den knyede ikke, da det 
blev aabenbaret, at disse Statsmænd havde fomegtet 
enhver Grundsætning, for hvilken de havde hævdet 
at kæmpe. Det laa nu klart for alle Tænkende paa 
Jorden — det vil ikke sige for Millioner — at de 
allierede Regeringer nærede ganske den samme Rov- 
begærlighed, som de ikke uden Grund havde tillagt Ty- 
skernes Militærparti og de Altyske; men de engelske Libe- 
rale tav stille. Bladet Manchester Guardian alene undtaget. 

Da Orlando nylig demonstrativt forlod Fredscon- 
gressen, fordi han ikke kunde faa Wilson til at over- 
lade sig det af Italien attraaede Fiume, kunde selv 

en Femtenaarig, forudsat at han havde en Smule 
Tænkeevne, se, hvorfor siden December 1916 ét Freds- 
tilbud efter det andet fra tysk og østerrigsk Side var 
blevet afvist uden Discussion. Det gjaldt om at slaa 
Fjenden til Jorden og dele Byttet. 

Men at den Krig, man førte, var Krig imod Krigen, 
at denne Krig skulde være og blive den allersidste, 
det var nu glemt, som var det aldrig blevet tænkt 
eller sagt. Fredscongressen forhandler med en djærv 
Kynisme, som Ingen skal beskylde for noget Hykleri. 

Og (som Charles Trevelyan morsomt har sagt) ifald 
nogen engelsk Liberal skulde ytre Forundring over, 
at Krigen mod Krig og Militarisme saa uforbeholdent 
er lagt tilside, saa kan Militaristerne med Sandhed 
svare, som i sin Tid Paven (i Brownings Digt) svarede 
paa Spørgsmaalet, hvor Fiskemettet var blevet af, der 
saa længe var bleven opbevaret som Sindbilled paa 
hans beskedne Oprindelse fra Fiskermanden Petrus: 
»Min Sønl Det har fanget Fisken.« 

Dog dette er ikke nogen Afslutning. Afslutningen er 
den, at fra hine Liberale, der fra først af ingenting 
begreb, og som dernæst tav, da de begreb, at de var 
holdte for Nar, vil Magten gUde over til Arbejderpar- 
tiet, der for Fremtiden vil have et Øje paa hver Fin- 
ger, og hver Mand har ti. 

4. 

Ogsaa i Frankrig forestaar store Forandringer, om 
det end er højst usandsynUgt, at den russiske og den 
tyske Revolution umiddelbart vil afstedkomme en 
fransk. Den franske Bondestand, Landets talrigste 
Stand, og den Stand, der fremfor nogen har stillet 
Soldater til Krigen, er i økonomisk Henseende høj- 
conservativ, og vil aldrig give sit Minde til nogen so- 
cialistisk Omvæltning. Men som Følge af alle de Tab 

af Døde og Saarede, den franske Bondestand har lidt 
i Krigen, er den antimilitaristisk som selve Socialist- 
partiet, og enhver antimilitaristisk Bevægelse vil den 
give sin Støtte. 

Der er i Frankrig (som i Danmark) Uvilje hos Bøn- 
derne mod Hovedstaden, og denne Uvilje gik mider 
Krigen saa vidt, at Hæren, som for en stor Del bestod 
af Bondesoldater, til fremmede Iagttageres Forundring 
var alt andet end utilfreds, naar det hed sig, at Paris 
havde været udsat for et Luftbombardement, eller at 
Kugler fra en langtrækkende Kanon havde naaet til 
Byen. Ganske saaledes udtalte mangen en Officer og 
mangen en Menig i 1864 en overstrømmende Forbit- 
rebe mod Kjøbenhavn. I Frankrig er Uviljen øget ved 
Bondens Tro, at forholdsvis faa af Byernes Lidbyg- 
gere i Sammenligning med Landets er komne til 
Fronten. 

I Frankrigs Spidse staar i Øjeblikket en Trefoldig- 
hed, som er alt andet end et Trekløver, eftersom Tre- 
kløveret har udfoldet sig fra samme Stilk. Det er en 
Trefoldighed af stærkt uensartede Personligheder, og 
tiltrods for at den stærkeste af disse tre Personlig- 
heder er en udpræget Hedning, er der adskilligt som 
tyder paa, at en kraftig katolsk Reaktion er under 
Opsejling. 

Som bekendt gjorde Clemenceau ved det sidste 
Præsidentvalg Alt, hvad der stod i hans Magt, for at 
hindre Valget af Poincaré. Hans Kandidat var Pams. 
Og han udfoldede efter Valget al sin overordentlige 
Evne som Polemiker for at nedsætte Poincaré; skildre 
ham som ubetydelig, uværdig, ussel; ja han særteg- 
nede ham Gang efter Gang paa en Maade, som ikke 
godt lader sig gengive, mindst af den, som tør kalde 
sig en Beundrer af Poincaré's elskværdige Naturel og 
sjældne Veltalenhed. 

Da fælles Interesser fordrede en officiel Forsoning 
af de to Mænd, udkrævedes der adskillig god Vilje fra 
begge Sider, dog især fra Poincaré's, til først at sænke 
i Lethefloden nogle tusind Sætninger, der kradsede 
og bed, men der nu flød paa Glemselens Vande som 
druknede Katte. 

Forud for Præsidentvalget gik der, som bekendt, i 
den franske Presse en Campagne, der søgte at hindre 
Valget af Poincaré ved at skildre hans Hustrus Umulig- 
hed som Præsidentens Frue. Hun er af fremmed Af- 
stamning, vistnok af italiensk; det blev af Modstanderne 
gjort til at hun var tysk. Hun havde dernæst været 
gift forinden; man vilde vide, at Poincaré længe havde 
næret en gengældt Lidenskab for hende, hvad der 
efter visse Blades Paastand skulde medføre, at Dron- 
ningen af England aldrig vilde besøge Paris, ifald Ma- 
dame Poincaré blev Præsidentinde. Da denne Cam- 
pagne mentes iscenesat af den Dame, der var gift med 
Kammerpræsidenten Paul Deschanel, Poincaré's Med- 
bejler til Pladsen, kaldtes den i fransk Joumalistj argon, 
i Analogi med den berømte Krig mellem den røde og 
hvide Rose i England, ikke netop la guerre des deux 
roseSy men uartigt la guerre des deux rosses. 

De ildevarslende Spaadomme gik, som ikke mindre 
bekendt, ingenlunde i Opfyldelse. Der vederfores Ma- 
dame Poincaré al mulig Ære, ogsaa fra den engelske 
Kongefamilies Side, og saa forunderlige er Skæbnens 
Veje, at for Tiden er netop denne saa ugunstigt be- 
dømte Dame omgivet af en Klike, der betegner den 
yderlige aristokratiske og katolske Reaktion. 

Medens Katolicismen saaledes er til Huse hos Poin- 
caré, og General Foch, den tredie i Trefoldigheden, 
er en ivrig Katolik, endda oprindeligt kongetro, staar 
Clemenceau, der end ikke er døbt, i Triumviratet alene 
som Repræsentant for det Parti, der i sin Tid gennem- 

drev Adskillelsen af Kirke og Stat i Frankrig. Denne 
Adskillelse vilde efter Krigen have Udsigter til at gaa 
i sin Mor igen, dersom ikke Bondestanden i Frankrig 
var lige saa præsteQendsk som antimilitaristisk og 
antisocialistisk. Men at der forestaar Katolicismen en 
Opgangstid, kan ikke betvivles. Den franske Literatur 
i Prosa og Vers, Alt hvad der ligger mellem Bourget, 
Barres og Claudel er katholsk. 

Den engelske Forfatter F. L. Birrell har spurgt: 
Hvilke sociale Kræfter staar der bag Triumviratet i 
Frankrig? og har besvaret det derhen, at det efter al 
Sandsynlighed er Beligionen og Kapitalen, nærmere 
bestemt Storindustriens Mænd, Le Comité des Forges, 
hvis ypperste Repræsentant synes at være André Tar- 
dieu, der optager saa stor en Plads under Fredsfor- 
handlingerne. Hvad de religiøse Militære angaar, som 
har Foch i deres Spidse, og hvis Organ er Echo de 
Paris, saa er det ikke blot af patriotiske men ogsaa 
af klerikale Grunde, at de gerne saa Frankrigs Befolk- 
ning forøget med nogle Millioner tyske Katoliker fra 
Rhinprovinseme. 

Tardieu hører utvivlsomt til de af Goethe (og af 
Spielhagen efter ham) saakaldte »problematiske Na- 
turer«. Om faa franske Mænd har jeg under de lange 
Kampe mod belgisk Rædselsstyre og fransk Misregerning 
i Congo hørt Tale med en saadan hidignation. 1911 
skrev jeg om ham, at det lysnede nu, »da i fransk 
Congo André Tardieu har udspillet sin Rolle og. maattet 
trække sig tilbage, ikke uden Skam.« 

I Kraft af sin Dygtighed og Hensynsløshed domi- 
nerer han paany. 

5. 

Der gøres for Tiden i de forskellige Lande meget 
for at sikre Helligdagshvilen. Er der noget Ord i det 

gamle Testamente, som har slaaet an, saa er det dette: 
Kom Sabbaten i Hu osv. 

Det vilde være heldigt, om man nu engang til For- 
andring kunde faa tUbørUgt indprentet: Kom Hver- 
dagen i HUy at du holder den hellig — ved Arbejde, 
ved Flid, der gør Nytte. Naar man oplever, at i Kraft 
af Dumhedens Skypumpe over Byen Havnearbejdere 
og Arbejdsgivere med gensidig Stridighed lader Lev- 
nedsmidler for et Par Millioner Kroner ligge ulossede 
og raadne i Havnen, spørger man uvilkaarligt sig selv: 
Er der da ingen Mandfolk i den By? Er der ingen, 
som kan eller tør tage en Haand i? I Hamburg gik 
unge Kontorister og Handelsmænd ned og lossede 
Skibene, da ingen andre vilde. Her er der Ingen, som 
tør, eller Ingen, som gider. Der gives i Byen adskillige 
Hundrede kraftige Mænd, som bærer umaadelige 
Bjørneskindshuer og derved indjager de mindste 
Smaabøm en gavnlig Ærefrygt og Skræk. Ellers gør 
de ikke nogen paaviselig Nytte. Der gives desuden 
nogle Hundrede kraftige unge Mænd til Hest i klæde- 
lige, tætsluttende Uniformer, til hvis Udrustning de 
nydeligste smaa Konkylier hører som Ornamenter. 
Disse vækker i deres Pragt unge folkelige Kvinders 
og ældre mindre folkelige Gentlemens vilde Liden- 
skaber, men gør ellers tiltrods for de henrivende smaa 
Konkylier ingen paaviselig Njrtte. 

Ifald man havde turdet befale eller overtale disse 
unge Herrer til at afføre sig Bjørneskindshuerne og 
Pragtuniformeme, havde de paa et Par Timer kunnet 
frelse for to Millioner Levnedsmidler, som Befolkningen 
trængte paa det Haardeste til, men som nu raadnede 
op. Vor Civilisation staar for højt, til at Sligt er 
muligt. 

I Stedet for at forkynde Arbejdets Evangelium for- 
kyndes i Danmark den tvimgne Afholdenheds, med 

saadan Fynd og Klem, at hellige Mænd og Kvinder 
kræver Forbud af Drik. 

I en amerikansk Avis læste jeg forleden: 

Some Puritane busybodies reported to President 
Lincoln, that General Grant was intemperate. 

Find out what he drinks, said Lincoln, and send 
some to the other generals! 

Det er udlagt: Nogle næsvise Puritanere meldte en 
Dag til Præsident Lincoln, at General Grant var for- 
falden. 

Find ud af hvad han drikker, svarte Lincoln, og 
send noget af det til de andre Generaler. 

Grant var som bekendt Nordamerikas største Felt- 
herre. 

Hvad der trænges til i Danmark, er Mænd med 
General Grants Overlegenhed og Energi. Hvad nytter 
det, om vi faar Landet fuldt af Dovenkroppe, som 
ikke drikker, men heller Ingenting udretter I 

6. 

Aviserne udsender stadigt en Sværm af saakaldte 
Enqueter^ Rundspørgsmaal, altid om de ligegyldigste 
Ting, hvis Besvarelser derfor ogsaa i Regelen er ude 
af Stand til at lære noget Menneske noget. 

Jeg vilde foreslaa Bladene at udsende Rundspørgs- 
maal som disse: Er den frie Presse, som man fra Aar 
1848 har været saa glad over, en Tribune eller er den 
en Butik? 

Ifald den er en Tribune, hvorfor mangler den saa 
øjensynligt Mod og Indsigt, og hvorfor sysselsætter 
den sig stadigt med det Intetsigende som var det af 
Vægt? Ifald den ikke er en Butik, hvorfor gør da 
Bladene Dag ud. Dag ind Reklame for sig selv, og 
hvorfor den uafbrudte Kappestrid med Concurrenter? 

Der var i$ær ét Spørgsmaal, som fortræflFeligt egnede 

sig til en saakaldt Enquete: Er i Bladet Annoncerne 
Omslag om de skrevne Artikler, eller er det omvendt 
i Virkeligheden de skrevne Artikler, som udgør det 
blotte Omslag om Annoncerne, af hvilke Bladene lever? 
Lassalle havde en bestemt Mening derom, som er an- 
ført i min Bog om ham, og første Gang offentlig- 
gjordes af mig i Det nittende Aarhundrede for 1875 
S. 311. 

7. 

Der gives to Slags Patriotisme, en uklog og en klog. 
Jeg har kendt en Mand, der drev den ukloge Patrio- 
tisme; han forsvarede Frankrig, da det var slaaet og 
Alverden hoverede paa dets Bekostning; han angreb 
Tyskland, da det var overmægtigt og hans Landsmænd 
forsigtigt tav. Det gik ham efter Fortjeneste, det vil 
sige meget ilde. I Tyskland, hvor han henved en 
Menneskealder havde været velset, blev han overalt 
stemplet som »Tysklands Fjende«, ja i et relativ for- 
nuftigt Blad som Berliner Tageblatt blev han en halv 
Snes Aar igennem boycottet af Ejeren og Redaktøren, 
saa hans Navn end ikke turde nævnes deri, noget, 
som aldrig før turde være hændt nogen dansk Mand, 
saa det kan kaldes en Distinction. 

I Danmark blev han i al den Tid behandlet som 
franskgal, frivol og FædrelandsQende, fire slemme fer. 

Da Frankrig, som havde talt Humanitetens Sag, 
blev nationalistisk, udtalte han sig mod Nationalismen: 
da Frankrig stod sejrrigt og Tyskland var nedbrudt, 
udtalte han sig for Menneskelighed og Retfærdighed 
imod det uretfærdigt behandlede Tyskland. 

Følgelig angav danske Mænd ham i Frankrig som 
ikke-dansk og tyskvenlig. 

Denne ukloge Patriotisme, som med Rette straffede 
sig, kan betegnes med Tillægsordet naiv. 

Den kloge Patriotisme, som lønner sig, kan derimod 
betegnes med Biordet bag. 

Den dyrkes at de Patrioter, som med andres Under- 
støttelse rejser til Paris for at faa saa mange tysk- 
talende og tysksindede Indbyggere som muligt ind i 
Danmark efter Freden. Disse Mænd blev glødende 
Venner af Frankrig, da det blev stærkt, blev høj- 
røstede Fjender af Tyskland, da det var svagt. 

Disse Mænd gaar helst op ad Bagtrapper og ind ad 
Bagdøre. De udgør den Bagtrop, der betegner Bag- 
strævet. De lægger sig helst i Bagrhold; ja Alt hvad 
der begynder med bag er dem saa kært, at de saa at 
sige ikke tænker med Hjernen; deres Tanker er Bag- 
tanker. 

Der findes en oprigtig, men indbringende Fædre- 
landskærlighed hos de patriotiske Skribenter, der som 
kloge Kokke altid koger hvad Folk formodes at ville 
spise. Der gives baade protestantiske og katolske 
Eksemplarer, som taler i høj Begejstring om Aand, 
mens de serverer den attraaede Ret. Under Krigen 
var der adskillige af dem, hvis Udtalelser var uden 
enhver dybere Værdi, fordi de øjensynligt blot ind- 
yndede sig hos den ene af de to stridende Parter, 
lovpriste denne, karikerede Modstanderen og baade i 
Forsvar og Angreb fulgte en Parole gennem Tykt og 
Tyndt, den hele Kloak af Idealer. 

De allerklogeste Patrioters Fædrelandskærlighed er 
anderledes udpræget. De har i Danmark Danevirke 
i Brystet og paa Læberne og i Ryggen. De bærer det 
paa Bageiiy som Ridder Aage sin Kiste. De har ikke 
blot Bagtanker. De handler bag de Ansvarliges Ryg; 
de taler og vasker, ftagtaler og feagvasker. De er ikke 
Bugtalere; deres Organ ligger længere tilbage. 

Denne klogeste Patriotisme indbringer Anseelse i Ud- 
land og Indland. Samuel Johnson definerede Patrio- 

tismen saaledes: the last refuge of a scoundrel — et 
bittert Ord. 

8. 

For adskillige Aar siden traf jeg i London den hin- 
duiske Digterinde, Sarojini Naidu, da ganske ung, nu 
vidt berømt. Jeg maatte tænke paa hende, da jeg for- 
leden i et af det indiske Nationalistparti paa Tysk ud- 
givet Værk fandt den indiske Nationalsang Bande 
Maturam, som hun først gjorde mig opmærksom paa. 
Den er et Vidnesbyrd om uklog Patriotisme og lyder 
i en fordringsløs Gengivelse saaledes: 

Jeg hilser vor Moder, 

smykket med lysende Baand af Floder, 

funklende, rindende; 

oversaat med kostelig Frugt, 

læsket af Frugternes Saft og Lugt, 

svalt af Malayervindene; 

yndigt i Grønsværstæppet svøbt; 

ved Nat i straalende Maaneskln støbt, 

kranset med Træernes Bladel 

Tal! din tryllende Røst gør os glade. 

Du, hvis Smil er Velsignelsens FyldeJ 

Moder, dig vil vi hylde. 

Tre Hundred Millioner Struber synger dit Maal, 
og dobbelt saa mange Arme svinger dit Staal. 
Hvor kunde Du, Moder, som Kvinde faa saadan Magt? 
Jeg maa dyrke dig, i hvis Haand slig Styrke er lagt. 
Snart vil dine Fjender du fælde, 
fri i din Vælde. 

Ja, du er Visdommen, Pligten og Loven, 
Hj ærtet og Kærnen og Lyset fra oven, 
Aandedrættet, som Legemet kvæger. 
Kraften, som Haand og Fod bevæger. 
Troen paa dig gav vor Sjæl dens Stempel. 
Støtter af dig skal rejses i Tempel ved Tempel, 

Omsnoet af Floder 
af Bække og Bugter, 
kronet med Frugter 
hyldes du, Moder, 
knejsende svimlende 
højt indtil Himlene, 
Alt opholdende, 
al Fryd voldende 
smilende, 

dronningligt hvilende 
Moder I 

Bankim Chandra Chattopadhyaya. 



9. 

Persien synes ikke at opnaa Foretræde til Freds- 
conferencen. I det Memorandum, der fra persisk Side 
er indsendt til den, meddeles Historien om alle de 
Pinsler, Persien har udstaaet: 

Først berøvede man Landet Retten til at holde 
Flaade i dets egne Vande (1828), saa Retten til at 
bygge Jernbaner (1889), Retten til at optage Laan hos 
fremmede Magter (1900), Retten til at reformere sine 
Tariffer (1903), Retten til at betro Fremmede noget 
Hverv, naar ikke Rusland og Tyrkiet samtykkede deri 
(1910), Retten til at tage Fremmede i persisk Tjeneste 
(1911), endelig Retten til at have en regelret Hær (1912). 
Persien nødsagedes endda til at godkende den engelsk- 
russiske Overenskomst af 1907, som delte Landet i 
en engelsk og en russisk »Interessesfære«. 

Foruden dette af S. H. Taqizadeh, den bekendte 
persiske Parlamentsfører, undertegnede engelske Me- 
morandum, har jeg modtaget den mig fra Ægypten 
tilsendte franske Appel du Peuple Persan, der er for- 
fattet af den i Ægypten bosatte persiske Kolonis Dele- 
gerede, hvis Formand er Chefen for det persiske 

Georg Brandes: Tragediens anden Del. 8 

Velgørenhedsselskab i Ægypten, Mirza Merdi Rafl 
Mishri. 

Det er et værdifuldt og interessant Dokument, om 
det end som udarbejdet under det engelske Styre i 
Ægypten undlader med et eneste Ord at berøre en- 
gelsk Fremfærd i Persien og retter alle sine Klager og 
Anklager mod russiske Overgreb. 

Det fremhæves her, at Persien har lidt fuldt saa 
meget som Belgien og Serbien: dets frugtbareste og 
rigeste Provinser er forvandlede , til Ørkener; et stort 
Antal af dets Byer og utallige af dets Landsbyer er 
sløjfede eller nedbrændte, dets Handel, Industri og 
Agerbrug er ødelagte. Tabet beløber sig til Milliarder, 
og enhver international Sendefærd vil kunne gøre 
sig Regnskab for Udstrækningen af den skete Øde- 
læggelse. 

Persien anmoder da om, at dets Repræsentanter 
faar Adgang til Fredscongressen, og påaviser, at dets 
Krav paa det Nøjeste stemmer overens med de af 
Præsident Wilson forkyndte Grundsætninger. 

Persien attraar at se sin politiske og økonomiske 
Selvstændighed garanteret, at faa sit Landomraade 
befriet fra de fremmede Tropper, der trods dets Neu- 
tralitet har besat det, at faa Oprejsning og Erstatning 
for den Skade det har lidt ved Oversvømmelsen at 
røvende Bander. Det kræver Ophævelse af de Trak- 
tater og Overenskomster, der er blevet det aftvungne 
ved Vold og som er uforenelige med et frit Folks 
Værdighed saavel som med Folkeretten, Tilbagevenden 
til Moderlandet af . de Provinser, der er blevet det 
fravristede ved Traktaterne i Gulistan og Turkmatchai, 
og hvis Beboere atter og atter har udtrykt det hede 
Ønske om Genforening. 

Saa du Røgen? 

10. 

Man har set Røgen i Lithauen, i Polen og i Vest- 
galizien. 

Naar de forskellige Folkestammer i en Befolkning 
opregnes, nævnes altid Jøderne sidst. Det er derfor i 
Overensstemmelse med europæisk Skik og Brug, at 
der i dette Rundskue tilsidst udtales nogle Ord om 
Jødernes Stilling. Den betegnes ved det russiske Ord 
for Overfald (udtal Pagromm). 

Dagen efter at de polske Legionærer havde holdt 
deres Indtog i det af Bolshevikeme hidtil besatte Wilna 
foranstaltede de en fire Dages Pogrom med Mord af 
2,200 Jøder og gennemført Plyndring. Et stort Antal 
Jøder blev saarede; 10,000, den hele vaabenføre Del 
af Befolkningen, blev bortslæbte som Fanger til Lida. 
Den materielle Skade anslaas foreløbig til 60 Millioner. 
Den hele jødiske Befolkning i Wilna svæver i Livs- 
fare, da man negter at sælge den Levnedsmidler. 
Den bekendte, aldeles uskyldige. Skribent A. Weiter 
blev stillet mod en Mur og skudt. 

I Lublin blev Jøderne 1. Maj angrebne af Rekrutter 
og Handelsskole-Elever, gjorde i Begyndelsen Mod- 
stand, men kunde i Længden ikke staa sig imod An- 
griberne. Krakoverbladene bringer lange Fortegnelser 
over de saarede Jøder. 

I Rzeczom fandt den 3. og 4. Maj en Pogrom med 
systematisk Udplyndring Sted. 60 Saarede, deriblandt 
mange Haardtsaarede. 

I Niebylec blev 30. April, da der var Marked, fire 
Jøder dræbt, 16 haardt saarede. Unødigt at anføre de 
ganske ens lydende Telegrammer om Pogromer i 
Strzisow, Mielce, Sutyozc^ Wysoka, Lenka, Kolbuszoiva, 
Zuczan, Leki osv. 

Den kristne Civilisation har i Østeuropa under 
Vaabenstilstanden naaet en Højde, til hvilken Vest- 

8» 

europa kun, da Krigen var heffigst, steg. Det siges, 
at Menneskeheden gaar frem, og det er vel saadan. 
Kun er dens Fødder røde af det Blod, den påa Vejen 
udgyder, og hvori den vader. 

18. Maj 1919. 



TIDENS TEGN. 



1. 

VAR der ikke andet, som beviste det historiske 
Fremskridt, saa det, at der fra Aar 1914 — 1919 
kun udkrævedes fem Aar til at udbrede over Europa 
ti Gange saa mange Rædsler, som der mellem 1618 
og 1648 behøvedes tredive Aar til. 

Den westfalske Fred, som afsluttede Trediveaarskri- 
gen, indeholdt alligevel Bestemmelser, som vidner om 
at, hvad egentlig Humanitet angaar, er Fremskridtet 
mmdre paafaldende. Alt var dengang ikke Had og 
Hævn. Se her nogle faa Artikler af Osnabruck-Do- 
cumentet : 

9. Der skal være en kristelig, almindelig og stadig Fred og 
et virkeligt oprigtigt Venskab mellem osv. 2. Almindelig Amne- 
sti paa begge Sider. Alle Krænkelser og Fornærmelser, al Skade 
og Udgift, som under Krigen er voldet ved Ord, Skrift eller 
Daad skal være glemt uden Personsanseelse. 3. Som Følge af 
denne Amnesti skal alle . . . genindsættes i deres Ejendom, 
som de stod før Krigens Udbrud. Denne Genindsættelse skal 
forstaas saaledes, at Ingen kommer til at lide under Indgreb i 
sine Rettigheder. 4. I private Retssager skal Protestanter i 
Østerrig nyde samme Ret som Katoliker. 5. I alt andet skal 
der findes fuldstændig indbyrdes Lighed mellem Kurfyrster, 
Prinser og Stænder af begge Troesbekendelser; hvad der er 
Ret for den ene skal være Ret for den anden. Enhver Volds- 
handling mellem de to Parter skal ophøre og forbydes. 9. Told 

og Afgift, som er krævet under Krigen, skal hæves, og den 
tidligere Handelsfrihed genoprettes. 

Eller fra Munster-Dokumentet : 

Artikel I Sektion 4. Striden angaaende Lothringen skal ord- 
nes ved venskabelig Underhandling. Sektion 6, De, der mener 
at have Grund til Klage angaaende Genindsættelsen i deres Ej- 
endom, skal bringe Sagen for en regelret Domstol, efter at Er- 
statningen har fundet Sted. Sektion 85, Handel og Skibsfart skal 
være fri mellem Befolkningerne paa begge Sider af Rhinen. 

Den religiøse Fanatisme, der havde afstedkommet 
saa megen Ulykke, var da i Aftagende. Den nationale 
Fanatisme, som skulde afstedkomme fuldt saa mange 
Ulykker, var da endnu ikke opfundet. Ridderen af den 
bedrøvelige Skikkelse vakte paa den Tid Munterhed i 
Europa, men var endnu ikke bleven exporteret og 
amerikaniseret som Idealernes Talsmand, var heller 
ikke endnu bleven taget alvorligt af nogen. 

2. 

I Tid langt nærmere end den Westfalske Fred staar 
jo Wienerfreden de Nulevende. 

For et videbegærligt Menneske gives der under de 
nærværende Forhold i Europa neppe noget mere 
fængslende Studium end det af Wienercongressen 1814 
— 15. Man kan i TaDeyrands og Metternichs Livs- 
erindringer, dog især i deres Breve, bogstaveligt fra 
Dag til Dag følge Congressens Personligheder og Hand- 
linger. Det var Diplomaternes Tidsalder, som det er 
Bolshevikemes nu. Der kan med Rette siges meget 
mod Datidens Diplomater; Metternich, der jævnlig løj 
med megen Færdighed, skønt det ikke altid lykke- 
des ham at narre ; Talleyrand, der stadigt narrede end- 
og uden at han behøvede at lyve. Disse Diplomaters 
Holdning tager sig alligevel saare stilfuld ud i Sam- 
menligning med BøUetonen nu. 

Hvor er de fængslende, hin Tids Fysiognomier ; Cast- 
lereagh, hine Dages Lloyd George, hvem Talleyrand 
fik overtalt til et Forbund, der sprængte Coalitionen 
imod Frankrig og hvem Byron senere brændemærkede 
med sin Haan. Alexander af Rusland, den store Ka- 
tharinas Sønnesøn, som lille Barn hendes sande Ynd- 
ling, der ikke havde arvet en eneste af hendes udmær- 
kede Egenskaber, men iøvrigt var indtagende, indbildsk, 
urimelig, upaalidelig, og tilbragte sit liv med bestan- 
dig at slaa om. 

Dog først og sidst beherskedes Congressen jo af de 
to elskværdige og forhadte Mænd, le prince de Talley- 
rand, le prince de Mettemich, der hver for sig paa 
Congressen handlede klogt, men af hvilke den første 
udfoldede et Mesterskab i diplomatisk Taktik, som ef- 
ter ham staar uopnaaet. Han stod dengang ved Con- 
gressens Begyndelse i samme Stilling i Wien som 
BrockdorflF-Rantzau nu i Versailles. Dog Tiderne var 
andre. Den af Europa overvundne Modstanders Re- 
præsentant blev ikke indespærret bag Pigtraadshegn. 
Han optraadte som de Ypperstes Ligemand og beher- 
skede ved sin Forstand snart alt og alle, mens han 
lod Millioner fra de Konger og Fyrster, hvis Sag han 
antog sig, forsvinde som Sportler i sine rummelige og 
discrete Lommer. 

Nogen ulastelig Hædersmand var han jo ikke. Han 
bjærgede sig i mangen en strid og ikke altid renlig 
Strøm. Det er sandsynligt, at han ikke er uden no- 
gen Medskyld i Hertugen af Enghien's Tilfangetagelse ; 
det er trods hans Benegtelse tænkeligt, at man ikke 
uden hans Minde gik ind paa Marquis'en af Mombreuirs 
Forslag om at myrde Napoleon i Fontainebleau 1814. 

Det er da umuligt at afgøre, om der er nogle Blod- 
stænk paa hans Pande. Men hvor var han klog I 
hvilken Aandsnærværelse I Den fødte Herre over en- 

hver Situation. Da han (som Førsteconsulens Uden- 
rigsminister) af Paven var bleven løst fra sin gejstlige 
Stilling som Biskop af Åutun (29. Juni 1802), fik hans 
borgerlige Ægteskab med Madame Grant den gejst- 
lige Legitimation. Da hun senere præsenteredes ved 
Kejserhoffet som Fyrstinde af Benevent, og Napoleon 
med sin sædvanlige Soldatertone overfor Damer til 
hende sagde: Jeg haaber, Madame, at De nu vil op- 
føre Dem, som det stemmer med Deres høje Rang, 
svarte Talleyrand uforbløffet: Fyrstinden vil i Et og 
Alt tage sig Hendes Majestæt, Kejserinde Josephine til 
Mønster. Ved denne Replik, som tilsyneladende var 
ærefrygtsfuld, fik Talleyrand vendt op og ned paa 
Situationen. 

Med alle sine Laster har han sit Liv igennem udøvet 
en ikke ringe Charme. Den fine og rene Madame de 
Rémusat, som efterhaanden var kommet bort fra sit 
Sværmeri for Bonaparte, og i Grunden inderst inde 
hadede Kejseren, saa' ham som alt andet snart kun 
med Talleyrands Øjne. Og Fyrsten af Benevents egen 
dejlige Niece, Hertuginden af Dino, der efter 1815 holdt 
Hus for ham, elskede trods sin Ungdom og Skønhed 
den 80-aarige saa lidenskabeligt, at George Sand i 
Lettres d'un vogageur overvælder hende med sin op- 
rørte Forargelse derover og Fyrsten med Haansord 
derfor. 

Selvfølgelig er baade Mettemich's og Talleyrand's 
Memoirer skrevne i den officielle og værdige Stil, der 
sømmer sig for ledende Statsmænd. Overfor Angreb 
er Værkerne naturligvis begge Forsvarsskrifter. Met- 
temich retfærdiggør sin Fremfærd Livet igennem og 
forsøger med Held at eftervise dens Ensartethed. 
Talleyrand, som ikke kan andet end indrømme, at 
han har tjent vexlende Magter og Herrer, Kirken, Re- 
volutionen, Consulatet, Kejserdømmet, Bourboneme og 



121 

Huset Orleans, hævder med Styrke, at han under alle 
disse Omskiftelser har tjent Frankrig. Der er imidlertid 
en Grundforskel paa de to Retfærdiggørelser. Metter- 
nich tager sig fra forst til sidst højtideligt: Han har 
været fri for Egenkærlighed som for Ærgerrighed, har 
aldrig havt andet for Øje end Pligten, Retten, Ærens 
Rud, Fædrelandets og Europas Vel. Han hykler saa 
gennemført, at han selv troer sin Selvros. 

Som det langt bedre Hoved er Talleyrand oflficiel 
uden Salvelse. Han har 1814 opfundet »Legitimiteten« 
og fremhæver derfor endnu oftere end Mettemich dens 
afgørende Retydning; men man skimter Kynikerens 
Overlegenhed over Talemaademe, fornøjes ved Ver- 
denstonens Vid, modtager indirekte Tilstaaelsen af, at 
det er praktisk Politik, ikke Pligt og atter Pligt, Diplo- 
maten har havt for Øje, og det gør godt. Han blev da 
ogsaa Louis Philippe's Gesandt i London og repræsen- 
terede dér Huset Orleans, o: Julirevolutionen. 

3. 

Hos Mettemich er den ofificielle Salvelse ikke et Øje- 
blik glemt under Fremstillingen af en halvhundredaa- 
rig Løbebane. 

Des mere overraskes man, og des behageligere, naar 
man ser, at Fjnrsten blandt sine Papirer har opbevaret, 
og at hans Søn i Slutningen af Memoirernes andet 
Rind har ladet trykke et politisk Aktstykke, som stam- 
mer fra Mettemichs højre Haand, den nemlig, hvor- 
med han skrev, Friedrich von Gentz. Det er et fransk 
Sendebrev, rettet til Fyrst Caradja, Hospodar afWalla- 
chiet, som er affattet under Wiener Congressens sid- 
ste Tid 12. Februar 1815, og som begjmder med denne 
aabne Udtalelse, der tager sig ud som skrevet i Juni 
1919 om Fredsforhandlingerne i Versailles: 

De, der ved Congressens Sammentræden tilfulde 

forstod dens Væsen og Formaal, kunde ikke tage Fejl 
af, hvorledes den vilde udvikle sig, hvad Mening de 
end havde om dens Resultater. De store Fraser om 
»Genoprettelsen af Samfundsordenen«, om »Genfødelse 
af Europas politiske System«, om »en varig Fred, grun- 
det paa en retfærdig Fordeling af Magten« etc. etc. 
etc. blev aflirede for at berolige Folkeslagene og for 
at give denne højtideUge Forsamling et Skær af Vær- 
dighed og Storhed; men Congressens sande Maal var 
Fordelingen mellem Sejrherrerne af det fra den Over- 
vundne ranede Bytte (saaledes udhævet af Gentz). 

1815 var der altsaa dog blandt de grundigt indviede 
og i høj Grad virksomme Congresdeltagere én, som 
lejlighedsvis lod falde et ærUgt Ord. 1919 var dette 

utænkeligt. 

4. 

Man husker den europæisk-amerikanske Indignation 
over Bethmann-Hollweg's mundtlige Karakteristik af 
den Traktat fra 1839, der bandt Preussen til Anerken- 
delse af Belgiens Neutralitet, som en Lap Papir. Alle 
Politikere i Verden var enige om, at en saadan Ma- 
chiavellisme var rent ud æreløs. Den umuliggjorde 
enhver Tillid til den Stat, der brød sit Ord, og til den 
Statsmand, der havde ladet den uforsigtige Ytring falde. 

England havde aldrig givet noget højtideligt Løfte 
om at rømme Ægypten? Frankrig aldrig noget ikke 
mindre højtideligt Løfte om at forlade Marocco? 

Det tyske Ordbrud var oprørende, thi uhørt. 

I November 1918 søgte og opnaaede det tyske Rige 
som bekendt VaabenstOstand paa Grundlag af Wilsons 
forten Punkter, som de Allierede havde godkendt. 

De .tre første af disse Punkter gik ud paa 1) Of- 
fentlige Fredsunderhandlinger, Afskaffelse af hemme- 
lige diplomatiske Overenskomster, 2) Fri Søfart for 
alle Folkelag saavel under Krig som i Fredstid, 

3) Nedbrydelse af alle økonomiske Skranker; Nationerne 
ligestillede i Handelssamkvem. 

Man sammenligne nu de af de Allierede opstillede 
Fredsbetingelser! Det andet Punkt blev strax afvist; de 
to øvrige er behandlede ikke som Lapper Papir ; thi man 
gør sig end ikke den Ulejlighed at rive dem i Stykker. De 
var rent Mundsvejr og de behandles som Mundsvejr 
uden smaaligt Hensyn til, at det var paa disse Betin- 
gelser, Modstanderen ansøgte om Vaabenstilstand og 
fik den indrømmet. Der er kun ét Punkt, som til alle 
Tider beholder sin Gyldighed: Ve de overvundne! 

Derfor lod de Allierede trods Vaabenstilstanden roligt 
Blokaden blive ved. 

5. 

Der findes som bekendt i Evangeliet efter Matthæus 
en af mangfoldige Malere illustreret from om end ikke 
dybsindig Legende om en vis Herodes, der af Ærg- 
relse over at Jesusbamet var undsluppet fra Bethle- 
hem, lod alle Smaabøm under to Aar myrde i denne 
lille By. Da den i vore Dage har 7000 Indbyggere og 
i Oldtiden vel neppe havde halvt saa mange, kan An- 
tallet af de Børn, der befandt sig under Toaarsalderen, 
ikke have været anseligt, saa Mordernes Arbejde har 
været overkommeligt. Men havde den nævnte Herodes 
staaet paa den moderne kristne Civilisations Højde og 
havde han kendt Blokaden^ saa kunde han have ud- 
ryddet Bethlehems, ja hele Palæstinas Befolkning af 
Børn, uden at nogen Morder havde behøvet at røre 
en Finger. 

Og saa er der Folk, som betvivler Fremskridtet. Det 
er dem, som mangler enhver Sans for Teknikens ube- 
stridelige og uomtvistelige Forbedring. 

6. 
Det synes at ligge i Farcens Natur, at den er ko- 



124 

misk. Men ak I der gives tragiske Farcer. Det er en 
tragisk Farce, naar der i kritiske Tider dannes her- 
skende Soldater- og Arbejder-Raad af hvad Mirabeau 
kaldte Aber med Papegøjestruber, og det er en ikke 
mindre tragisk Farce, naar Magten jævnlig ses lagt i 
Hænder, der er saa egnede til at udøve den, som en 
Ko er egnet til at danse paa line. Voltaire siger et- 
steds : »Det foragtelige er farligt, naar det ikke er til- 
strækkeligt foragtet.« Det er langt farligere endnu, naar 
det slet ikke er foragtet, men æret. Det havde Voltaire 
ikke tænkt sig muligt, men det er i Kraft af Frem- 
skridtet indtraadt. 

Det moderne Udtryk for hvad man engang kaldte 
det Smukke og Gode, er som bekendt Demokrati. 

Dette var ikke yndet i det tyske Rige, som i sin 
Spidse havde en middelalderligt-modeme Histrion; 
ikke heller i Østerrig-Ungam, der saa op til en pæn, 
ældgammel Herre, som ikke længere huskede fra Næse 
til Mund; ikke heller i Tyrkiet, hvis Sultan længe var 
en af Fejghed blodtørstig Tyran. 

Vestmagterne derimod kaldte sig Demokratier. De 
kæmpede i Demokratiets Navn sammen med den ikke 
synderligt demokratiske Czar af Rusland imod Auto- 
kraterne i Centraleuropa. Nordamerika, som traadte 
til, var et eneste stort Demokrati, og da Czaren var 
styrtet, lød fra alle Sider Raabet til Tyskerne: Vi kan 
ikke forhandle med Jer om Fred, 1 indgyder os ingen 
Tillid, 1 som har et Par Kejsere og en Snes Konger i 
Eders Spidse. Bliv Demokrater som vil Da kan vi 
slutte Fred og Broderskab med hverandre. 

Demokratiets Sag blev den sejrrige. En skøn Dag 
forsvandt to Kejsere og en Snes tyske Dynastier, som 
sank de gennem et Hul i Gulvet. Og nu overbød Ty- 
skerne og Østerrigerne og Ungarerne hverandre i De- 
mokrati, mens Russerne allerede forud havde ladet en 

hel Kejserfamilie myrde, ja var gaaede til den Yder- 
lighed af Demokrati, som kaldes Proletariatets Dictatur. 

Nu var da altsaa Tyskland, Østerrig, Ungarn, Rus- 
land med Et blevne Demokratier, ja uendelig meget 
mere folkelige end det aristokratiske England, det 
bureaukratiske Frankrig og det plutokratiske Nord- 
amerika. 

Men nu viste det sig, hvor naivt det var at tage det 
20. Aarhundredes Statsmænd paa Ordet, og at indbilde 
sig, det saakaldte Demokrati laa dem saa stærkt paa 
Hjerte, at man vandt deres Gunst ved at slaa Kejsere 
ned eller afsætte Konger. De Allierede holder kun af 
Republiker som deres egne. De har intet imod den 
engelske, som har Form af et Monarki, om de end 
foretrækker Frankrigs og Amerikas, der staar under 
en ukronet Vælde af Pengefyrster. 

Derfor fører de Allierede nu aaben Krig imod det 
russiske Demokrati, og derfor truer de det tyske De- 
mokrati med endnu mere Krig, ifald dets Ministre ser 
sig ude af Stand til at undertegne en Fred, hvis Para- 
grafer det forekommer dem umuligt at overholde. 

Den demokratiske Genfødelse af Europa har da 
foreløbigt kun været en Genfødelse af Misfostre. 

7. 

Der er iblandt de aUieredes Regeringer en, hvis Fø- 
lelser for Demokratiet sikkert ikke er varme. Det er 
Japans, hvem det meget Postyr, der gøres om Ordet 
Demokrati, maa sjrnes uhyggeligt og løjerligt. I Japans 
ældgamle Monarki er Kejseren æret og hyldet som et 
guddommeligt Væsen. Han kan ikke tænkes, med no- 
gen synderlig Tilfredsstillelse at have set den Skæbne, 
der beredtes den russiske, den tyske, den østerrigske 
og før dem den kinesiske Kejser. 

Mænd, der fra et mangeaarigt Ophold kender Japan 

ud og ind, har ogsaa meddelt, hvilken Overraskelse 
Kejserdømmets Sammenstyrtning i Tyskland fremkaldte 
i Tokio, skønt Wilhelm II var Japanerne inderlig forhadt. 

Højligt sysselsætter for Tiden Spørgsmaalet om 
Shantung Japanerne. Som bekendt tvang Tyskland 
1897 Kina til at give det et Territorium paa 50 Kilo- 
meter omkring Kiautchau-Bugten i Forpagtning for 99 
Aar — som Bod for Drabet af to Missionærer i Pro- 
vinsen Shantung. Tyskerne befæstede Stedet og forsy- 
nede det med to Jernbanelinier ind i Provinsen Shan- 
tung. 

I August 1914 erklærede Japan den tyske Regering, 
at den, hvis Kiautchau ikke straks blev rømmet, vilde 
bemægtige sig Byen og Havnen for at give dem til- 
bage til Kina. Britiske og japanske Skibe bombarderede 
i Fællig, og 7. November maatte den lille tyske Garni- 
son kapitulere. 

Ved at stille et Ultimatum, som skulde imødekom- 
mes i Løbet af 48 Timer, tvang saa Japan brutalt Kina 
til at indvillige i Besættelsen af den rige, tætbefolkede 
Provins Shantung med 38 Mill. Indbyggere og i Ud- 
nyttelse af dens Miner. 

Ved Pekingtraktaten af 25. Maj 1915 afstod Japan til 
Kina Kiautchau paa den Betingelse, at Havnen holdtes 
aaben for Handel og at Japan dér fik en Concession 
under særligt Japansk Retsvæsen. Paa den Tid var 
Kina endnu neutralt og kunde altsaa ikke gøre Regning 
paa nogen Stemme ved Fredscongressen. Men i Marts 
1917 fulgte Kinas Krigserklæring til Tyskland, og med 
den faldt naturligvis Forpagtningstraktaten bort. Japan 
holder da nu ikke mere Fjendeland besat, men kine- 
sisk Territorium, og har ingen Ret til at forblive i 
Shantung saa meget mindre Ret, som Havn og By 
(Tsingtau og Kiautchau) blev indtaget af England og 
Japan i Forening, medens Japan ved Pekingtraktaten 
ganske synes at have ignoreret England. 

Kina maatte forpligte sig til, ikke i Fremtiden at lade 
nogen fremmed Magt forpagte Kiautchau — hvorved 
der utvivlsomt sigtedes til Tyskland — men England 
har til Dato ikke ladet de Rettigheder falde, der er- 
hvervedes af Storbritannien og Japan i Forening. Og 
det ser ikke ud, som om de paa Fredscongressen do- 
minerende Magter har i Sinde at opgive deres gamle 
prøvede Politik, at tilrive sig fede Stykker af Kinas 

Jord. 

8. 

Lang Tid allerede er der i de overvundne Lande 
blevet øvet Kritik og fældet Fordømmelsesdomme over 
dem, der satte Krigen i Gang, og over Maaden, hvor- 
paa den førtes. Det blev i Rusland afsløret, hvorledes 
Generalerne ved at lyve for Czaren fik Mobiliseringen 
fremmet. Der udbrød Revolution i alle tyske Stater. 
Ret nu er det blevet oplyst, at saavel Østerrig-Ungams 
som det tyske Riges Regering var underrettet om, at 
Intet tydede hen paa nogen Medskyld hos Serbiens 
Ministre i Sarajevo-Mordet, der gav Paaskudet til det 
berygtede østerrigske Ultimatum. 

Interessantere er det imidlertid at se den samme 
Kritik, om end i rolige Former, nu dukke op i de 
sejrende Lande. 

Den fremtræder paa fransk Grund baade i Littera- 
turen og i Livet. 

I General Palat's La grande guerre sur le front occi- 
dental, der har fundet fortjent Opmærksomhed og 
Anerkendelse, er fra fransk og sagkyndig Side udtalt 
Overensstemmelse med en Mening, der er fremsat i 
Skriftet Verdenskrigen (291 — 292) og som fra dansk, 
forpjattet Side blev angrebet med Haan. 

General Palat kritiserer Hdenskabeligt Defensiv-Syste- 
met paa den franske Nordøst- og Nordgrænse, erklæ- 
rer, at Sandsynligheden for et Qendtligt Indfald gennem 

Belgien maatte frembyde sig før Krigen for enhver 
klartskuende og opmærksom Aand. Man skulde, siger 
han, tro det umuligt, at vor planlagte Sammendragning 
af Tropper intet Hensyn tog til en saa almindeligt an- 
taget Formodning ; ikke desmindre foregik Opmarche- 
ringen mod Øst, maaske for at stille Renheden af Fran- 
krigs Hensigter til Skue. Da Sammendragningen af 
Tropper 18. August var tilendebragt, maatte man da 
strax opløse den paany, som Omstændighederne kræ- 
vede det. 

Og General Palat påaviser det Uforstandige i Offen- 
siven mod Elsass og Lothringen, nølende og svag som 
den var, mens den af Hanotaux er bleven givet ud for 
en dybsindig Plan, der maatte regnes den store Gene- 
ralstab til Ære. Det gjaldt, siger Generalen, om at an- 
gribe et Parti af den iQendtlige Front med Hovedmas- 
sen af de franske Tropper og derved overraske. Paa 
én Gang at ville angribe den umaadelige Linie fra Bel- 
gien til Schweiz, som de Franske faktisk gjorde, var 
at paalægge sig selv den Pligt at være stærkest alle- 
vegne, endog paa Punkter, hvor det for Øjeblikket 
var ligegyldigt. 

9. 

Kritik af Krigsbegejstringen som af Øjeblikkets Til- 
stand øvedes i Frankrig den Aprildag, da den store 
socialistiske Demonstration fandt Sted til Ære for Jau- 
rés, efter at en Jury, bestaaende af tre Rentiers, en 
Dyrlæge, en Købmand, to Fabrikanter, en Bogtrykker, 
en Ejer af Marmorbrud, to Handelsrejsende og en 
Kontorist pure havde frikendt Morderen af den Mand, 
som endnu i sidste Minut forsøgte at forhindre Krigen 
ved at faa den franske Regering til at holde de russi- 
ske Generaler tilbage. Ikke én Arbejder havde Sæde 
i denne Jury. 

En umaadelig Masse af røde Flag dækkede den Dag 
Paris. Der saas intet tref arvet Flag. En Arbejderpro- 
cession, der af UHumanité anslaas til 300,000, af den 
ikke-socialistiske Presse til 120,000, af PoHtiet til 30,000 
Mennesker, drog ad IJ Avenue Henri Martin, hvor Jau- 
rés's Byste var opstillet, hyllet i en højrød Flagdug, 
og om ad den Sidevej, som førte til hans Bolig. 

Mødrene løftede deres Børn mod Bysten, Mændene 
løftede deres Hatte højt. Soldater heftede deres Krigs- 
kors og Militærmedailler paa Billedstøttens Bryst, saa 
Jaurés snart bar halvhundrede saadanne Dekorationer 
foruden Æreslegionens Baand og Kors. 

De hundrede socialistiske Deputerede gik i Spid- 
sen. Saa fulgte alle Fagforeningerne, Bogtrykkere, 
Æskemagere, Barberere, Værftsarbejdere, Tømrere, 
Murere, Juvelerere, Elektrikere, Metalarbejdere, Læder- 
arbejdere, Glasarbejdere osv. Ingen Musik, men ustand- 
selige Baab: Leve Jaurés 1 Ned med Krigen! Ned med 
Clemenceaul Leve Lenin 1 Leve Trotzkyl Og man bar 
Plakater om med Indskrifter fra Clemenceau's yngre 
Dage, da han selv var revolutionær. Scenernes Elek- 
trikere hyldede den Aften Jaurés ved at lade alle Te- 
atre blive mørke et Kvarter, hvad de iøvrigt havde 
forberedt Bestyrelserne paa. 

Samme Dag udfoldedes de røde Flag i Brest, Nantes, 
Lyon, Marseille, Nancy og et Dusin andre Byer. 

Det var kun en Demonstration og en fredelig, thi 
Kvinder og Børn deltog allevegne i den. Men Bibot 
har holdt sin ildevarslende Tale om Frankrigs Finan- 
ser, og den Dag, da Statsbankerotten forestaar, kan 
det før saa rige Land vente Bevolutionen. 

VUlain blev frikendt som Patriot i Kraft af den Op- 
fattelse, at den Mand er en Patriot, som skyder Socia- 
lister. Der er den Fare ved slige Frikendelser, at som 
Modstykke dertil forplanter sig fra Busland til det øv- 

Georg Brandes: Tragediens anden Del. 9 

rige Europa saare let den Opfattelse, at den sande Pa- 
triot, som bør frikendes og hyldes, er den, som om- 
vendt skyder Fyrster, Grever, Ministre, overhovedet 
alle Ikke-Socialister. Det er et farligt Spil, at sætte 
Grusomheds-Instinktet, der ligger saa dybt i Menneske- 
sjælen, paa bedste Pleje. Det er allerede blevet tilstræk- 
keligt næret ved Krigen. 

10 

Italien, der har faaet saa mange Ønsker opfyldte, er 
ikke desmindre for Øjeblikket ilde tilmode. Italienerne 
havde stillet de største Forhaabninger til Wilson, ja 
paa Forhaand drevet en Art Cultus med ham. Han 
var dem selve Fredens velgørende Engel. 

Det var i Rom blevet forkyndt, at han efter sin An- 
komst vilde tale til Folket paa Piazza Venezia samme 
Dag Kl. 4, og længe før Tiden var den skønne Plads 
stuvende fuld af Folkemasser, som var beredte til at 
stirre med Ærefrygt og lytte med Andagt til Veltalen- 
hed i et Sprog, de ikke forstod. 

Det var disse Masser en bitter Skuffelse, at Præsi- 
denten udeblev. Paaskudet var, at hans Tid var for 
optaget af officielle Visitter til at han kunde holde sit 
givne Løfte; men Regeringen gjorde uklogt i at hindre 
hans Fremtræden. Hvor der fra først af paa de ro- 
merske Gaders Mure allevegne stod skrevet Ordet, 
Wilson^ blev nu over det skrevet Navnet Lenin. 

I den italienske Arbejderstand er dette Navn det 
populære. I de højere Klasser faar Utilfredsheden Luft 
i Misstemning mod Frankrig, som saa ofte før, som 
1849, da Franskmændene forjog Garibaldi fra Rom, 
eller 1867, da de ypperste af Italiens Ungdom faldt 
for franske Kugler ved Mentana, eller 1883, da Italien 
af Harme over Frankrigs Erobring af Tunis indgik 

Tremagtsforbundet, og Toldkrigen mellem Frankrig og 
Italien fulgte. 

Italien har for Tiden to formentlige Aarsager tH 
Misstemning mod Frankrig. Landet trænger til Kul 
og Jern, fik tidligere disse RaastoflFer fra Tyskland, 
men bliver nu, da Frankrig bemægtiger sig Tysklands 
rigeste Miner, afhængigt af Franskmændene med Hen- 
syn til sit Behov. Frankrig bliver altsaa i Stand til yder- 
ligere at befæste sin industrielle Overlegenhed over 
Italien, som er dette Land med dets stærke og stigende 
Selvfølelse en Tom i Øjet. 

Italien kan for Tiden neppe undvære de Allierede 
en Uge; thi kun fra dem faar Befolkningen Mad og 
Kul. Men det elsker dem ikke derfor. Fiume blev ikke 
Italien tildelt; de Allierede begunstiger Jugoslaverne. 
Og Italienerne knurrer over, at Frankrig, der kommer 
til at beherske dem i Kraft af deres Trang til Raastoffer, 
samtidigt lægger Italiens Udvidelse ved Adriaterhavet 
afgørende Hindringer i Vejen. Fiumes Sprog er itaUensk. 

Det er i Rom blevet en Dogme, at den dalmatiske 
Kyst er nødvendig for Italiens Frihed og Uafhængig- 
hed, en strategisk Nødvendighed. Italienerne negter 
ikke, at den slaviske Befolkning her er i Flertal; men 
det rører dem ikke. Al Kultur i disse Egne stammer 
jo fra Rom. Hvad var Spalato uden Diolectianl Italie- 
nerne hævder, at de dalmatiske Slaver altid har været 
under Fremmedherredømme; dette bør da en Gang for 
alle være deres Lod. Og de højere Klasser i Italien vil 
derfor paany helde til Tyskland, saasnart det tyske Folk 
blot naaer til Orden og Ro paany, hvad rigtignok 
S3mes at have meget lange Udsigter. 

Italien holder en stor Del af Albanien besat, mens 
Resten har fransk Besætning. Albanerne selv har gen- 
tagne Gange hævdet, at de har Krav paa Uafhængig- 
hed, og Italien har efter Østerrigs Sammenbrud og 

9* 

efter at Eventyret med den lille Prins af Wied tængst 
er endt, paa Skrømt eller for Alvor erklæret sig villigt 
til at indrømme Albanernes Uafhængighed, da de, skønt 
delvis muhamedanske, delvis kristne, føler s^g som ét 
Folk og taler samme Sprog, det albanske. Imidlertid 
vedbliver jo Grækerne haardnakket at betegne den 
sydlige Del af Albanien med det gamle, hellenske Navn 
Epiros. De paastaar, at Landet historisk tilhører dem,, 
og at det græske Sprog endnu den Dag idag stadigt 
anvendes som Handelssprog. En Spænding mellem 
Italien og Grækenland har været Følgen og synes 
vanskeligt at kunne udjævnes. 

11 

Af de Magter, der har deltaget i Krigen, staar for 
Tiden ingen i et saa besynderligt Lys, som den Magt,, 
der afsluttede den, de nordamerikanske Fristater. Man 
kaldte i sin Tid Fristateme de ubegrænsede Mulighe- 
ders Land; men den Forvandling, de nu har under- 
gaaet, havde dog før Krigen neppe Nogen anset for mulig. 

For det Første er der i denne tilforn saakaldte Na- 
tionernes Smeltedigel opstaaet et udpræget og forfølge- 
sygt Fremmedhad, Pressen ophidser til Fjendskab mod 
alle fremmede Arbejdere. Man burde i Kjøbenhavn 
kende de svenske Arbejderes vel gennemtænkte og 
velskrevne Erklæring eller Adresse efter deres Masse- 
møder i Seattle, Washington, hvori de klart som Dagen 
viser, at deres Existens i den ny Verden er bleven 
uudholdelig, mens man negter dem Pas til at forlade 
Amerika og vende hjem til Sverig. De føler sig ilde-^ 
sete, retløse, indespærrede, ufri. 

Hvad de ikke siger, men hvad der øjensynligt ligger 
bagved, er den amerikanske Regerings Skræk for tru- 
ende Arbejderrevolter. Den gaar frem imod Arbejder- 
foreningerne, som i Aarhundredets Begyndelse Czar-^ 

dømmet. Den er nu nøjagtig saa demokratisk som 
dette dengang var. 

De svenske Arbejdere spørger f. Ex.: 

1. Kan en Svensker, som ønsker at vende tilbage til sit Fædre- 
land, sikre sig et Pas, der tillader ham at rejse strax? 

2. Kan en Svensker opnaa et Pas, der tillader ham at komme 
over Grænsen til Canada, og derved undslippe de sorte Lister, 
som er i Brug i denne Del af Landet. 

3. Kan de, som holdes tilbage af Indvandringsmyndighedeme 
eller mangler Caution, kræve umiddelbart at komme for Retten? 

4. Kan vi faa det tilsikret, at de, som efter Befaling skal de- 
porteres, ikke i det Uendelige forbliver fængslede i dette Lands 
Arresthuse ? 

5. Er det for Tiden en Forbrydelse at være Medlem af the 
Industrial Workers of the World? 

12 

Næst Fremmedhadet og Arbejderfrygten er det i 
Fristateme nu mest paafaldende den gennemførte Mili- 
tarisme. Man har paa dette Punkt som paa andre ta- 
get det nye England til Mønster. 

De engelske Blade iagttager Taushed om Irland, efter 
at Arbejdsnedlæggelsen dér er bleven erklæret for na- 
tional, og efter at hele Landet staar under Krigsloven. 
Men denne af Censuren hidførte Taushed er en talende 
Taushed, en raabende Taushed. Irland er militært be- 
sat, og Limerick staar ikke muidre under Krigslov end 
Kolln. Men de nordamerikanske Fristater regeres for 
Tiden som Irland. 

Læsere af Upton Sinclair's Ugeblad Appeal to Reason 
(Girard, Kansas) vil med Undren og Sorg i et halvt 
Aars Tid have fulgt, hvilke Overgreb, hvilke Domme 
og Fængslinger Regeringen, støttet af politisk og mili- 
tært fanatiserede Retter, stadigt gør sig skyldig i. 

Den bekendte amerikanske Arbejderfører, Engene 
Debs, sidder i Fængsel, dømt til ti Aars Tugthus, for 

at have holdt en Tale imod Krig i Almindelighed. 
I det amerikanske Fj ori:endagsskrift TAe Naf/on for 3. 
Maj 1919 godtgør en russisk Jurist, at efter Czarens 
Strafferet af 1903, der altsaa blev udstedt før den før- 
ste Revolution, vilde Engene Debs for sin Forseelse 
umuligt kunne have faaet strengere Straf end op imod 
tre Aars Fængsel. I Fristateme har han faaet ti Aars 
Tugthus, og Præsidenten har ikke gjort Brug af sin 
Benaadningsret. 

Dog det er især i Krigsretterne, at den amerikanske 
Militarisme fejrer sine Triumfer. Det hele Krigsretssy- 
stem i Fristaterne er et Arvestykke fra den Tid, da 
Amerika stod under England. Den humane Grundtanke 
dermed var oprindelig, at Soldaten skulde dømmes 
af sine Ligemænd; men i Udførelsen blev dette til, at 
Soldaten blev forhørt og dømt af sine Overordnede. 
Den amerikanske Oberstløjtnant Samuel T. Ansell, der 
tappert, men forgæves, har stræbt at reformere det 
forældede og barbariske System, har godtgjort, at af 
de anklagede OflScerer dømmes kun 36 Procent, af de 
anklagede Soldater 90 Procent. Og til hvilke Straffe! 
Tyve eller femogtyve Aars Tugthus for Forbrydelser, 
der i det borgerlige Liv vilde menes afsonede med 
nogle Maaneders Fængselsstraf. 

Da Militarismens Fakkel gled ud af. det nedbrudte 
Preussens Haand, greb Nordamerika den, af Angst for 
at den skulde gaa ud, og tændte med den et Baal, der 
er synligt over Jorden. 

Mangfoldige tusind Fanger venter nu forgæves paa 
Amnesti. I Stedet for at hjemsende Hæren nu da Kri- 
gen er omme, holder Regeringen en umaadelig Hær- 
styrke sammen, øjensynlig for at være fuldt rustet 
mod indre Fjender, snarere end mod ydre. 

Den største og snurrigste Forvandling er den, som 
er foregaaet med selve Nordamerikas mere løfterige 

end ubøjelige Præsident. Han udfoldede en nydelig 
Fane med forten Punkter, der var lige saa mange 
Stjerner af første Rang. Han svang over sit Hoved, 
over Amerika, over Asien, Afrika og Europa Retfær- 
dighedens Fane, paa hvilken Selvbestemmelse, Frihed, 
alle Fremskridt stod indskrevne med Guldskrift. Og 
Nationernes Jubelraab og Taksigelseshymner brusede 
om ham. 

Saa foldede han Fanen sammen, snød sin velfor- 
mede Næse i den, og stak den i sin Lomme. 

Tragiske Farcel 

15. Juni 1919. 



STADIGT JORDSKÆLV 



1. 

La Revue Mondiale for 1. Juni 1919 bringer for- 
skellige skemtefulde Karikaturtegninger fra Blade 
som Le Canard enchainé og andre, paa hvilke Sej- 
ren atter og atter betegnes som en Pyrrhus-Sejr. Naar 
Franskmændene i selve Triumfens Øjeblik føler, at 
denne Sejr ikke er andet og mer, saa staar de til 
troende. 

Freden er undertegnet, og der findes vistnok i en- 
kelte af de allierede og associerede Magters Ministe- 
rier saa vel som Redaktioner (foruden naturligvis i 
Aandssvage-Anstalterne for Viderekomne) rettænkende 
Samtidige, som ikke blot glæder sig over, at Myrde- 
riet foreløbig er sagtnet, men som ogsaa mener, at 
en varig Forbedring af Menneskehedens Vilkaar er 
indtraadt. 

Man kan dog ikke sige, at Glæden over Fredens 
Undertegnelse er stor. Den engelske Skribent Norman 
Angell skriver i Labour Leader for 26. Juni: 

The Times havde varet T^'skeme ad og sagt dem, at de 
neppe gjorde sig noget Begreb om, hvor alvorlige de huslige 
Resultater vilde blive, ifald de vægrede sig ved at underskrive 
— huslige Resultater hvilket henrivende Udtryk for Massemord 
af Børn ved Sultedød I — vi Englændere var altsaa forberedte 
paa at lade Tysklands civile Befolkning nedslagte for at opnaa 

en Underskrift, om hvilken vi selv vidste, den var ubetinget 
værdiløs. I ethvert civiliseret Lands Lovbog Verden over er 
det fastslaaet, at en Underskrift, som opnaas ved Tvang, er 
ugyldig. En Underskrift, som gives af en Mand for at fore- 
bygge man slaar hans Børn ihjel, kan blot en Afsindig eller 
en Vild tillægge nogen moralsk Betydning. 

Sæt, Hunnerne havde svaret os: »I forkynder, at I vil slaa 
vor vaabenløse Befolkning i Tusindvis ned med Eders Bom- 
ber, desuden vil I dræbe nogle Millioner af vore Invalider, 
vore Saarede, vore gamle Mænd, vore Kvinder og Børn med 
Jert Hunger-Instrument, Blokaden, medmindre vi skriver under. 
Naturligvis skriver vi under. Vi vilde underskrive, om 1 krte- 
vede at Ludendorff skulde sluge Kollner Ddm.a 

Der er sikkert en god Del Personer, hvem det volder stor 
Tilfredsstillelse at blive Vidne til den Grad af Hjælpeløshed, 
der faar en Fjende til at undertegne en saadan Overenskomst, 
som vi forud véd, at han aldrig kan holde. Men det er ikke 
netop Midlet til »at hævde mellemfolkelige Overenskomsters 
Ukrænkelighed.« 

2. 

Der lader sig neppe gøre nogen forstandig Indven- 
ding imod den Tankegang, Norman Angell her har 
udviklet. Derimod røber han sin Mangel paa person- 
ligt Kendskab til de ledende Personligheder ved Freds- 
congressen, naar han udtaler den Formodning, at den 
hele Traktat kun er opstillet for et Syns Skyld og at 
der har fundet en anden, hemmelig Overenskomst 
Sted mellem Kapitalistgruppen i Tyskland og de Al- 
lierede, ved hvilken de har opnaaet visse Løfter om 
Raastoffer imod ikke at gøre fælles Sag mod deres 
Lands Communister. Det turde være rent Hjemespind. 
Der lader sig tænke andre, langt mere rimelige Grunde 
til at tyske Kapitalister finder sig i Traktatens Under- 
skrift, for hvilken jo desuden netop de yderligt gaa- 
ende i Tyskland var stemte. 

Ingen betragter øjensynligt Afgørelsen som definitiv. 
Jorden bæver og bølger som under Jordskælv alle- 

vegne i Europa. Hvad nytter det at drage nye Mark- 
skel og opkræve uhyre Afgifter paa de lavadækkede 
Sider af en Vulkan, der er i Skælven og fra hvis Kra- 
ter hvert Øjeblik en Ildsøjle stiger! 

3. 

Det Betegnende for Øjeblikkets Situation turde være 
dette, at medens Nationalkrigen mellem Angelsachser, 
Romaner og Slaver paa den ene Side, Tyskerne paa 
den anden er ført til Ende, fortsætter de sejrende 
Magter uforstyrret Krigen mod Russere og Madjarer 
som Socialkrig uden at man dog giver den dette 
Navn. 

Magterne anvender deres Nationalhære i Klassekam- 
pens Tjeneste; thi Krigen imod Sovjet-Regeringen er 
i Virkeligheden blot Klassekamp. Magterne kæmper 
for den gamle Samfundsorden mod en ny revolu- 
tionær, der er opstaaet ved Verdenskrigens opløsende 
og ophidsende Indflydelse. 

I Norden lærte vi Bolshevismen at kende i dens 
mest afskrækkende Skikkelse, som den brød ud i 
Finland, et frit og selvstyret Land, hvor den rasede 
modbydeUgt som en fra Udlandet indtrængt Smitsot. 

I Rusland selv, hvor den revolutionære Regering nu 
trues og angribes fra alle Sider, og hvorfra paalide- 
lige Efterretninger i lange Tider ikke har naaet Europa, 
synes denne Regering at have ikke blot opløsende 
men opbyggende Evner i sin Tjeneste. Det er ikke 
sandsynligt, at Lenin saa længe var forbleven ved 
Magten, om han ikke sad inde med samfundsfor- 
mende Anlæg, og dersom han ikke formaaede at om- 
give sig med dygtige Mænd. Det siges, at han har vun- 
det Gorki og Kropotkin helt for sig, og det efterat 
Gorki først var hans Modstander. Ifald tænkende Mænd 
i Rusland forsoner sig med den revolutionære Dicta- 

tor, trods det Despoti, der fra først af blev øvet, og 
trods de forfærdelige Ugerninger, denne Revolution, 
som i sin Tid den franske, har medført, saa er det 
øjensynligt ikke for Ruslands Skyld, men i egen Inter- 
esse, i Overklassens Interesse, at Vestmagternes Tropper 
kæmper imod den Regering, Russerne selv har givet 
sig, og om hvilken man med tvivlsom Ret paastaar, at 
den, kun støttes af et Mindretal . . . Man kommer for 
at befri. Man har befriet Odessa; man vil »befri« Petro- 
grad. Foreløbigt har man i sit Befrier-Øjemed blokeret 
Rusland fra alle Sider saa føleligt, at man ved Sult befrier 
nogle Millioner Russere fra Livet, og tvinger Regerin- 
gen til for de Penge, den kunde anvende til nyttige 
Formaal, at holde en Hær paa Benene, stor nok til at 
kunne tage Kampen op paa flere Fronter. 

4. 

Da denne Befrielseskrig af de socialistiske Partier i 
de krigsførende Lande haardnakket opfattes som Ka- 
pitalistmagters Krig imod Proletariatet, foregaar den 
under de britiske og franske Arbejderpartiers Protest 
og svækkes derved. 

Og Verdensrevolutionen gaar imens sin Gang. Den 
har sit Tag i Italien, den bearbejder Tyskland og 
Østerrig og bryder ud i én Nedlæggelse af det mest 
fornødne Arbejde efter den anden; den rejser sit 
Hoved i England, i Frankrig; den dunkes paa Hovedet 
i Nordamerika, saa længe Militarismen dér faar Lov 
at fejre sine Orgier. Men foreløbigt viser Lenin sig 
stærkere end Ententens kortsynede Ministre og meget 
stærkere end Tysklands nærsynede Ledere. At han 
spreder sine haandgangne Mænd og sine fra Ruslands 
Aristokrater ranede Penge over Jorden, er sikkert nok. 

Men hans virksomste Agent er allevegne Sulten. Og 
med Sulten Harmen og Hadet mod dem, der har be- 

riget sig ved Krigen, mens de, som førte den, laa i 
Skyttegrave. Han har i sit Sold en Verdensmagt, Mis- 
undelsen, og en anden Verdensmagt, de Fattiges Have- 
syge. Til Ordet populus (Folket) svarer Gemingsordet 
populo eller populor, jeg plyndrer. 

Men Lenin's revolutionære Communisme er desuden 
Udløber af en aandelig Bevægelse, der stammer ned fra 
Greven af Saint-Simon og over Fourier, Robert Owen, 
Victor Considérant, Proudhon, Karl Marx og Lassalle, 
Bakunin og Kropotkin er blevet en russisk Tro og Lære, 
en Fremtidsdrøm, et Proletariatets Ideal. Og naar Sul- 
ten som Massebevæger har til sin Raadighed denne 
anden Massebevæger, Idealet, saa kommer Fredsslut- 
ningen i Versailles paa umulige Betingelser ikke op 
derimod. Den revolutionære Bevægelse, der i sig ind- 
befatter en ny Verdenskrig, skyller hen over slige 
Fredsslutninger, som Havet skyller hen over et Pæle- 
værk, der skulde standse Oversvømmelsen. 

Vi ser, at de franske og britiske Arbejdere ikke blot 
protesterer mod Fortsættelsen af Krigen, men mod 
selve Fredsslutningen. Vi ser, at i England den gamle 
Partideling falder bort og at Borgerstanden samler sig 
i ét Parti mod Arbejderstanden som Helhed, med an- 
dre Ord, at Parlamentet for Fremtiden vil dele sig 
ikke politisk, men socialt. Neppe er den største kendte 
Krig mellem Nationerne endt, før Strejker i alle Lande 
indvarsler den ny og snart altomfattende Krig mellem 
Samfundslag. 

5. 

Et Par Udtryk i Artiklen Tidens Tegn var ikke ud- 
tømmende nok, og kunde derved vildlede. 

Det første Udtryk var dette: »Bethmann-Hollwegs 
mundtlige Karakteristik af Traktaten af 1839 som en 
Lap Papir«. Det kunde, naar Ordene var saaledes stil- 



142 

lede, se ud, som havde Bethmann-HoUweg nogensinde 
brugt denne Vending i en Parlamentstale eller et andet 
offentligt Foredrag. Det forholder sig jo ikke saaledes. 
Det drejer sig her om en rent privat Ytring, der til- 
med er revet ud af sin Sammenhæng, og paa Trods 
af alle Regler for mellemfolkeligt Samkvem som for 
privat Velopdragenhed lagt til Grund for en fem Aar 
igennem over hele Jorden drønende Agitation. 

Ytringen blev refereret i Sir Edward Goschen's Med- 
delelse til sin Regering af den sidste Samtale, han 
havde med den tyske Kansler 4. August 1914. 

Sir Edward undlod her at meddele de Forudsæt- 
ninger, under hvilke hin Samtale fandt Sted. Da det 
engelske Ultimatum var blevet meddelt den tyske 
Udenrigsminister, og den britiske Gesandt (Sønnesøns- 
sønnen af Goethes Forlægger, Goschen) gjorde et Af- 
skedsbesøg hos Kansleren, spurgte Gesandten Kansle- 
ren, om, dersom til hans Beklagelse Krigens Udbrud 
nu var afgjort, de to Herrer ikke, før de skiltes, lige- 
fuldt kunde have en privat og personlig Samtale om 
den uhyre Situation, hvori Verden derved var hensat. 
— Det hedder derom i Bethmann-HoUwegs i Juli ud- 
givne Bog: Betrachtungen zum Weltkriege (S. 180 An- 
mærkning) : 

Jeg erklærede mig strax rede dertil og bad Gesandten at 
tage Plads ved mit Bord. Jeg talte derpaa ganske vist i stærke 
Ord om den Verdensulykke, jeg betragtede som den nødven- 
dige Følge af Englands Indtræden i Krigen, og da Sir Edward 
Goschen gentagne Gange angav den belgiske Neutralitet som 
det afgørende Punkt, udraabte jeg utaalmodigt, at i Sammen- 
ligning med den frygtelige Begivenhed, som en engelsk-tysk 
Krig vilde være, var dog Neutralitetsoverenskomsten en Lap 
Papir (a scrap of paper). Lad være, at dette Ord var en Ufor- 
sigtighed, mit Blod kogte ved den gentagne, hykkelske Beto- 
ning af den belgiske Neutralitet, som jo ingenlunde var, hvad 
der drev England til Krig, og ved den fuldstændige Mangel 

paa Følelse for, at den engelske Krigserklæring vilde tilintet- 
gøre Verdensværdier, imod hvilke endog Belgiens Neutralitet 
vejede let. At Privatsamtaier bliver udnyttede, som var de 
førte paa Embeds Vegne, har forekommet mig en usædvanlig 
diplomatisk Fremfærd. Men blev det gjort, saa burde Sir Ed- 
ward Goschen, hvem min Ophidselse har været saa paafal- 
dende, idetmindste have været fuldstændig og berettet, at han 
ved sin Afsked brød ud i Graad og bad mig, om han endnu 
maatte sidde nogen Tid i mit Forværelse, fordi han i den For- 
fatning, hvori han befandt sig, ikke kunde vise sig for det op- 
vartende Cancellipersonale. 

6. 

Det andet Æmne, tU hvilket det er nødvendigt at 
vende tilbage, er det Udtryk at det tyske Rige op- 
naaede Vaabenstilstand paa Grundlag af Wilsons for- 
ten Punkter. 

Den 20. October 1918 meddelte Prins Max af Badens 
ny Regering Præsident Wilson sin Villighed til at slutte 
Fred paa Grundlag af de Vilkaar, som nøje var an- 
givne i Præsidentens Tale til Congressen 8. Januai' 
1918 (de fjorten Punkter) og af de Principer, som var 
skitserede deri og i hans følgende Taler. 

De jQorien Punkter var, kortelig udtrykt, disse: 

1. OflFentlig Freds-Overenskomst, opnaaet ved oflFen- 
Kg Forhandling, efter hvilken der ikke skal være no- 
gen privat mellemfolkelig Forstaaelse af nogen Art, 
men Diplomatiet skal altid gaa aabent tilværks og 
virke for alles Øjne. 

(Som bekendt foregik alle Fredsforhandlingerne i 
dybeste Hemmelighed og endda kun mellem nogle faa 
Stormagters Repræsentanter, endda fraset, at alt væsent- 
ligt var afgjort længe forud ved hemmelige Traktatar.) 

2. Ubetinget fri Søfart paa alle Have udenfor Ter- 
ritorialgrænserne, saavel i Krig som i Fredstid, und- 
tagen paa de Vande, der helt eller delvis er lukkede i 
Kraft af folkelig Overenskomst. 

(De Allierede tog overfor Tyskland strax et Forbe- 
hold paa dette Punkt, idet de erklærede, at »fri Sø- 
fart paa alle Have« kunde fortolkes paa flere Maader, 
og reserverede sig Fortolkningen. Dermed faldt selv- 
følgelig den fri Søfart bort). 

3. Saa vidt muligt Nedbrydelse af alle økonomiske 
Skranker, Ligestillethed i Handelssamkvem af alle Na- 
tioner, der samtykker i Freden og forener sig om at 
opretholde den. 

(Økonomiske Skranker er ikke blevne nedbrudte, 
men rejste, og der er end ikke Tale om nogen Lige- 
stillethed i Handelssamkvem). 

4. Passende Garantier gives og antages for at national 
Væbning vil blive ført ned til det laveste Punkt som 
kan bestaa med Landets Sikkerhed. 

(Der er ikke blevet givet nogensomhelst Garanti. 
Tyskland alene er afvæbnet. Det har i Tillid til at 
Magterne vilde holde det Tilsagn, de gav, udleveret 
5000 Kanoner, sin Flaade, alle sine bedste Lokomoti- 
ver, et uhyre Antal Malkekør, osv., hvorpaa man lo 
det op i Øjnene for dets naive Tiltro.) 

5. En fri, aabenhjertig, fuldt upartisk Ordning af 
alle koloniale Krav, grundet paa streng Overholdelse 
af det Princip, at Befolkningernes Interesse har lige 
saa megen Vægt som Regeringernes billige Fordringer. 

(Der har ikke fundet nogetsomhelst aabenhjertig 
eller upartisk Ordning Sted. Tyskland har mistet alle 
sine Kolonier, af hvilke England har tilegnet sig de 
fleste uden at man har saa meget som spurgt det død- 
fødte Folkenes Forbund, endsige de Indfødte i Afrika). 

6. Russisk Territorium skal rømmes, og alle Opga- 
ver, som angaar Rusland, skal løses saaledes, at Løs- 
ningen sikrer det bedste og frieste Samarbejde af Jor- 
dens andre Folkeslag med det Formaal at lade Rus- 
land, uhindret og ubesværet, bestemme over sin poli- 

tiske Udvikling, idet man byder det oprigtigt Velkom- 
men under de Institutioner, det vælger for sig selv, 
ja mer end Velkommen, Bistand af enhver Art. 

(Russisk Territorium er ikke blevet rømmet, og Ud- 
sultningen ved Afspærring samt fremmede Troppers 
Indmarche i Rusland fra alle Verdenshjørner er hidtil 
det Velkommen og den Bistand, der er givet den ny 
Republik). 

7. Belgien skal rømmes og genoprejses uden at der 
gøres noget Forsøg paa at indskrænke dets Suverænitet. 

(Her mæles intes om, at Malmedy og Eupen skulde 
tages fra Tyskland og føjes til Belgien, endda uden 
at Indbyggerne spørges). 

8. Alt fransk Jordsmon skal befries og alle de øde- 
lagte Strækninger genoprejses. Den Uret, Frankrig led 
i 1871 ved Tabet af Elsass og Lothringen, skal blive rettet. 

(Den rettes ved at man uden Befolkningens Sam- 
tykke fravrister Tyskland Saar-Distriktet og ved at man 
behandler Elsass saaledes, at dets forhen mest tysk- 
^endske Deputerede, Wetterle, nu truer den franske 
Regering med Elsass's Frafald). 

9. Italiens Grænseforhold skal ordnes efter Nationa- 
litetens tydehgt kendelige Linier. 

(Italiens Krav, der gaar overmaade meget videre, 
bliver for største Delen opfyldte. Men da det ikke 
faar Alt, hvad det af historiske og strategiske Grunde 
attraar, er det højst forbitret). 

10. Østerrig-Ungams Folkeslag, hvis Plads mellem 
Nationerne vi ønsker sikret, skal have fuld LejUghed 
til at udvikle sig under Selvstyre. 

(Foreløbig ligger Polen og Ukraine, Ukraine og Rus- 
land i den mest lidenskabeligt førte Krig imod hver- 
andre). 

11. Rumænien, Serbien og Montenegro skal røm- 
mes, Serbien have Adgang til Havet, Balkanstatemes 

Geoig Biandei: Tragediens anden Del. 10 

Forhold til hverandre bestemmes ved venskabelige 
Raad i Overensstemmelse med historisk dragne Linier. 
(Foreløbig er der Krigsstiistand mellem Rumænien 
og Ungarn). 

12. De tyrkiske Partier af det nuværende Ottoman- 
ske Kejserdømme skal nyde en sikker Suverænitet. 
De andre Nationaliteter i dette Rige skal have Ret til 
at leve uden at trues og skal nyde Selvstyre, mens 
Dardanelleme bliver et aabent Farvand under mel- 
lemfolkelig Garanti. 

(Foreløbig tager Frankrig Syrien og England Meso- 
potamien, mens Grækerne under alle Arabers rasende 
Protest har bemægtiget sig Smyma). 

13. En uafhængig polsk Stat skal oprettes og indbe- 
fatte de utvivlsomt polske Befolkninger. Der skal sik- 
res denne Stat Adgang til Havet, økonomisk Uafhæn- 
gighed og politisk Udelelighed. 

(Strækninger, der er overvejende tyske, er blevne 
slaaede til det ny Polen, og Østprøjsen saaledes ble- 
vet adskilt fra Tyskland). 

14. Et almindeligt Folkeforbund skal dannes for at 
sikre store og smaa Stater i samme Grad politisk Uaf- 
hængighed og Landenes Udelelighed. 

(Foreløbigt er Tyskland og Rusland udelukkede fra 
Folkenes Forbund, der endnu kun har delt Verden i 
to Qendtlige Lejre.) 

7. 

Den amerikanske Note af 5. November 1918 inde- 
holdt en Redegørelse fra de Allierede Regeringer, i 
hvilken de »erklærer deres Redebonhed til at slutte 
Fred med Tysklands Regering paa Grundlag af de 
Fredsvilkaar, der var fremsatte i Præsidentens Tale til 
Congressen i Januar 1918 og paa Grundlag af de 
Principer for et Forlig, der var forkyndte i hans føl- 
gende Taler«. 

Som ovenfor berørt blev der taget et enkelt Forbe- 
hold med Hensyn tU Opfattelsen af »Havenes Frihed«. 
Der var desuden givet en Forklaring, som bestemt 
begrænsede visse Krav — mærkeligt nok blev det 
givne Ord kort derefter brudt. 

I Præsidentens Tale havde det heddet: »De Allierede 
Regeringer føler, at ingen Tvivl maa existere om hvad 
Genoprettelse betyder. De forstaar derved, at Tysk- 
land skal godtgøre al Skade, der er tilføjet de Alliere- 
des civile Befolkninger. — Men i den Afdeling af Freds- 
traktaten, som angaar Skadeserstatninger, hedder det: 
Damages in the Allied peoples represented by pensions 
and separation allowances capitalised at the signature 
of the Treatg. 

Det vil sige, at der skal gives Erstatning ikke blot 
for civile Tab men for militære. Hvis Pensioner er 
indbefattede, saa med lige saa god Grund enhver an- 
den ved Krigen foraarsaget Udgift, altsaa, skønt bundne 
ved deres Ære til Noten af 4. November, lader de 
Allierede Regeringer deres Folk forvente, at Tyskland 
vil blive tvunget til at betale alle deres Krigsomkost- 
ninger, uden Hensyn til at en saadan Betaling er 
Tyskland umulig, og at de selv godt véd, den er fuld- 
stændigt umulig. 

8. 

Til de i de Qorten Punkter fastslaaedeVilkaar kom, som 
vi saa, de i Præsidentens øvrige Taler forkyndte Prin- 
ciper, paa hvilke Tyskland erklærede sig redebont til 
at gaa ind og paa hvis Grundlag de Allierede Magter 
erklærede sig villige til Fredsslutning med Tyskland. 

Hvad Aarsagerne til Krigen angaar, sagde Wilson 
26. October 1916: Har I nogensinde hørt hvad der 
foraarsagede den nuværende Krig? Hvis I har, saa 
vilde jeg ønske, I vilde oflFentliggøre det, da Ingen 

10* 

ellers véd det. Saa vidt jeg kan skønne, var der ikke 
nogen særskilt Aarsag, men Alting i Almindelighed. 
Der var i Europa groet en almindelig Mistænksomhed 
op, en Udveksling af Formodninger om, hvad den Re- 
gering og hin Regering vilde gøre, en Sammenslyngning 
af Alliancer og Forstaaelser, en Forvikling af Intriger 
og Udspioneringer, som fangede den hele Menneske- 
hed hinsides Havet i sine Masker. 

Til Paven skrev Wilson som Svar paa dennes Freds- 
forslag af 27. August 1917: Vi søger ingen materiel 
Fordel af nogensomhelst Art .... Skadeserstatning 
som Straf, Sønderlemmelse af Riger, Oprettelse af 
selviske, andre udelukkende, økonomiske Forbund an- 
ser vi for værdiløse og i Længden værre end det; de 
udgør intet Grundlag for nogen Fred, mindst for en 
varig Fred. 

22. Januar 1917 til Senatet: Kun en Fred mellem 
Ligemænd kan vare. Kun en Fred, hvis sande Princip 
er Lighed og fælles Deltagelse i et fælles Gode. 

27. September 1918 i New- York: Den upartiske Ret- 
færdighed, som maa udmaales, tør ikke indeslutte no- 
gen Forskel mellem dem, mod hvem vi ønsker at 
være retfærdige og dem, mod hvem vi ikke ønsker 

at være det Skal vi maaske taale, at en eller 

anden Nations militære Magt (eller en Gruppe af Na- 
tioners) bestemmer hvad Skæbne Folkeslag skal lide, 
over hvilke de ikke har anden Ret til at regere end 
den Stærkeres Ret? 

Tale til Congressen 11. Februar 1918: Folkeslag og 
Provinser maa ikke omtuskes fra et Rige til et andet, 
som om de var Kvæg eller Brikker i et Spil, end ikke 
i det store Spil, som nu for bestandig har faaet daar- 
ligt Rygte, Ligevægten mellem Magterne. Enhver Over- 
enskomst om Landafstaaelse maa indgaas til Bedste 
for de Befolkninger, hvorom Talen er, og i disses lu- 

teresse, og ikke som Compromis mellem de Krav, der 
rejses af rivaliserende Magter. 

4. December 1917. Det aarlige Budskab til Congres- 
sen: Der maa gives Oprejsning for den Uret, den dybt- 
gaaende Uret, der er begaaet. Naturligvis. Men denne 
Oprejsning maa ikke ske ved at der begaas lignende 
Uret mod Tyskland og dets Allierede. 

6. April 1918: Der kan ikke gøres nogen Forskel 
mellem Folkene paa Dommens Dag, ifald Dommen 
skal være retfærdig. At foreslaa noget andet end Ret- 
færdighed, upartisk og lidenskabsløs Retfærdighed, 
overfor Tyskland, hvorledes end Krigen falder ud, 
vilde være at svige og vanære vor egen Sag. 

27. September 1918: Der kan ikke være noget For- 
bund, nogen Alliance eller særskilt Overenskomst in- 
denfor Folkeforbundets almindelige og fælles Fa- 
milie. 

(Her er altsaa Defensivforbundet mellem De for- 
enede Stater, England og Frankrig forud fordømt, og 
hvad Tillid kan Tyskland nære til Folkenes Forbund, 
naar dets egne Medlemmer ingen Tillid har til det?) 

Til Congressen 11. November 1918: Sult afstedkom- 
mer ingen Reform ; den avler Galskab og alle de uhyg- 
gelige Lidenskaber, der gør et ordnet Liv umuligt. — 
(Derefter blev Sulten Universalmidlet.) 

4. Dec. 1917 til Congressen: Det amerikanske Folk 
vil, at Krigen ikke skal ende med nogen Art Hævn; 
intet Folk skal blive plyndret eller straffet, fordi et 
enkelt Lands uansvarlige Regenter har gjort dyb og 
afskyelig Uret. Det er den Tanke, der er udtrykt i 
Formlen : Ingen Annexioner, ingen Brandskatter, ingen 
StraflFebøder .... Hvem der repræsenterer et frit Folk 
vil aldrig mere vove at overhøre Verdens offentUge 
Mening ved saadanne selviske Overenskomster, som 
fandt Sted paa Wienercongressen. 

Tale i Buckingham Palace 27. December 1918: Vi 
har brugt store Ord. Vi alle har brugt de store Ord 
Ret og Retfærdighed, og nu er det, vi skal bevise, om 
vi forstaar disse Ord eller ej, og hvorledes de skal 
bringes til at stemme med de enkelte Afgørelser, der 
maa ende denne Krig. Og vi maa ikke alene forstaa 
dem, men have Mod til at handle ud fra vor For- 
staaelse. 

9. 

Det var i Tillid til disse Principer, som i Tillid til 
de i de forten Punkter angivne Vilkaar, at det tyske 
Folk overgav sine Vaaben og alle sine Forsvarsmidler 
i de Allieredes Hænder. Det var i disse Principers 
Navn, at de Allierede gav det tyske Folk deres Til- 
sagn om Fred. 

Til de Folk, hvem Fredsslutningen ikke har tilfreds- 
stillet, hører i første Linie Italien. 

Det sidste Nummer af det fortræflFeligt skrevne Tids- 
skrift La vraie Italie, Organe de la liaison intellectuelle 
entre VItalie et les autres pags, dirigé par Giovanni 
Pazzini, der skønt italiensk og udkommende i Flo- 
rents udgives paa Fransk, begynder saaledes: 



Væmmelse 

er det Ord som bedst sammentrænger det Indtryk, 
som Italienere af alle Partier og alle Klasser har mod- 
taget af de diplomatiske og finansielle Griserier, som 
Aviserne har kaldt Fredsconferencen. 

Og det udvikles, hvorledes og af hvilke Grunde Al- 
verden er misfornøjet: Almuen, de endnu ikke afvæb- 
nede Soldater, Nationalisterne, de oprigtige Demokra- 
ter, Republikanerne, Socialisterne, Katolikeme, Wil- 
sonianerne. Regeringen, Paven. Som de eneste tilfredse 

betegnes de gamle Tyskervenner, der glæder sig 
over Forbitrelsen mod de Allierede, og de revolu- 
tionære Bolsheviker, der glæder sig over Wilsonis- 
mens Fallit. 

10. 

Før Krigen havde England Tyskland overfor sig som 
Concurrent, og en Hovedaarsag til Verdenskrigen var 
den, at Tyskland ved større Flid og Udholdenhed 
rundt om paa Verdensmarkedet slog England ' af Mar- 
ken. 

Nu da Tyskland for lange Tider er slaaet ud, staar 
England Ansigt til Ansigt med den ny, langt farligere 
Concurrent, som Verdenskrigen har givet Væxt, de 
Forenede Stater. 

England har i Kullene havt det materielle Grundlag 
for sin Verdensmagt. Det var som Kul-Ø, at Storbri- 
tannien var udset til Hersker over Havet og over alle 
Markeder. I Øjeblikket staar engelske Kul i en Pris af 
39 Shilling pr. Ton, medens amerikanske Kul, besør- 
gedede til Atlanterhavshavnene, kun koster 20 Shil- 
ling pr. Ton, og selv om dette Forhold meUem Pri- 
serne naturligvis ikke er constant, ser det ud, som 
om de amerikanske Kul, der er lettere tilgængelige 
og nærmere ved Havnene, vil komme til at afløse de 
engelske Kul. Dermed har Englands Magt faaet sit 
Grundstød. 

Men overhovedet er ved Krigen Jordens Penge- og 
Handels-Midtpunkt blevet flyttet fra London til New- 
York. 

I Finanstidende for 16. Juli oplyses det, at i Bom- 
uldsindustrien trues Manchester af Amerika. De ameri- 
kanske Huse i England nøjes ikke med Salg ^f deres 
egne Frembringelser, men forhandler de concurrerende 
engelske Bomuldsvarer og bringer dem til fremmede 

Markeder, f. Ex. til Indien. De tilbyder paa denne 
Maade deres hjemlige Varer Side om Side med de 
engelske, ja blander de to Sorter sammen for Kundens 
Øjne efter Smag og Behag. 

Saaledes sælges amerikanske Jernstænger i Liver- 
pool mere end ét Pund Sterling, undertiden mere end 
to Pund, billigere end engelske. Ogsaa paa det øst- 
lige Marked er der under Krigen blevet tilføjet den 
engelske Handel Slag, den ikke kan forvinde. Hol- 
landsk Indien, der plejede at sende sine Varer til 
Stabelpladsen i London, har nu oprettet direkte Linjer 
til New- York som til Japan. 



11. 

I The Future for Juni 1919 indleder John W. Bull 
en Artikel After-War Tråde: How do we stand? med 
disse Ord, som bekræfter hvad ovenfor er sagt: Der 
udkræves ingen stor Dømmekraft til at se, hvor uhyre 
farefuld Storbritanniens industrielle Stilling i dette Øje- 
blik er: Krigen (o: Blodsudgydelsen) er forbi, men vi 
staar paany paa vor gamle Valplads, og ganske som 
1914 er Storbritannien ikke rede. Andre Lande har 
allerede udvist en Foretagsomhed, det vil tage Aar at 
komme op imod.« Og Forfatteren udvikler, at i gamle 
Dage var det den tyske Handelsrejsende, der ved sin 
Forretnings-Energi udelukkede Englænderne fra Mar- 
kedet; nu er det Amerikaneren, der ved sin gennem- 
førte Concurrence fortrænger Englænderne paa ganske 
Ugnende Maade. 

De Folk som i Historien gerne søger og finder en 
vis Moral, kan maaske heraf uddrage den, at har 
man en Concurrent, der arbejder mere og paa mer 
tidssvarende Maade, saa er det vel forsaavidt nemmere 
end at overgaa ham ved Flid og Dygtighed, simpelt* 

hen at slaa ham til Jorden; men det nytter ikke det 
ringeste. Man udsætter sig blot for, at der paa den 
Plads, som han indtog, Dagen efter staar en anden, 
endnu dygtigere Concurrent. Og hvem vil forbyde 
Amerika at forøge sin Krigsflaade og Handelsflaade 
til den overgaar Englands? Tyskland evnede aldeles 
ikke dette. Nordamerika har baade Evnen og Viljen 
dertil, og denne Vilje er allerede mange Gange blevet 
udtalt. Der aabner sig altsaa her Perspektiver. 



12. 

Danmark er et af de ikke mange Lande, der har 
Aarsag til at glæde sig ved Fredstraktaten, og som, 
hvis det nøjes med hvad det med Ret og Fornuft 
kan incorporere, tør betragte Afgørelsen som definitiv. 
Danmark har lidt saa meget under det Hovmod og 
den nationale Selvforgudelse, der havde udviklet sig i 
Preussens Tyskland, at det ikke kan andet end føle 
det som Velgerning, at denne systematiske BrutaUtet 
er blevet ramt paa Hovedet og har faaet sin Dom. 
Ved Preussens Nederlag aander Danmark op. 

Men Tysklands foreløbige Tilintetgørelse, der er en 
Ulykke for Europa og Civilisationen, er ingenlunde 
nogen Lykke for Danmark. Et for Overklassens Hov- 
mod befriet, rigt og sundt Tyskland vilde været en 
langt bedre Nabo for Danmark end et forarmet, 
forgældet, af Had og Hævntørst fortæret Tyskland. 
Al Slags aandelig Smitte kan derfra komme over 
Grænsen, efter hvilken Linie den end bliver draget. 

Da Ordet Publicist jo ikke uden videre kan over- 
sættes Sandhedsmorder — selv om man maa ind- 
rømme, at de to Ord i talrige Tilfælde dækker hin- 
anden — saa bør Den, som paatager sig at retlede 
sine Landsmænd politisk, vistnok uden Hensyn til 

det Indbringende i at smigre det store Publicums 
Uforstand, forsøge at finde hvorledes den af Ver- 
denskrigen fremgaaede Situation virkelig er beskaf- 
fen, og saa simpelthen sige Sandheden, som han 
ser den. 

18. Juli 1919. 



GUDSTJENESTE I IDEALERNES TEMPEL. 



1. 

DA Mr. Arthur Balfour i Foraaret 1917 kom tfl de 
Forenede Stater, meddelte han rent ud, at Stor- 
britaniens Hjælpemidler var til Ende. Han tilstod uden 
ringeste Omsvøb, at dersom de Forenede Stater ikke 
havde erklæret Krig, vilde England været nødsaget til 
at slutte Fred enMaaned eller to derefter paa næsten 
hvadsomhelst Vilkaar. Han anmodede om, at baade 
Fødemidler og Skibe hurtigst muligt maatte bUve sendte 
til de Allierede, og da de franske Sendemænd en Smule 
senere ankom, sagde de det samme: Undervandsbaa- 
dene sulter os ud; send strax Skibe og Fødemidler I 
(Se bl. a. Pearsons MagazinCy New York, July 1919). 

Paa det Tidspunkt havde Tyskland og Østerrig alt- 
saa Overtaget over Resten af Europa. 

Amerika frelste de Allierede og vandt Krigen. At 
paastaa det Modsatte er let nok, da Papiret er taalmo- 
digt. Det rødmer saa lidt som Frækheden. Det er jo 
desuden altid en Smagssag, om man vU holde sig til 
Sandheden eller ikke, og det bør ærligt tilstaas, at hvad 
Løgn angaar, er Flertallet af de Læsende sande Gour- 
mander. De finder den saftige Løgn, den der er stegt 
af Censuren og tilsaucet i de oflficielle Bureau'er, langt 
mere velsmagende end den simple, ukrydrede Sandhed, 
hvorfor ogsaa Den, som serverer Løgnen, bliver æret 

og agtet, ganske fraset, at han faar rundelige Drikke- 
penge saavel af Regeringer som af Publikum. 

Men de franske og engelske Udsendinges aabne Ud- 
talelser til Nordamerikas ledende Mænd i Foraaret 
1917 beviser klart som Dagen, at Den, der i 1916 — 
uden at gøre sig Illusioner — rettede en Appel til de 
europæiske Magters sunde Fornuft ud fra den Forud- 
sætning, at de to kæmpende Grupper da var omtrent 
lige stærke, langt fra at anslaa Tysklands Stridskraft 
for højt, snarest overvurderede Englands, Frankrigs og 
Itahens forenede Styrke i Øjeblikket, og altsaa appel- 
lere til disse Magters egen Interesse. At Amerika vilde 
kaste sin hele væbnede Magt i Vægtskaalen, lod sig 
da ikke forudse. Men disse Liniers Forfatter lod den- 
gang ingenlunde den MuUghed ude af Betragtning, at 
Tyskland kunde blive knækket. Jeg skrev i Juni 1916: 

»Ifald Krigen skal slutte med grundig Ødelæggelse 
af den ene af de to kæmpende Magtgrupper, saa maa 
den efter menneskeUg SandsynUghed vare et Par Aar 
endnu. I saa Fald vil den imidlertid have opbrugt al 
den Kapital, Europa har rede til Brug, og medføre 
endnu langt mere omfattende Elendighed og Kval, end 
den allerede har havt i Følge. 

Hvad her forudsagdes, er nøjagtig slaaet ind. Men 
ft-a det ØjebUk af da Amerika deltog i Krigen, var 
Vægtforholdet mellem Magtgrupperne aldeles forrykket. 
Det var Amerika, som vandt Krigen, hvor ugerne dets 
Allierede og adskiUige Neutrale end nu vil mindes 
derom. 

2. 

Dumheden er det tredie Internationale. 

Ligesom stor Rigdom hos sine Besiddere skaber et 
Internationale, og Ugesom den dybe Fattigdom frem- 
bringer et andet, saaledes er ogsaa Dumheden en mel- 

lemfolkelig Magt. Der er f. Ex. ingen væsenlig Forskel 
paa norsk Dumhed og paa dansk, paa svensk Dumhed 
og paa norsk. Den véd allevegne Alting bedre. Det er 
en Ynde mere hos den, at den i alle Lande har samme 
Kendemærke: Selvglæden og den gennemgribende 
Mangel paa Evne til at forstaa. Overalt har ogsaa den 
underholdende Hoverelyst sin Forbundsfælle i den med 
naadig Ros blandede Nedsættelsesglæde, som trives i 
Forskruethedens og Indbildskhedens Baggaarde. 

Blot det, at En véd Noget, kan Noget, vil Noget, er 
en Fornærmelse for disse Baggaarde. Især i Norden 
er det Reglen, at Stympere, som gør Trivialiteter gæl- 
dende, om hvilke der altid har hersket Enighed blandt 
aUe pæne Dumrianer, Klodrianer, Grimrianer og Gro- 
bianer, optræder som overlegne Vismænd, saa det un- 
der disse Bredegrader kan blive nødvendigt, stadigt 
paany overfor de Forvirrede og Opblæste, endsige 
overfor Nuller og Nitter, at godtgøre sin Ret til at tale 
om det, man kender til og forstaar. 

3. 

Den, der hævder, at det var Amerika, som vandt 
Sejren, siger ikke dermed, at de amerikanske Tropper 
i Dygtighed eller Krigserfaring stod over de engelske 
og franske. De stod,« uprøvede som de var, selvfølgelig 
under dem; de maatte sammensmeltes med franske 
Brigader for at have deres Samfærdselslinier i Orden. 
Det var heller ikke Amerika, som tog Initiativet til at 
knuse den tyske Krigsmagt til Lands og til Søs. Det 
var, som Bernard Shaw, der ikke er mistænkt for en- 
gelsk Nationalisme, med fuld Ret og stor Styrke har 
gjort gældende, England^ som knuste den tyske Krigs- 
magt, idet Storbritannien til dette Formaal anvendte ikke 
blot indiske og afrikanske og canadiske og australske 
Tropper, men russiske Hære, franske Hære, italienske 

Hære, belgiske Soldater, portugisiske Soldater, rumæn- 
ske Soldater og tilsidst og paa afgørende Maade ameri- 
kanske Tropper i overordentligt Tal, fortræffeligt er- 
nærede og udrustede. Paa sin drastiske Vis fremstiller 
Bernard Shaw det Argument, en engelsk Krigskorre- 
spondent gav ham for, at en britisk Hær kan hugge 
den amerikanske Hær til Plukfisk (knock the American 
Armg into a cocked hat): 

»Hvorfor? spurgte jeg. — Godt, svarte han, det for- 
holder sig saadan : Paa de Forbindelseslinier, af hvilke 
Alting afhænger, befaler De Mændene at køre til højre. 
Den engelske Soldat kører henved en Fod til Højre. 
Den franske Soldat kører henved to Fod til Højre. 
Den belgiske Soldat henved tre Fod. Den amerikanske 
Soldat svarer med det Spørgsmaal : Hvem I hede Hel- 
vede indbilder De Dem at De taler til? og han er fast 
bestemt paa, at ingen blodig Stabs- Vogn nogensinde 
skal komme til at køre forbi hans Arbejdsvogn, saa 
længe han kan hindre det. Derfor kan Engelskmændene 
mørbanke de tapre amerikanske Gutter, saa snart det 
kommer til en Kamp, ført efter krigsvidenskabeUge 
Regler«. 

Som man ser, modsiger dette slet ikke den Paastand, 
som følger af Mr. Arthur Balfour's Erklæring og som 
i sin Tid blev hævdet af Frank Harris som af mig selv 
i amerikanske Blade, at det var Amerikas Indtræden 
i Krigen, der ene og alene gjorde Udslaget til de Alli- 
eredes Fordel. 

4. 

Bernard Shaw's Udtalelser nedskreves i Marts, men 
er først blevne offentliggjorte i Pearsons's for Juli, hvad 
Udgiveren forklarer saaledes: »En stor Propaganda var 
netop sat i Værk for at sikre SejrslaaneU og hvis jeg 
havde vovet at offenliggøre, hvad Shaw tænkte om 

vore Metoder at samle Subscriptioner paa [ved Trus- 
ler om Fængsling] vilde jeg sandsynligvis være blevet 
idømt en Straf paa fyrretyve Aars Forbedringshus for 
Oprør, og havde set Pearsons's undertrykt som uvær- 
dig til Forsendelse med de Forenede Staters Post. Jeg 
siger dette, fordi Domstolene i disse Forenede Stater 
med faareagtig Enstemmighed har gjort sig selv til 
Redskaber for det mest forfærdende Tyranni, man har 
kendt i de sidste to Hundrede Aar. Intet, som endog 
Shaw kan sige om dette Æmne, vil tilstrækkeligt 
brændemærke amerikanske Dommeres utroUge Vildhed: 
Et Par Drenge og et Pigebarn taler til Gunst for social 
Reform. De to unge Fyre dømmes til tyve Aars Inde- 
spærring og Pigen til ti Aars, og Befolkningen nedlæg- 
ger ingen Indsigelse imod disse Domme. I den værste 
Periode af Czarens Rædselsherredømme vilde de unge 
Mennesker have faaet tre eller fire Aars Fængsel og 
Pigen et Aars. Det bringer En næsten til at fortvivle 
om Civilisationen, at Amerikanerne tamt tager imod 
et saa infamt Barbari i Straffedomme«. 

Det har i dansk Presse ikke skortet paa Vigtigpetere, 
der har vildledt den uvidende Læseverden ved at for- 
tælle den, at mine Meddelelser om disse Forhold var 
latterligt Opspind. 

Man læse da, i hvad Tone Bernard Shaw skriver 
derom til det nævnte Magazins Nummer for Juli: »De 
kan sige Amerikanerne fra mig, at de alvorligt har 
nedbrudt Tilliden til Republikanisme Verden over ved 
deres skammelige Tilbagekaldelse, strax ved første 
Skud, af alle de Friheder, Uafhængighedserklæringen 
i sin Tid havde proklameret. 

»Da de begyndte med at dømme en Oberst, som 
var Medlem af et George Washington-Selskab, til Fæng- 
sel paa Livstid, og derefter lod en hel Række Retsan- 

klager følge, som kulminerede i den latterlige Dom 
over Eugene Debs [ti Aars Forbedringshus], saa van- 
ærede de deres Land, vanærede Wilson og gav Tysk- 
land Ret til at hævde sin retslige Overlegenhed. Tysk- 
land havde taalt den af Loven som Højforræder stemplede 
Liebknecht utrolig lang Tid, før det til sidst idømte ham 
fire Aars Fængsel ; det kunde da hævde, at endog un- 
der Kejseren var det meget friere end de Forenede 
Stater under deres udskregne Demokrati. Som Repu- 
blikaner skammer jeg mig over de amerikanske Pa- 
trioter; og De kan sige dem dette med min bedste 
Hilsen«. 

Det er, som man ser, ikke Paahit af mig, at det 
staar ilde til med Retstilstanden i det amerikanske 
Demokrati nu, da Amerika er gaaet op i Nationalisme 
efter det sørgeligste europæiske Mønster. 

5. 

Er der nogen Følelse, som er mere sødt betagende 
end den at kunne beundre? Gives der et fornuftigt 
Menneske, som ikke indser, at Intet vilde være mig 
kærere end idetmindste at kunne pege paa ét Land, 
det saakaldt frieste i Verden, og kunne sige: »Her er 
Folkefrihedens Ideal blevet en Virkelighed)). Eller blot: 
))Her raader Washington's, Franklin's, Lincoln's Aandc. 
Troer man mig saa taabelig, at jeg finder en Tilfreds- 
stillelse i at forringe det Værdifulde, eller i at udtale 
mig respektstridigt om en stor Republik med en glor- 
værdig Fortid og forhaabentlig en magtfyldig Fremtid, 
særligt naar jeg selv i den er bleven modtaget med en 
Elskværdighed og en Varme, for hvilken endog den 
Sløveste maatte føle Taknemmelighed? 

Er det virkelig kommet saa vidt, at det er blevet 
det danske Publikum en næsten fremmed Tanke, den, 

at Skribenten har den Pligt at lade alle Hensyn falde, 
naar det gælder om at tale Sandhed? 

Er der nogen, som for Alvor troer, det var mig 
kært at rette Angreb mod Polakkerne, da de begyndte 
at aabenbare deres nationale Selvfølelse ved Overfald 
paa de i deres Midte boende Jøder? Litet Folk i Ver- 
den var mig saa kært som Polakkerne ; med intet følte 
jeg mig saa beslægtet. Fra Aaret 1885, da neppe et 
Menneske troede paa Muligheden af at Polen kmide 
genopstaa, har jeg efter Evne talt dets Sag, og jeg tør 
sige, at naar jeg kom til Polen, hvad enten det var til 
Kongeriget eller tfl Galizien, var jeg dér mindst saa 
velset som Hr. Paul Verrier er i Danmark. 

Det er et stort Gode at være elsket og baaret paa 
Hænderne af et værdifuldt Folk. Troer nogen, man 
letsindig forskertser dets Hyldest, som jeg har forskert- 
set den, saa jeg nu gælder for »Polens Fjende«. Det 
gøres af en Bevæggrund, som Publikum til dets Skade 
ikke forstaar, i Kraft af et Ideal, der ligger over dets 
Horizont. 

6. 

Og er det en velgørende Følelse at kunne beundre 
Tilstandene i et stort Folk, saa er det vel en endnu 
mer berigende Følelse at kunne beundre en stor Mand. 
Jeg har ikke ganske faa Gange vist, det er mig kært 
at beundre. Hvad jeg i mit Liv har forsøgt, det være 
nu med mer eller mindre Held, har mest været Værk 
af Beundring. Troer man, jeg ikke gerne vilde kunne 
beundre Wilson? Hvad i al Verden skulde jeg have 
imod ham? Eller troer man, jeg ikke allerhelst under 
disse Forhold vilde kunne beundre Clemenceau? Jeg 
alene i det skandinaviske Norden har atter og atter 
en Snes Aar igennem henledt Opmærksomheden paa 
ham» da Offentligheden og Aviserne ikke vidste andet 

Geoig Brandes: Tragediens anden DeL 11 

om ham end at han var »Ministerstormer«, eller at 
han var »compromiteret i Panamasagen«, eller at han 
»havde solgt Frankrig til England for 100,000 Francs« 
— hvad ikke var dyrt for Frankrig. Sligt er Hundreder 
af Gange blevet hævdet af strenge, uplettede Journalister, 
som nu ligger paa Maven for Manden, da han har 
Magten. Ikke ét fransk Tidsskrift tog i 1903 mit Essay 
om ham — »altfor rosende« hed det stereotypt — 
saa det maatte trykkes i det engelske National Reuiew. 
Og nu har den samme Pøbel, som brølede imod ham 
i Kammeret og paa Valgmøder, saa han end ikke kunde 
komme til Orde, men i ni Aar var fordrevet fra Del- 
tagelse i aktiv Politik, kranset ham som dens Afgud. 
Saa længe han bekæmpede Despotiet, var han i høje- 
ste Grad upopulær; da han selv blev Despot, blev han 
Papa Sejr, og Panegyrikeme over ham ligger i alle 
Boghandlervinduer. Det kostelige er, at ikke en af 
dem, der nu skriver om ham, i Virkeligheden kender 
noget til ham. Men Læsepøbelen sluger alt dette som 
et Sakrament. 

Saa lidet som det har været mig en Tilfredsstillelse 
at maatte udtale mig imod Clemenceau, med hvem 
jeg i en Snes Aar havde været forbunden ved et ikke 
ganske almindeligt Venskab, saa lidt har det været 
mig en Glæde at udtale mig imod Wilson, der lovede 
saa meget og holdt saa lidt. Men naar smaa giftige 
Avisskrivere vil gøre dette til en Slags taabelig Sær- 
hed hos mig, medens fornuftige Mennesker rundt om 
i Landene bevarer deres Beundring for den store Mand, 
bliver det nødvendigt at paavise, hvorledes Manden 
andetsteds opfattes i Organer, hvis Medarbejdere tæn- 
ker, før de skriver. 

Londoner-Tidsskriftet The Nation skildrer, hvorledes 
Wilson kom til Europa »som en ny Slags Forløser, en 
Frelser af Menneskeheden, og nu har iværksat »den 

værste Fred, som kortsynet Gridskhed og forskruet 
Ondskab kunde optænke«, en Fred »hvis Daarskab er 
afgrundsdyb ». 

I det amerikanske Tidsskrift The New Republic be- 
tegnes WUsons poUtiske Sammenbrud som »en gennem- 
gribende moralsk Fallit fa poignant moral failurej, der 
indbefatter hvadsomhelst, der i denne Mand indgød os 
Respekt«. 

7. 

Der mindedes i Artiklen Stadigt Jordskælv om Wil- 
sons Udtryk fra September 1918: »Den upartiske Ret- 
færdighed tør ikke gøre nogen Forskel mellem dem, 
mod hvem vi ønsker at være retfærdige og dem, mod 
hvem vi ikke ønsker at være det.« Derefter gav han 
Polen et tysk Stykke Preussen og Japan Shantung. 

Og føj hertil Folkeforbundets overmenneskelige 
Humbug: Dette Forbund er grundet paa Enstemmig- 
heds-Principet. Hvorledes skal Forbundet nogensinde 
kunne give Tyskland Tysk Preussen tilbage eller Shan- 
tung tilbage til Kina, naar Polens Samtykke udkræves 
i første Tilfælde og Japans i andet? 

Det britiske Arbejderpartis ledende Mand, Ramsay 
Macdonald, skriver i Glasgowerbladet Forward: »Freds- 
documentets Foranstaltninger er kun en Straffedom 
over et helt Folk . . . den tyske Nation skal formind- 
skes med over 6^/3 Millioner Indbyggere, og den tyske 
Arbejder skal gøres til økonomisk Slave for andre 
Folkeslag i en ubestemmelig Fremtid. Det organi- 
serede Arbejderparti i enhver europæisk Stat har for- 
kastet denne Fred«. 

Endog H. G. Wells, der under Krigen ikke har holdt 
sig paa den Højde, hvor man kunde ventet, at en 
Mand med hans lyse Hoved og rige Evner vilde staa, 
skriver nu: 

»De Tosser, som i Aviserne hyler over Under- 
vandsbaadenes Grusomheder, forstaar ikke deres egen 
Skyld i Verdensforholdene ... Vi kunde leve i Sol- 
skin og Frihed og Sikkerhed, . og vi lever i Tvang og 
Kulde, fordi vi er i Krig mod vor Næste. Et gammelt 
arabisk Ordsprog siger: »Slaa din Fjende ihjel, eller 
behandl ham som Ven«. 

Utroligt hensigtsstridig er endelig, hvis den virkelig 
gennemføres. Sejerherremes PoUtik, at tvinge det 
tyske Folk, der allerede tæller henved 70 Millioner 
Mennesker og med Tysk-Østerrigerne om en Menne- 
skealder vil tælle 100 Millioner, til et Liv i Opofrelse 
og det mest anstrengte Arbejde, istedetfor til et liv i 
Letsind og Vellevned. Har Sejrherrerne mon aldrig 
hørt Tale om, hvilken Skole et Liv i Savn og haard- 
nakket Virksomhed er? Det skærper Intelligensen, det 
staalsætter Karakteren, det hærder Viljen, det fremmer 
Opfindsomheden. Intet styrker en Vilje som Omgivel- 
sernes Had — og man hengiver sig tankeløst til dette 
Had for at udklække et Menneskekuld, hvis Fremfærd 
i kommende Slægtled vil komme til at svide smerte- 
ligt til dem, som nu træder dets Fædre under Fødder. 

Der røber sig ikke noget politisk Geni i den Hand- 
ling at tvinge Centraleuropa til Stoicisme, hvis det vil 
undgaa Forvivlelse. 

8. 

Der røber sig endnu mindre noget poUtisk Geni T 
at være saa landgridsk, at man skræmmer de Befolk- 
ninger, man skulde indlemme, eller saa tankeløs, at 
man rundtom frembringer Oprørsfølelser eller Hunger- 
revolter eller ligefremme Revolutioner. 

Det er ikke klogt at vise sig saa graadig efter Land, 
at man forskrækker Befolkningerne og derved mister 
dem. 

Det røber sig tydeligst i den af det franske Uden- 
rigsministerium førte storsyriske Politik. Ved den hem- 
melige Overenskomst af Aar 1916 tilsagdes der Frank- 
rig Syrien indenfor Grænser, som ikke kendes, men 
som øjensynligt var overmaade vide. Frankrig har 
siden da uafbrudt gjort Propaganda for sit storsyriske 
Program, som indbefatter Emiren Faisul's, Hedsjas- 
Fyrstens, hele Rige, desuden Palæstina eller dog største 
Delen deraf, hvad altsammen sagdes at være en Del 
af »det store og udelelige Syrien«. Følgerne deraf 
viser sig nu. Løsenet Storsyrien vender sig mod Frank- 
rig. Der svares nu: Det er sandt, at alle disse Lande 
udgør et Hele, og samlede maa stilles under en en- 
kelt Magts Beskyttelse, men naturligvis ikke under 
en Magts, af hvilken denne Befolknings Flertal ikke 
vil vide. 

Havde Frankrig nøjedes med Beirut og Libanon, 
hvor Sympatierne før overvejende var franske, og havde 
det ikke sammenkædet disse Egne med andre, som 
er ganske anderledes sindede, saa var det nu sikkert 
paa at faa Alt, hvad der kunde tilkomme det. Nu er 
den Grundsætning ved Fredsslutningen bleven for- 
kyndt, at Folkenes Forbund tildeler Mandater med 
Hensyn til befriede Landstrækninger, og skal uddele 
dem I Overensstemmelse med Befolkningens Ønsker. 

Enslydende Meddeleser fra Jerusalem, Damaskus, 
Kairo og Beirut godtgør, hvad ogsaa The Times's 
Parisercorrespondent beretter, at Befolkningerne gen- 
nemgaaende foretrækker et amerikansk Mandat, i 
Mangel deraf et engelsk; øjensynligt fordi Amerika- 
neme ikke mistænkes for egennjrttige Hensigter i 
Lilleasien, og fordi Englænderne er mindre frygtede 
som Herrer end de Franske. Siden den hemmelige 
Overenskomst af 1916 blev oprettet, er jo Englands 
Alliance med Emiren Faisul tilligemed Englands Erob- 

ring og Besættelse af Syrien og Palæstina foregaaet, 
og den amerikanske Commission har proklameret, at 
Syrien og Palæstina ikke lader sig adskille. 

Skulde den fra fransk Side hævdede Lære om Stor- 
syriens Udelelighed gennemføres, saa vilde Afstemningen 
i Jerusalem og Damaskus kunne medføre, at endog 
Beirut gik tabt for Frankrig. Da den franske Guvernør 
ankom til denne Syriens største Havnestad, var Be- 
folkningen elendig af Udhungring. Han telegraferede 
til Regeringen i Paris om Pengemidler. Der blev efter 
moden Overvejelse bevilliget i Alt 25,000 Francs til Føde 
og til Oprettelse af Skoler. En rig Privatmand i Beirut 
(der har 140,000 Indbyggere), gjorde Guvernøren et 
Besøg og efter at have komplimenteret den franske 
Regering for dens Ædelmodighed, sagde han: Ogsaa 
jeg giver 25,000 Frans, og lagde dem paa Bordet. Hele 
Byen lo. Det (rigtignok af Tyrkerne udnævnte) Byraad 
i Beirut har efter en Beirut-Correspondents Artikel i 
Le Temps endog allerede udtalt sig for et engelsk 
Mandat. 

Her er et vidt Raaderum for diplomatiske Forhand- 
linger og Intriger. Frankrig vil efter al Sandsynlighed 
ikke komme alt for stærkt tilkort. Men det er klart, 
at det nødes til at slaa umaadeligt af paa sit stor- 
syriske Krav. 

9. 

Direktøren for The National City Bank i New York, 
Hr. Vanderlip, holdt ved sin Tilbagekomst fra Europa 
den 26. Maj en Tale om Forholdene dér ved en Fest- 
middag, som blev givet for ham i Astor Hotel. Han 
havde opholdt sig i Europa fra 1. Februar til 9. Maj, 
havde besøgt Storbritannien, Frankrig, Belgien, Øster- 
rig og Tyskland, og havde i alle disse Lande havt 
Samtaler med de ledende Mænd og set paa Til- 

standene med en Finansmands Øjne. Han begyndte 
med at sige, at det i Europa saa sort ud, og at Ame- 
rika maatte skynde sig, ifald det vilde frelse denne 
Verdensdel fra Undergang. Han sagde: 

»Der er brændbart Stof i ethvert Land. Lad en 
eller anden Del af det ubeskyttet, saa dømmer vi det 
til Uvirksomhed og Sult, og der vil forekomme Op- 
standsbevægelser — der vil findes en sort Plet, som 
er sniitsom og hvis Smitte vil sprede sig. 

»Der maa bringes Hjælp paa storsindet, indsigtsfuld 
Maade: det er til ingen Nytte at give Hjælpen smaat- 
skaaren og stykkevis; vi maa betragte den europæiske 
Situation som en Enhed . . . 

»I Europa er der Kræfter paa Spil, som er mere 
ødelæggende end Krigen var. Folk gider der ikke ar- 
bejde, fordi de mangler Haab; de ligger ned, føler sig 
ude af Stand til at begynde; deres aandelige Holdning 
er angrebet, om ikke knækket. Med andre Ord: Kri- 
gen er bleven trukket ud saa længe, at Civilisationen 
er paa Nippet tU at forsvinde.« 

Vanderlip gennemgik derefter de forskellige Lande: 

»Mr. Hoover fortalte mig, at Samfærdslen i det øst- 
lige Tyskland er ødelagt ; Befolkningen er ved at sulte ihjel. 

Ruslands Tilførsel er afskaaret. 

Paderewski sagde mig, at Polen kun har tilsaat 
en Trediedel af de Strækninger, det plejer at have 
under Dyrkning. 

Rumænien har ikke opdyrket mere Jord end til sit 
eget Behov. 

Italien maa have en Million Tons Kul om Maaneden, 
Alt, hvad det behøver af Bomuld, og det meste, det 
trænger til af Mineraller. 

Frankrig maa have store Masser af Bomuld, Uld, 
Silke og nogle Fødemidler for at kunne genoptage det 
Liv, det tidligere førte. 

Belgien maa have Maskiner, Raastoffer og Føde. 

Alle Lande maa have deres Jernvejs-Apparat for- 
nyet, eller deres Fabriker kan ikke arbejde og deres 
Befolkning ikke faa Mad.« 

Hvor det glippede for Vanderlip var, da han skulde 
angive Midlet til at raade Bod paa Europas Elendig- 
hed. Han kunde ikke nævne andet end Laan, og med 
den betegnende Tilføjelse: »Vi maa, naar vi giver 
Laan, tage Hensyn til Nødvendigheden, i Stedet for 
som ellers til Sikkerheden« — hvad, som Frank Har- 
ris rigtigt har bemærket, vil sige, at Bankdirektøren 
foreslaar Amerika at give Gaver, ikke Laan; men 
hvorledes vil han faa det nordamerikanske Folk, som 
véd, hvad en Dollar er værd, til at give mindst to 
Millioner Millioner Dollars ud for at bringe Europa 
paa Fode igen? 

IQ. 

Sæt, Vanderlip har talt Sandhed, og han har ingen 
hiteresse havt af at overdrive, maal saa Dybden af de 
Storpolitikeres Galskab, som spildte syv Maaneder 
med at udspekulere en Fredstraktats Finesser og med 
Vrøvl om Straffedomme over afsatte Monarcher og 
Generaler, mens de lod Folkeslag udmarves af Sult, 
opretholdt en vanvittig Blokade, og sendte deres Trop- 
per afsted for at underholde Borgerkrig i Ungarn og 
Rusland, kæmpe for reaktionære Generaler som Kolt- 
chak eller Denikin, og kaste Bomber fra Aeroplaner 
ned i Kronstadt, saa Byen stod i Brand, mens de 
skød russiske Krigsskibe i Sænk, og hindrede endog 
Skibe med Medicin til Hospitalerne i at naa til Land. 

Om England sagde Vanderlip disse faa, men beteg- 
nende Ord: »Da jeg kom til England, fandt jeg det 
paa Randen af en Revolution. 1 fik ikke her nogen 
Underretning derom; men det er et Factum, som 
stadfæstes af enhver Engelskmand. (You didn't get that 



169 

information over here, but it is faet verified by euery 
EnglishmanJ. Samtidigt giver England 20 Millioner 
Pund Sterling ud om Ugen siden April i Aar for at 
understøtte Overklassen mod ungarsk og russisk Pro- 
letariat. 

11. 

Ofte er i denne Tid de Ord blevne anførte som 
Lord Clarendon skrev i 1856: »Vi har sluttet en Fred, 
men det er ikke Freden.« 

I New York'er Tidsskriftet The Nation, hvor en Ar- 
tikel That Peace that is no Peace indledes med disse 
Ord, forklares Tanken saaledes: »Det er ikke Freden, 
som er bleven sluttet i Paris; der er blot naaet en 
Station under Fremskridningen af de frygtelige Kræfter, 
Krigen har sluppet løs. En Fred, der er saa slet, saa 
forhyklet, saa modsat ethvert Krav, der fornuftigt 
maatte stilles, kan ikke vare; derom hersker ingen 
Tvivl, mindst af Alt i Paris«. 

Det skulde omvendt synes, som var Paris et af de 
faa Steder, hvor man, glad over sin Medgang og 
blændet af sine Illusioner, troer paa Fredens Varighed. 

Dog dette Spørgsmaal er underordnet, dets Besva- 
relse med Ja eller Nej forholdvis ligegyldig. 

12. 

Hvad der derimod er af Vægt med Hensyn til Eu- 
ropas politiske Moral, er dette: 

Var der noget, som det tyske Riges Modstandere 
evig og altid lod det høre, saa var det Tyskernes 
Magtdyrkelse og Kraftcultus, deres Tro paa Virksom- 
heden af Magtmidler, som visselig var baade stærk 
og grov, og som for Vesteuropa var personliggjort i 
Bismarck, som endda utilbørligt forgrovedes og for- 
plumpedes i de Tyskland Qendtlige Folks Fantasi. De 

studerede ham ikke, de naglede ham til et Par Fynd- 
sprog, om Magt og Ret, om Blod og Jern, han lejlig- 
hedsvis havde udtalt, og som i Regelen blot udsagde, 
hvorledes det faktisk gaar til paa denne Jord. 

Nu viser det sig, at de Allierede nærer akkurat den 
samme Tro paa Magten, og har akkurat den samme 
Dyrkelse af Magten, som de med Forargelse tillagde 
Bismarck, kun at de gamle Kulturfolk i Modsætning 
til Tyskerne som Parvenu'er har en Færdighed, det 
skortede Preusserne paa, til at gøre Sort til Hvidt, Magt 
til Ret, Tvang til Frihed, Kamp imod Demokratiet til 
Kamp for Demokratiet og til (ligesom de haardhændede 
Trustkonger, der tilkøber sig Ret til Udplyndring af 
Menneskeheden ved at oprette nogle Hospitaler, Asyler, 
Universiteter, Biblioteker) med klogt imiteret Frisind 
og Sværmeri for Retten lader visse undertrykte Grupper 
som Armeniere, Jøder, Danskere, Czecho-Slovaker, 
Polakker aande op, ifald Stormagterne derved opnaar 
deres egne politiske Formaal, Magtforøgelse for sig 
og Svækkelse af de Stater, de nyhg har maattet frygte. 
Idealet holdes højt. 

Over Irlændere og Ukrainere, over Koreanere, Tune- 
sere, Ægyptere, Algériens og Marokkanere, over det arme 
persiske Folk, over det uhyre Indiens muhamedanske og 
buddhistiske Befolkning, over Araberne i Tripolis osv. 
kastes foreløbig det fine, smukt broderede Slør, som 
har den Gave at usjmliggøre. 

Hvad der ikke er i Aktstykkerne, det er ikke i Ver- 
den, siger det bekendte latinske Ordsprog. De Folke- 
slag, der ikke repræsenteres paa Fredsconferencen, 
har at forholde sig stille og rolige. Endog naar Eng- 
land køber hele Persien for blot to Millioner Pund 
Sterling (medens den engelske Handelsbalance for 
denne Juli viser et Underskud paa 87^/2 Million Pund) 
— saa sker det ene og alene til Persiens Bedste. 

Favete Ungvis I (andægtig Tavshed!) tilraaber Europa 
Folkeslagene, naar den Gudstjeneste afholdes, ved 
hvilken i Idealernes Tempel Rettens Gud og Frihedens 
Gudinde lovsjnnges af klare Stemmer og dyrkes af 
rene Hjerter. 

15. Augast 1919. 



FREMTIDSFANTASIER 



C'est triste å dire, mais les peab- 
les connaissent si mal lears veri- 
tables intéréts que, sans lears goa- 
vernants, ils seraient tres capables, 
les malheareux, de ne pas se faire 
la guerre. 

Georges Fabri. 



1. 



MAN kan ikke sige, at Japan i dette Øjeblik nyder 
Yndest i den engelsk talende Del af Verden. 
Den eneste asiatiske Stat, der indtil nu har bevaret 
sin Uafhængighed, angribes daglig, dels paa Grund af 
de Voldshandlinger, den har begaaet — af ærlige 
og altsaa lidet indflydelsesrige Skribenter, der oprøres 
ved Undertr^^kkelser — dels af Politikere, der afsted- 
kommer en mægtig Agitation imod tilsigtede Erob- 
ringer fra japansk Side for at dække over hundred 
Gange større Erobringer, der er foretagne af andre 
Magter, dels endelig af visse amerikanske Statsmænd 
og Bladmænd, der i Japan frygter en stigende og riva- 
liserende Magt. 

Berettigede Angreb paa Japan, som de f. Ex. er 
formulerede af Mr. K. Lee i Foreign AJfairs for Sep- 
tember 1919, gaar ud paa Japans Overvældelse af 
Korea, hvilket det bemægtigede sig efter den sejrrige 
Krig mod Kina, og som det efter Mordet paa Koreas 
Dronning har stillet under en Generalguvernør med 
ubetinget Militærmagt, ansvarlig alene for Mikado 'en. 

end ikke for Japans Parlament. Der existerer ikke et 
Glimt af Pressefrihed eller Forsamlingsfrihed i Korea. 
Fire japanske Divisioner holder Landet besat, og po- 
litiske »Forbrydere a straffes som almindelige Kriminal- 
forbrydere, ja langt værre. De Koreanere, der er 
blevne arresterede under Paaskud af Sammensvær- 
gelse imod Generalguvernørens Liv, er blevne under- 
kastede saa barbarisk Tortur, at den britiske Gesandt 
har maattet tale deres Sag. 

1. Marts 1919 proklamerede trods de japanske Ba- 
jonetter Korea's Folk, 19 Millioner Mennesker, deres 
Uafhængighed og sendte til Fredscongressen i Paris 
fem Delegerede, der skulde forklare den, at Korea's 
Historie gaar tilbage til 2,280 før vor Tidsregning, og 
at Koreanerne i 42 Aarhundreder har været en selv- 
stændig Nation. 

Fredscongressen har et Øre, som hører, og et, som 
er døvt. Med dette hørte den, at alle Koreanere er af 
samme Stamme og taler samme Sprog, at deres Uaf- 
hængighed er bleven anerkendt af Japan 1876, af Kina 
1895, af England og andre Stater i de følgende Aar, 
desuden udtrykkeligt i dette Aarhundrede i den en- 
gelsk-japanske Forbundstraktat af 1902 og i den ja- 
pansk-koreanske Forbundstraktat af 1904. I Traktaten 
mellem de Forenede Stater og Korea fra 1882 findes 
endda en Paragraf der udtaler, at hvis andre Magter 
skulde gøre Uret mod Korea eller undertrykke dette 
Rige, vil Nordamerika bevise sine venlige Følelser ved 
at bringe en tilfredsstillende Ordning til Veje. 

Forholdet er det, at Arbejderklassen i Korea af Ja- 
panerne behandles som Slaver, og at Undervisnings- 
væsenet dér er saa hæmmet, at medens der for de 
indvandrede Japanere bygges en Skole for hver 874 
hidivider, tilstaas der de indfødte Koreanere kun en 
Skole for hver 31,560 Indbyggere. De koreanske Børn 

tør hverken lære deres Lands Historie eller dets 
Sprog. Saalænge Korea var sin egen Herre, drog 
stadigf Studerende derfra til fremmede Lande for at 
indhente Kundskaber. Nu tør ingen Student rejse 
udenlands. Kun nogle faa opnaar Tilladelse til at rejse 
til Japan for at studere japansk Industri. 

2. 

Såa meget for at forklare, det ikke er af Begejstring 
for Japans Frisind eller for dets Anerkendelse af frem- 
mede Rettigheder, det i det Følgende vil blive frem- 
hævet, at der gøres Japan stor Uret i den angelsach- 
siske Presse nu for Tiden. 

Den politiske Moral er ens allevegne. Saa lidet som 
nogen europæisk Storstat, har Japan ladet noget Mid- 
del uforsøgt til at udfolde den Stærkeres Ret, en Ret, 
der jo i Regelen erstatter det mytiske Begreb, som 
kaldes Folkeretten. 

Men Japan er som asiatisk Magt blevet særlig slet 
behandlet af den hvide Race. Det har i den nyeste 
Tid ført to store Krige, ført dem begge med Bravur 
og umaadelige Ofre, har i begge overvundet Riger, 
der var Jordklodens største, og mod hvilke det stod 
som Dværgen mod Kæmpen, og har begge Gange set 
Sejrens Frugt berøvet sig. Tre europæiske Magter 
drog Fordel af Japans Sejr over Kina. Nordamerikas 
Roosevelt og Ruslands Witte gjorde Japans Sejr over 
det russiske Kæmperige gold. 

Disse to Erfaringer skulde ikke give Japan Lyst til 
Deltagelse i Verdenskrigen. Lysten var hos Flertallet 
da ogsaa saare ringe. Men den ganske for England 
vundne Minister Kato var dengang ved Magten og 
var beredt til at gøre Alt, hvad England ønskede. 
Japan skyldte vel Tyskland saare meget af sin moderne 
Civilisation; men det kan ikke undre, om Tysklands 

grundløst Qendtlige Optræden mod Japan i 1895 og 
den tyske Kejsers jævnligt tilbagevendende Udfald 
imod den mongolske Race som »den gule Fare« 
havde irriteret og forbitret. Vel overlagte kan disse 
Udtalelser jo ikke kaldes. 

England vilde bruge Japans Flaade, og denne lod 
sig bruge, om end ikke i den Udstrækning, hvori det 
blev ønsket. Japan angreb Kiautschau. Under Paaskud 
af at hjælpe Japanerne, kom den engelske Flaade 
straks derefter tilstede ved Tsingtau. De to Sømagter vir- 
kede i Forening; Byttet blev efter Aftale tildømt Japan, 
da Japan højtideligt havde erklæret at ville tilbagegive 
det Erobrede til Kina. ImidlerQd har den ameri- 
kanske Congres i September nedlagt en heftig Ind- 
sigelse imod, at Japan beholder Shantung, saa Resul- 
tatet, hvad Landbesiddelse angaar, endnu maa kaldes 
saare uvist. 

3. 

Kun ét Resultat er sikkert og vist: det, at Japan ved 
at optræde som Europas Forbundne imod Asiatere, 
har tilsat al den Yndest og al den Blændkraft, det 
siden Sejren over Rusland sad inde med hos Asiens 
Folk. 

De japanske Statsmænd begik under Krigen én 
Taabelighed efter den anden. Da i Singapore de in- 
diske Soldater gjorde Mytteri imod Englænderne, skød 
de japanske Matroser 800 af dem. Et Skrig af Raseri 
løftede sig i Indien, hvor man hidtil havde set hen til 
Japan som til den asiatiske Foregangsmagt. 

Japans igendtlige Holdning overfor Kina er de ja- 
panske Statsmænds næste Overgreb. Japan har be- 
mægtiget sig det sydlige Mandchuri, og har det end 
ikke endnu faaet Shantung politisk i sin Magt, saa 
dog økonomisk. Følgen er, at Japan i dette Øjeblik 

bliver hadet i Kina af alle Folkets Klasser, og japanske 
Varer boycottede overalt. Det er blevet umuligt for 
Japanere at rejse i det indre Kina. 

Dog medens Navnet Shantung, Navnet paa en Provins 
med 38 Millioner Lidbyggere, saaledes drønende fyl- 
der Luften, har Storbritanniens kloge Statsmænd i 
dybeste Stilhed knyttet noget saadant som 300 Milli- 
oner nye Undersaatter til det britiske Rige. Foruden 
Ægypten og de fleste tyske Kolonier i Afrika har Eng- 
land gjort Afghanistan til et britisk Protektorat. Det 
østlige Turkestan, en kinesisk Koloni, er »kommet 
under Englands Lidfly delse c; Kinas store, rige Pro- 
vinser Szechuen og Svantung med Yangtse-Dalen ikke 
mindre. Med andre Ord, næsten Halvdelen af det 
egentlige Kina er blevet britisk. Efter hvad den japan- 
ske Presse meddeler, kræver England, at Kina skal 
afstaa et stort Areal ta Tibet; men dette vil sige til 
Storbritannien, da Tibet er blevet anbragt »under 
engelsk Indflydelse« ganske som Turkestan. 

Man føje hertil det vestlige Siam, Hedjas-Riget, Kau- 
kasien, Persien, der altsammen nu er stillet under 
britisk Protektion (medens Frankrigs Ny-Erhvervelser 
udgør henved Halvdelen af de tyske Kolonier, Halv- 
delen af Siam, og forskellige Partier af Tyrkiet), og 
man vil se, at selv i det for Japan heldigste Tilfælde 
er dets Tilvækst for lidet at regne i Sammenligning 
med de europæiske Magters. 

4 

Den ene Stat Texas i Nordamerika er langt større 
end Japan med samt alle dets Kolonier. 

Imidlertid høres fra Nordamerika et Forbitrelses- 
raab over Wilsons Løfte at give Japan Shantung, et 
Raab^ som neppe klinger ilde i britiske Øren, da Stem- 
ningen i England med hver Dag bliver mere antijapansk. 

Georg Brandes: Tra^^edienfl anden De}. i) 

Saa har dernæst Japanerne af deres Forbundsfæller 
ladet sig bruge til med en stor Hær i Sibirien at be- 
kæmpe det nuværende Rusland — en Uforstand, saa 
forbausende, at man neppe vilde kunne fatte den, ifald 
man ikke vidste, at der er langt, langt vægtigere Aar- 
sag til at forbauses, naar undtagelsesvis en eller anden 
Magt bærer sig forstandigt ad. 

Denne Holdning er selvfølgelig i høj Grad skadelig 
for Japans fremtidige, gode Forhold til den russiske 
Republik, allerede nu skadelig for dets Handelssam- 
kvem med den store Nabomagt. 

Og hvad har alle disse Krumspring indbragt Japan? 
Det har, saa lidt som Rusland, noget Sæde ved det 
Fredsbord, hvor de saakaldte fire Store mellem sig i 
uforstyrret Enighed afgør Alt, om end ikke sjældent 
saaledes, at de spiller hinanden smaa Puds. Frankrig 
har f. Ex. opdaget, at medens det sad for Bordenden 
og præsiderede og tilsyneladende dominerede alle- 
vegne, har Lloyd George ladet et og andet saare vig- 
tigt blive ordnet udenfor Bordet, f. Ex. ikke blot ladet 
Palæstina besætte og aflukke, men ladet en stor pan- 
arabisk Bevægelse udgaa fra det nu engelske Mekka, 
en Bevægelse, der har grebet hele For- Asien, Syrien 
indbefattet, Frankrigs forhaabede Domæne. 

Japan har, som sagt, kun formelt en Plads ved dette 
Fredsbord, og befinder sig for Tiden fuldstændigt iso- 
leret: Adgang er japanske Indvandrere forment saavel 
til Nordamerika som til det britiske Riges selvregerende 
Kolonier, Australien, Ny-Zealand, Canada, Sydafrika. 

Da imidlertid Japan vokser med en Million Menne- 
sker om Aaret, trænger det til nyt Opland. Nu ud- 
vandrer Japanerne til Mandchuriet, en Del til Mongo- 
liet; men Nippon-Riget vilde være hjulpet, om det 
asiatiske Rusland, der er saa rigt og saa svagt befolket, 

lod Japanerne nedsætte sig der. Deres Flid vilde des- 
uden komme Landet i højeste Maal til Gode. 

Rusland behøver et Marked for sine RaastoflFer, 
Japan vilde kunne anvende en god Del af dem. Rus- 
land behøver Skibe til sin Handel med Udlandet. Japan 
kunde stille disse Skibe til dets Raadighed. 

Russerne og Japanerne har i sin Tid udfægtet en 
morderisk Krig imod hinanden paa Grund af nogle 
russiske Storfyrsters og Hofmænds Pengebegærlighed. 
De er imidlertid af Naturen som af de historiske For- 
hold anviste paa hinanden. Som en Orientaler har 
sagt: Begge Parter søger Venner, og Russerne er i 
deres Hjerter halvt orientalske. Japanerne halvt euro- 
pæiske i deres Manerer. 

Rusland og Japan er henviste paa hinanden, om saa 
blot af den Grund, at Rusland endnu mere ubetinget 
end Japan er banlyst fra Fredsbordet. Lenin krævede, 
at man skulde overlade Rusland til sig selv for at det 
uden fremmed Indflydelse kunde ordne sine egne 
Anliggender. Til Svar blev Rusland angrebet fra fire 
Sider paa én Gang, uden at den Krig, som endnu 
raser, nogensinde er bleven erklæret. 

5. 

Der har været gammel og dyb Uvilje i Rusland mod 
Tyskland; den svulmede, da den tyske Regering var 
upolitisk nok til at paatvinge Russerne Brest-Litovsk 
Freden med alle dens Ydmygelser. Dog gik Uviljpn 
neppe saa dybt som den gamle mod Franskmændene 
for Felttoget 1812. Og i dette Øjeblik er Tyskland som 
Rusland udelukket fra Fredsbordet og fra det projek- 
terede Folkeforbund. 

Tyskland og Rusland er da henviste paa hinanden^ 
ganske som Rusland og Japan er det. Ifald man tænkte 
sig, at Japan, Rusland, Tyskland forsonede sig og 

12* 

sluttede sig sammen, vilde de kunne indtræde i et folke- 
ligt Handelssamkvem, hvortil de end ikke behøvede 
Skibe, da de støder op til hverandre. De vilde derfor 
ikke heller have stort at frygte af de to angelsach- 
siske Magters Kæmpeflaader. 

6. 

Det er vel en syv, otte Aar siden, at der nogen Tid 
opholdt sig her i Kjøbenhavn en indisk Doctor, ved 
Navn Kamala Krishna, en tænksom Mand, der nu har 
bosat sig i Chicago. Han synes, af politiske Grunde 
ikke at kunne vende tilbage til sit Fædreland, Denne 
Mand har nylig i Amerika udgivet en politisk Bro- 
chure, som han, der ikke selv kan Tysk, har ladet 
oversætte paa det tyske Sprog, og som fører Titlen 
Den tysk-russisk-japanske Alliance. 

Det forekommer mig ikke usandsynligt, at der — 
allerede længe før der af de paagældende Riger er 
gjort noget Skridt til Indledning af et saadant Frem- 
tidsforbund — er foretaget adskilligt for at forhindre 
det. De engelske Politikere er altfor vidtskuende til 
ikke at indse, hvor afgjort under de nuværende 
Tidsforhold Tyskland, Rusland og Japan er henviste 
paa hinanden. Medens Tyskerne vilde kunne udvikle 
det europæiske Rusland, vilde Japanerne kunne frem- 
me det asiatiske Rusland. 

Tyskland og Rusland, der er blevne lige daarligt 
behandlede af Fredscongressen, og begge udelukkede 
fra det fremtidige Folkeforbund, maa om saa blot ved 
den fælles Vanskæbne og ved Naboskabet drages 
imod hinanden, særligt, da begge Riger er blevne De- 
mokratier^ uden at de europæisk-amerikanske Magt- 
havere derfor har betragtet dem med mildere Blikke. 

Rusland kan ikke mere vente Pengelaan af Frankrig; 
derimod har baade Tyskland og Japan Brug for rus- 

sisk Kom og russisk Tømmer. Japan kmide desuden 
sælge russisk Bygningstømmer videre til Kina, der er 
et af de største Tømmermarkeder paa Jorden. Kina, 
Indien, Vestasien er Naboer til Russerne, hvad der 
betyder, at uhyre Afsætningsomraader vilde ligge for 
Døren af en japansk-russisk-tysk Alliance. Baade Ja- 
pan og Tyskland behøver Rusland, og Rusland behøver 
dem begge. 

Stemningen i hele Asien vilde være en saadan Alli- 
ance ubetinget gunstig, om ikke Japanerne havde be- 
gaaet den upolitiske Handling at ydmyge Kineserne, 
som de har undertrykt Koreanerne, istedetfor — som 
den simpleste Statsmandskløgt maatte diktere dem — 
at optræde som alle Asiateres højhjertede Beskyttere 
og Talsmænd overfor Europa. 

Og da Zeus — som Euripides sagde — slaar Den 
med Vanvid, hvem han vil ødelægge, lod Guden Kej- 
ser Wilhelm 27. Juli 1900 i Bremerhafen holde den 
Hunnertale mod Kina, som vel — i denne paa Ube- 
gribeligheder ikke fattige Tidsalder — kan betegnes 
som et Aktstykke, hvis Taabelighed ikke staar tilbage 
for dets Raahed, og som er kommet det tyske Folk 
dyrt at staa, dyrere end det kinesiske, mod hvem 
Talen var rettet. Hunnernavnet har nu klæbet ved 
Tyskerne en Snes Aar.*) 

Før Aar 1900 havde Kina kun havt enkelte euro- 
pæiske Stater at takke for Missionærer, Kristendom, 
Opium og Plyndringer; da forenedes under Feltmar- 
skal Waldersee de europæiske Stormagters og Japans 
Hære i skøn Enighed om at begaa en Række Myr- 
derier og Plyndringer, som hører til de skammeligste 
i Verdenshistorien. 

Nu, da Tyskland havde Kinas som Japans Venskab 
saa godt behov, møder det paa sin Vej Spøgelserne 

*) Se mine samlede Skrifter 17. Bind, S. 74 Nannertalen. 

af Hunnertalen og af de malte og deklamerede Ad- 
varsler mod den gule Fare. 

Man kan overhovedet ikke sige, at det tyske Rige 
hverken før Krigen eller under Krigen er blevet re- 
geret med nogen Visdom. Da det i Rusland var kom- 
met saa vidt, at Tysklands Hadere dér havde bragt 
Riget til Undergangens Rand, og det russiske Folk 
søgte Fred uden længere at tage noget Hensyn til 
sine Allierede, udkrævedes der en politisk Uforstand 
af meget høj Rang til i det Øjeblik at afvise #og haane 
det revolutionære Ruslands Repræsentanter ved Under- 
handlingerne i Brest-Iitovsk. Men det var skrevet i 
Stjernerne, at enhver optænkelig Fejl skulde begaas. 

7. 

Den Hensigt, der synes at lede de Allierede under 
den haardnakkede Krig, de trods deres Arbejderbe- 
folkningers Protester fører imod Rusland, er vel den, 
at de (der nylig var saa begejstrede Demokrater) vil 
genindføre Monarkiet dér. Det forekommer En, som 
kunde de spare sig Ulejligheden. Blot de ikke lægger 
sig imellem, er Monarkiet genindført. 

Der findes allerede en Monark, og hans Navn er 
Lenin (rettere Vladimir Ilyitch Ulianov). Han har i 
Rusland gennemført Proletariatets Diktatur; men Prole- 
tariatets Diktatur hedder, oversat paa Dansk, Lenins 
Enevælde. 

Den russiske Arbejder og Bonde har siden Vareger- 
nes Dage i mer end tusind Aar været monarkisk 
sindet, vant til at se Magten legemliggiort i en enkelt 
Mand. Saaledes er for ham nu Lenin ganske alene 
Bolshevismen, og da denne Chef udfolder betydeligt 
større Evner end før ham Nicolaj II, er han for Menig- 
mand bleven en Nicolaj III, til hvem man ser op. 

Der tillægges Lenin det Ord, som han vel snarere 

har tænkt end sagt, at for én ægte overbevist Bolshe- 
vik er der i hvert Hundrede 39 Slyngler og 60 Fæ- 
hoveder. Men det er her, som under alle Forhold, 
den ene Mand, hvorpaa det kommer an. Socialisme, 
Kommunisme, det er Navne og Systemer, som Parla- 
mentarisme og Republikanisme er det. Hvad det kom- 
mer an paa, er den ene Mand, der i dette Tilfælde er 
Kommunismens Sjæl. 

8. 

Hvori ligger det, at en Enkelt paa et givet Tids- 
punkt fortrænger de andre og tager Styret? Det kan 
nu og da bero paa, at han har den mest omfattende 
Intelligeniå. Men i Reglen vil Magten vel tilfalde den, 
som har den stærkeste Vilje. Naar saaledes Clemen- 
ceau i det offenlige Omdømme saa ganske har over- 
straalet Poincaré, er det utvivlsomt hans langt stærkere 
Vilje, som har gjort Udslaget. Sikkert er det ogsaa 
Viljen, som har baaret Lenin oppe over alle andre 
russiske Politikere. 

Men saaledes anvendt er Ordet Vilje en ufuldkom- 
men Forklaring. Der er altid Virkekræfter, som ikke 
lader sig veje eller maale, tilsyneladende rent tilfældige, 
der kommer i Betragtning. 

For Eksempel kan det være af ikke ringe Betydning, 
undertiden af rentud afgørende Betydning, om en kan 
et vist Sprog eller ej. Offentligheden i Norden véd 
neppe, hvor sjældent det er, at vesteuropæiske eller 
amerikanske Statsmænd kan noget andet Sprog end 
deres eget. 

En fransk Ministerfrue fortalte, at da hun en Dag i 
sit Hus gav Sir Edward Grey sin Arm for at han 
skulde føre hende tilbords, bad hendes Gæst hende, 
om venligst at tiltale ham paa Engelsk, som hun uden 
Tvivl kunde; han talte ikke Fransk. Uvilkaarligt ud- 

brød hun: Englands Udenrigsminister taler ikke Fransk T 

— Sir Edward svarede: Som ung vidste jeg ikke af, 
at jeg vilde blive britisk Undenrigsminister, og siden 
jeg er det, har jeg havt andet at gøre end at lære 
Sprog. 

Saasnart Amerika traadte ind i Krigen, blev JoflFre 
og Viviani afsendte fra Paris til Washington for at 
hylde Præsident Wilson. Da de ved Ankomsten i det 
det hvide Hus erfor, at Præsidenten ikke forstod 
Fransk, og da de selv ikke talte Engelsk, nøjedes 
Maréchal Joffre med blot at udraabe Vivent les Etats- 
Unis! — Raabet modtoges med skyldig Applaus; men 
den Vanskelighed opstod, at dette Leve-Raab næste 
Dag skulde oflfenliggøres i den officielle Avis. Ingen 
vidste, hvorledes det stavedes. En troede imidlertid at 
vide Besked og næste Dag stod da Ordene saaledes 
trykte: Vive V Etat-Unit — Da en Bedrevidende kriti- 
serede denne Sprogform, blev Udraabet næste Dag 
rettet saaledes: Vive les Etats-Unisl indtil en Fransk- 
mand kom op paa Redaktionen og den tredje Dag 
fik iværksat den endelige Formulering: Vivent les 
EtatS'Unisl 

I December 1913 var de ypperste Lorder i det en- 
gelske Overhus oprigtig stolte af, at der var én iblandt 
dem, som kunde tale Tysk. De fortalte dette strax til 
en Fremmed, og Lord Haldane, der tilfulde beherskede 
det tyske Sprog, lagde sin Glæde over denne Færdig- 
hed for Dagen ved at anvende den til Velkomst for 
en Ikke-Tysker, endog i en lille Kreds, hvor Tysk ikke 
taltes af nogen Indfødt. 

Da hverken Lloyd George eller Wilson taler Fransk, 
og da de franske Medlemmer af Fredscongressen, saa 
lidt som de italienske, taler Engelsk, er Forhandlingerne 

— ligesom da de tyske Delegerede fik Foretræde — 
foregaaede som naar en Europæer faar Audiens hos 

en Negerkonge eller anden vild Høvding i det indre 
Afrika, nemlig pr. Tolk, hvad jo ikke fremskyndede 
Forhandlingerne og ikke netop forøgede det enkelte 
Foredrags Evne til at gøre Indtryk. Det virker altid 
noget afkølende, naar Tolken oversætter og tonløst 
opremser hvad der i Originalen havde Form og Stil. 
Det hedder sig da ogsaa, at Orlando, der ikke forstod 
Engelsk, havde stort Besvær med at følge Forhand- 
lingerne, og hjalp sig med at gestikulere til højre og 
venstre. Lloyd George skal have afgjort Spørgsmaalet 
om Teschen (i østerrigsk Schlesien) uden Anelse om, 
hvor dette Sted laa paa Kortet, og Wilson skal have 
tildømt Italienerne Sydtirol uden at vide. Landet var 
beboet af Tyskere. 

5. 

Man forestille sig nu Clemenceau's umaadelige Over- 
legenhed over de øvrige Herrer blot i Kraft af den 
Omstændighed, at han aldrig behøvede at lade sine 
Ord oversætte, men (paa Grund af et Ungdomsophold 
i Nordamerika) med lige Lethed taler Engelsk og 
Fransk. Tysk kender han ikke noget til (jeg skulde 
tro, at Frischés Wassér er det eneste Tysk, denne 
Fjende af Vindrikning overhovedet kan sige) men Tysk 
var jo ved Congressen et ganske overflødigt Sprog. 

Derimod kunde Clemenceau henvende sig paa Fransk 
til sine Landsmænd og til Italienerne, uden at de en- 
gelske Herrer forstod hvad han sagde, og henvende 
sig til Lloyd George og Wilson paa Engelsk, altsaa i 
et Sprog, som for Franskmænd og Italienere var Arabisk. 
Med andre Ord, Clemenceau svævede over Congressen, 
som Aanden over Vandene, beherskede den ved sine 
to Sprog og ved sin personUge Taleform uden et Øje- 
blik at have nogen Mellemmand nødig og uden i sine 
Effekter at formindskes og forsinkes af nogen Tolk. 

Clemenceau har visselig en stærkere Vilje end Wil- 
son; men han har desuden det Fortrin, at han taler 
baade Engelsk og Fransk. 

Saaledes er der sikkert nok mangen Bi-Egenskab, 
der har medført Lenins herskende Stilling, selv om 
hans Vilje er den Egenskab, der har gjort Udslaget. 

Uden at besidde samme monarkiske Ærgerrighed 
som Juan-Shi-Kai i Kina lader Lenins Stilling i Rus- 
land sig til en vis Grad parallelisere med den kinesi- 
ske Præsidents. Man fik Juan-Shi-Kai ryddet af Vejen, 
og naturligvis er der blandt andre Muligheder ogsaa 
den, at Lenin ligesom han en Dag forsvinder ved et 
Mord. Der er jo længst samtidigt med Mordet paa 
Uritzki foretaget et Attentat paa Lenin. Som Svar der- 
paa blev i Petrograd skudt 512, i Moskva 100, i Nishni- 
Novgorod 41 Personer. Men myrdes han ikke, synes 
hans Magt i Længden at maatte befæstes, og er hvad 
man kalder Proletariatets Diktatur først saaledes befæ- 
stet, at han kan give det russiske Folk de elementære 
Friheder og Rettigheder tilbage, som han foreløbigt 
med stor Grundighed har berøvet det, saa vil der og- 
saa blive Raad til Overvejelse af en forstandig og følge- 
rigtig Udenrigspohtik. 

Alt er jo ikke gjort blot man undertrykker den bor- 
gerlige Presse, ophæver Forsamlingsfriheden og til 
Gengæld spreder Klassikerne i billige Folkeudgaver. 
En Statsmand, selv en revolutionær, selv en moderne 
Cromwell, kan ikke nøjes med blot at konfiskere, idømme 
Dødsstraffe, undertrykke og fordele. 

Det vilde have været interessant om den forfærde- 
lige Situation i Tyskland og Tysk-Østerrig havde frem- 
bragt en lignende central Personlighed, som Revolu- 
tionen i Rusland har ladet opstaa i Lenin. Men endnu 
er dette ikke sket. 

10. 

Under uafladelig Blodsudgydelse i Østeuropa og mens 
Irland er fuldstændigt knægtet, Ukraine ikke mindre 
end Palæstina helt afspærret fra Omverdenen, nærmer 
jo imidlertid den Dag sig, hvor — selvfølgeUg rent 
formelt — Freden kan siges at være sluttet, underteg- 
net og godkendt. 

Der vil da for de vakre Folk, der aldrig har tvivlet 
om det historiske Fremskridt, være al Anledning til at 
se deres Livssyn bekræftet: Der var før Krigen ét 
Elsass-Lothringen; der vil efter Freden være et helt 
Dusin. Der var før Krigen ét Nordslesvig ; der vil efter 
Freden være mindst et Par Snese. Dog, som Hr. Chr. 
Reventlow nylig skrev i en lille Bog Europas Fallit: 
Det maa billigvis erkendes, at paa to Omraader er der 
sket Fremskridt: Paa Teknikens og paa Hykleriets. 

Under haarde ydre og indre Kampe har en Række 
Stater opnaaet en længe attraaet, om end kun relativ. 
Uafhængighed : saaledes Finland, Polen, Ukraine, Czecho- 
Slovackiet, Arabien. — Jøderne, der med rentud mid- 
delalderligt Raseri myrdes rundt om i hele Østeuropa, 
har faaet Udsigt til et lille Landomraade under engelsk 
Overhøjhed i Palæstina, uden at der dog endnu er 
sket noget som helst til Indfrielse af et givet Løfte. 
Ja, det er nu endog blevet den liDe jødiske Befolkning 
dér forbudt at synge dens Nationalsang. 

Overmaade sort ser det ud i Indien. I det 19. Aar- 
hundrede var der tredive Gange Hungersnød i Landet, 
som bortrev over 32 MiUioner Mennesker. Befolkningen 
er endnu saa slet ernæret, at Gennemsnits-Levealderen 
kun er 23 Aar. Skattesystemet er saa frygteligt, at om- 
trent 200 Millioner af Indiens 315 Millioner Beboere 
lever i Smuds og Nød, utilstrækkeligt klædte om Dagen 
og uden Sengetæppe om Natten. De 300 MiUioner 
Agerdyrkere er saa plagede af Skatter, at de hyppigt 

maa gaa fra Jorden. Der er Skat paa Salt. Staten gør 
sig Indtægter af Opium og Spiritus. Nu skal Krigs- 
lovene forblive i Kraft endnu fulde tre Aar efter Freds- 
slutningen, saa Inderne (som Dr. Krishna skriver) endnu 
i tre Aar har Helved paa Jorden i Vente. De har ikke 
engang Tilladelse til at grunde nogen Skole i Indien. 
Men til Gengæld skal den britiske Hær og Flaade i 
Indien fordobles. Til Beroligelse for de britiske Skatte- 
ydere tjener, at Inderne betaler denne Flaade og 
denne Hær. 

11. 

Ser man et Aarhundred tilbage, kan man uden Over- 
drivelse sige, at Napoleonskrigene efterlod et langt 
mindre hærget, langt lykkeligere Europa end Ver- 
denskrigen. 

End ikke i de sejrende Lande føler man sig lykke- 
lig eller tryg. Man maa haabe, at naar Freden først 
virkelig synes opnaaet, vil en Lykkefølelse indfinde sig. 
Napoleon udbrød en Dag under Samtale med Mettemich: 

Aa, De véd ikke, hvilken Magt der ligger i Lykken! 
Den alene giver Mod. Ikke at turde vove noget, det 
er det samme som ikke at udrette noget af Værdi, 
og man vover aldrig uden som Følge af at man har 
havt Held med sig. Ulykke gør Sjælen slap og vissen, 
og i den Tilstand udfører man intet, som duer.))^) 

Han, som sagde dette, lærte snart Ulykken at kende 
i dens mest lammende Skikkelse. 

Det er dog maaske ingen Skade til, at unge for- 
trøstningsfulde Mennesker i den nuværende Krise ser 
Morgengryet til en ny og bedre Verdenstilstand, og 
troer, som den cumæiske Sibylle siger hos Vergil: 

1) Ah, vous ne savez pas quelle puissance est le bonheur! Lui 
seul donne du courage. Ne pas oser, c'est ne rien faire qui vaille, 
et on n*ose jamais qu'a la suite du bonheur. Le malheur affaisse 
et flétrit l'åme, et dés lors on ne fait rien de bon. 

Magnus ab integro sæclorum nascitur ordo. 
(Nyfødt begynder nu Aarhundreders mægtige Række.) 
Ifald Cumæa har set ud, som Michelangelo har malt 
hende, uhyre muskuløs, gammel, mandfolkeagtig, vilde 
jeg for min Del ikke med nogen synderlig Fornøjelse 
høre paa dette hendes Budskab om den ny Tid, som 
oprinder. Men dersom en ung og smuk Sibylle, som 
Michelangelo's Ergthræa eller især som hans dejlige 
Lihgca, udtalte en saa lovende Fremtidsprofeti, maatte 
Den være af Sten, der kunde faa Mod til at udtale 
nogen Uenighed med hende eller føle nogen Drift dertil. 

15. September 1919. 



